We Fight We Win. -- " More than Media ": ဗိုလ်ချုပ်ဝေ လွင် မြေသိမ်းမှု\nဗိုလ်ချုပ်ဝေ လွင် မြေသိမ်းမှု\nဒက္ခိဏသီရိမြို့နယ် ၊ ဂူနှစ်လုံးဆယ်စု အုပ်စု\nကိုင်းပလွေးကွင်းအမှတ် (၁) အတွင်းရှိ\nလယ်သမား (၁၈) ဦးထံမှ\nလယ်မြေ နှင့် ယာမြေများ သိမ်းဆည်းမှု\nမတူကွဲပြားခြင်း နှင့် ငြိမ်းချမ်းရေးပါတီ\nအခန်း (၂) လယ်သမား တစ်ဦးချင်းစီ၏ ထွက်ဆိုချက်\nနိုင်ငံတော်သမ္မတ ဦးသိန်းစိန်သည် ၎င်းအနေဖြင့် နိုင်ငံတော်အား တာဝန်ယူဆောင်ရွက်သည့် အချိန်မှစ၍ မြေယာသိမ်းဆည်းမှု ပြဿနာများမရှိဟု ပြောဆိုထားခဲ့သော်လည်း နေပြည်တော် နှင့် အနီး တ၀ိုက်ရှိ လယ်ယာမြေ သိမ်းဆည်းမှု ပြဿနာများသည် နေပြည်တော်မြို့သစ်တည် စီမံကိန်း နှင့် ဒီမိုကရေစီ အစိုးရသစ် အကူး အပြောင်းတွင် ဖြစ်ပေါ်ခဲ့ခြင်း ဖြစ်သည်ကို တွေ့ရှိရသည်။\nမြန်မာနိုင်ငံတွင် မြေလွတ်မြေလမ်များစွာ ရှိနေသည် မှန်သော်လည်း ထိုမြေလွတ်မြေလပ်များတွင် နိုင်ငံသားများမှာ မိမိတို့၏ စားဝတ်နေရေးအတွက် စိုက်ပျိုးလုပ်ကိုင်လျှက်ရှိကြပြီး ဌာနဆိုင်ရာများ၏ အသိအမှတ်ပြုပေးခြင်း မခံရသည့်အခါ မလိုအပ်သော ပြဿနာများ ပေါ်ပေါက်လာသည်ကိုလည်း တွေ့ရှိ ရပေသည်။ စိုက်ပျိုးလုပ်ကိုင်ကြသူများ၏ အားနည်းချက်အနေဖြင့် မိမိတို့လုပ်ကိုင်ဆောင်ရွက်လျှက်ရှိသော စိုက်ပျိုးမြေများကို နိုင်ငံတော်မှ အသိအမှတ်ပြုပေးရေး ဆောင်ရွက်ကြခြင်း မရှိသလို ဌာနဆိုင်ရာ ၀န်များက လည်း မိမိတို့၏ လာဘ်လာဘကို မျှော်ကိုး၍ လက်ငုတ်စိုက်ပျိုးလုပ်ကိုင်လျှက်ရှိသည့် တောင်သူလယ်သမား များ၏ အကျိုးကိုလျစ်လျှူရှုကာ ဆောင်ရွက်ကြခြင်းကြောင့်လည်း ပြဿနာများ ပေါ်ပေါက်လျှက်ရှိသည်ကို တွေ့ရှိရပါသည်။\nယခုတင်ပြမည့် တောင်သူလယ်သမားများ၏ ဖြစ်စဉ်သည် ဂျပန်ပြေးပြီးသည့် နောက်တစ်နှစ်တွင် စတင် စိုက်ပျိုးလုပ်ကိုင်ခဲ့ကြပြီး ဘိုးဘွားလုပ်ငုတ် လယ်နှင့် ယာမြေများ ဖြစ်သည်ကို တွေ့ရှိကြရမည်ဖြစ်သည်။\nဦးကုလား (ခ) ဦးစိုးမြင့်အောင်\nလယ်မြေတွေနဲ့ ပတ်သက်ပြီး ဒိုင်ချတဲ့ပြေစာတွေ ရှိတယ်။ လုပ်စားပိုင်ခွင့်တွေလည်း ရှိတယ်။ ယာမြေ အတွက်ကတော့ စီမံကိန်း ကြံစိုက်ပေးရတာမျိုးရှိတယ်။ မိဘလက်ထဲကနေ လွှဲပြောင်းပြီး လုပ်ကိုင်လာတာ အနှစ် (၂၀)ကျော်သွားပြီ။ ညီကိုမောင်နှမ (၅)ယောက်ရှိတယ်။ အမတွေ လာမလုပ်ဘူး။ အမတွေကို တခြား အမွေအနှစ်ပေးတယ်။ ညီကိုနှစ်ယောက်ပဲ ဒီလယ်ယာတွေကို လုပ်တယ်။ အဲဒီအချိန်တုန်းက ဘာမှ အခက်အခဲ မှ မရှိဘူး။ ဒီလယ်မြေတွေ သိမ်းတော့မှပဲ အခက်အခဲဆိုတာ ဖြစ်လာတာ။\n၂၀၁၀ ခုနှစ် ဖေဖော်ဝါရီလထဲမှာ စသိမ်းတယ်။ တောအုပ်ကြီး ဦးသိန်းဟန်ကနေပြီးတော့မှ နေပြည်တော် တိုင်းမှူးအကွက်ဆိုပြီး လာပြောပြီးသိမ်းတာ။ နေပြည်တော် တိုင်းမှူးက ဗိုလ်ချုပ်ကြီးဝေလွင်။ ကြောက်တော့ ဘာမှပြန်မပြောရဲဘူး။ ဦးသိန်းဟန်က ပြောသေးတယ်။ မင်းတို့ကို ထောင်ချပစ်လို့ရတယ်။ မင်းတို့တဲတွေဖျက်။ မဖျက်ရင် မီးရှို့ပစ်မယ်လို့ ဦးသိန်းဟန်ကပဲ ပြောတယ်။ တိုက်ရိုက်လာပြောတာပါ။ အဲဒီ တုန်းက တောထဲတဲမှာ နေတာပါ။ မိုးတွင်းမှာပဲ ဘာမှလုပ်မစားရတော့ဘူး။ စိုက်ပြီးသားပဲခင်းတွေကို နင်းခြေ ဖျက်ပြီး စိန်တစ်လုံး သရက်တွေ လာစိုက်တယ်။ တားလို့မရတော့ မတားတော့ဘူး။\nကျွန်တော်တို့အကွက်တွေ ဘယ်လိုလုပ်ပေးမှာလဲလို့ မေးတယ်။ ကျွန်တော်တို့မှာ လုပ်စားစရာ မရှိဘူး လို့ ပြောပြတယ်။ ပြီးမှ ကောင်းသလိုကြည့်စီစဉ်ပေးပါ့မယ်တဲ့။ အဲဒီအချိန်မှာပဲ ဦးသိန်းဟန်က ဗိုလ်ချုပ်ဝေလွင် အရှေ့မှာ ခင်ဗျားတို့ကို အကွက်ဖိုးပေးမှာ မပါဘူး။ စကားထဲ ထည့်မပြောနဲ့လို့ ပြောတယ်။ ကျွန်တော်တို့ အကွက်လည်းရှိနေတယ်။ ပိုင်ရှင်တွေလည်း ရှိနေတာ ပြောမှာပဲလို့ ပြောလိုက်တယ်။ ဗိုလ်ချုပ်ဝေလွင်က တောအုပ်ကြီးတို့ ဗိုလ်မှူးကြီး မောင်မောင်ကိုတို့နဲ့ အဆင်ပြေအောင် ညှိပါလို့ ပြောပြီး ရှောင်ထွက်သွားတယ်။ အဲဒီနှစ်ကတည်းက မစိုက်ရတော့တာ အခုဆို(၃)နှစ်ရှိပြီ။ လယ်ကတော့ မလုပ်ရတာတစ်နှစ်ပဲ ရှိသေးတယ်။\nကျွန်တော်တို့ တင်ပြတိုင်ကြားတာတွေ ရှိပါတယ်။ သမ္မတဆီကို ပထဆုံးတိုင်တယ်။ ဘာမှ ထူးခြားမှု မရှိပါဘူး။ ILO အဖွဲ့က အကူအညီလာပေးဖူးတယ်။ လွှတ်တော်အမတ်တွေက အကူအညီမပေးပါဘူး။ ကိုယ့်ဟာကို စာတိုက်ကနေ တိုင်ရတယ်။ ဒီအကြောင်းတွေကို လွှတ်တော်အမတ် ဦးနိုင်ငံလင်းဆီကို သွားပြော ဖူးတယ်။ NLD ပါတီက စုံစမ်းစစ်ဆေးရေး ဆင်းပေးမယ်လို့ ပြောတယ်။ လွှတ်တော်မှာ တင်ပြပေးပါမယ်လို့ လည်းပြောတယ်။ လွှတ်တော်မှာ တင်ပြတာမျိုးမကြားမိဘူး။\nကျွန်တော်တို့အကွက်တွေကနေ တန်ရာတန်ကြေး မဟုတ်ရင် မဖယ်ပေးနိုင်ဘူးလို့။ ကိုယ့်လယ် ကိုယ့်မြေပဲ ပြန်လုပ်ချင်တယ်လို့ ပြောလိုက်တယ်။\nစစ်သားတွေနဲ့ ကျွန်တော့်တဲကို ၂၀၁၂ ခုနှစ် ဇူလိုင်လထဲမှာ ဖျက်စီးသွားပါတယ်။ ကျွန်တော်တဲကို တော့ မီးရှို့မသွားဘူး။ ကျွန်တော်နဲ့ အကွက်ချင်းစပ်ရပ်က ဦးစိမ်းတဲကိုတော့ ရှို့သွားတယ်။\nလယ်တွေယာတွေ လုပ်နေတုန်းကတော့ စီးပွားရေး ချောင်လည်တာပေါ့။ တစ်နှစ်ကို စပါး(၄၀၀)ကျော် လောက် ထည့်ရတယ်။ ပဲဆိုလည်း ဆီဝမ်းစာ တစ်နှစ်စာကို လောက်ငရုံမကဘူး။ ရောင်းစားရသေးတယ်။ သားသမီး (၄)ယောက်ရှိပါတယ်။ လယ်ယာထဲက ထွက်တဲ့ပိုက်ဆံနဲ့ပဲ ကလေးတွေကို ကျောင်းထားပေးနိုင်ခဲ့ တယ်။ ဆယ်တန်းတွေ ၊ တက္ကသိုလ်တွေ ရောက်အောင် ကျောင်းထားပေးနိုင်ခဲ့တယ်။\nအတိအကျတော့ မပြောတတ်ဘူး။ အခုဗိုလ်ချုပ်ဝေလွင်က ယုပန်းမြိုင်ကုမ္ပဏီကို လွှဲထားတယ်လို့ ကြားတယ်။ ဗိုလ်ချုပ်ဝေလွင် လုပ်စဉ်အခါကလည်း သူ့နာမည်နဲ့ မဟုတ်ဘူး။ သူ့မိန်းမ ဒေါ်ဆွေဆွေဦး နာမည်နဲ့ပဲ လုပ်တယ်။ ဒေါ်ဆွေဆွေဦး ပုဂ္ဂလိက ကျွန်းစိုက်ခင်းဆိုပြီး ဆိုင်းဘုတ်ထောင်ပါသေးတယ်။ နောက်မှ အဲဒါကြီးကို သူတို့ဖြုတ်ပစ်တာပါ။\nကျွန်တော်တို့ လယ်တွေယာတွေထဲမှာ အခုလည်း ပဲစိုက်၊ စပါးစိုက် အဲဒါပဲ လုပ်နေတယ်။ အခုတော့ ဗိုလ်ချုပ်ဝေလွင်ရဲ့လူတွေ ရှိနေပါတယ်။ ပြီးခဲ့တဲ့မိုးတွင်းက ဦးမြင့်ဝေတဲ့ (အရာခံဗိုလ်)လို့ပြောတာပဲ။ လက်ရှိ ခြံစောင့်ရှိနေတဲ့သူတွေတော့ မသိတော့ဘူး။ ကျွန်တော်တို့ကို ၀င်ခွင့်မှမပြုတော့ဘဲ။ ဧက (၁၀၀)လုံးကို သံစူးကြိုးတွေ ပိတ်ကာထားတယ်။\nကျွန်တော်တို့ ဘယ်အသိမ်းခံချင်ပါ့မလဲ။ ကျွန်တော်တို့ မိသားစု ဒါလေးပဲ ရှိတာကို။ အခုလည်း ကိုယ့်လယ် ကိုယ့်ယာလေး ကျွန်တော်တို့ ပြန်လုပ်ချင်တာပေါ့။ ကျွန်တော်တို့ နားမယ် အသိမ်းခံထားရတွေ ရှိပါတယ်။ ၀င်းကုမ္ပဏီတို့ ယုဇန ကုမ္ပဏီတို့ ဒဂုံအင်တာနေရှင်နယ်တို့ သိမ်းတာတွေ ရှိတယ်။ ဗိုလ်မှူး ခင်မောင်ဝင်း သိမ်းထားတာလည်း ရှိပါတယ်။ ဗိုလ်မှူးခင်မောင်ဝင်းကြတော့ ကာလတန်ကြေးပေးပြီး အကွက် ရှင်နဲ့ ညှိနှိုင်းပြီးဝယ်တာ။ အသိမ်းခံရတဲ့သူတွေလည်း ကျေကျေနပ်နပ်ရှိတယ်။ ဗိုလ်မှူးခင်မောင်ဝင်းက လယ်ညံ့ရင် ၆သိန်းနှုန်း ၊ ကောင်းတဲ့လယ်ဆို (၇)သိန်းနှုန်းပေးတယ်။ ယာကို (၄၅၀၀၀၀)လေးသိန်းခွဲနှုန်းပေး တယ်။\nဗိုလ်ချုပ်ဝေလွင်အနေနဲ့ ကာလတန်ကြေးပေးမယ်ဆိုရင်လည်း ဖြစ်ပါတယ်။ အခုပေးထားတဲ့ ပိုက်ဆံ ကြတော့ မုန့်ဖိုးလို့ ပြောပြီးပေးတာ။ ငွေပေးမှာဆိုရင်လည်း ကာလတန်ကြေးနဲ့ ကိုက်ညီအောင်ပေးသွားမယ်ဆို ရင် လက်ခံပါတယ်။ တကယ်ဖြစ်ချင်တာကတော့ ကိုယ့်လယ် ကိုယ့်ယာကိုပဲ ပြန်လိုချင်တာ။\nဒေါ်ခင်သန်းနု (ဦးကုလား၏ ဇနီး)\nလယ်တွေအသိမ်းခံရတာ (၃)နှစ်ရှိသွားပြီ။ ဗိုလ်ချုပ်ဝေလွင် သိမ်းခံတာဆိုပြီး တောခေါင်းက သိမ်းတာ။ သိမ်းလို့ဘယ်ဖြစ်မတုံးလို့ပြောတော့ မသိမ်းလို့ မဖြစ်ဘူး။ သိမ်းရမှာပဲတဲ့။ အဘကကြည့်မနေပါဘူး။ ပေးမှာပါတဲ့။ တကယ့်တကယ်ကြတော့ မပေးဘူး။\nနောက်မှ ဒက္ခိဏကိုခေါ်ပြီး မယူလည်းဆုံး ယူလည်းဆုံးဆိုပြီး မုန့်ဖိုးပေးတယ်။ မုန့်ဖိုးဆိုပြီး လက်မှတ် ထိုးခိုင်းတယ်။ အဲဒီမှာ ကြောက်ပြီး ယူရတာပေါ့။ တိုင်တယ်လို့ မပြောဘူး။ သူကတော့ ဦးသိန်းစိန် ထုတ်ပြန် တဲ့ စာတွေနဲ့ သိအောင်လို့ တင်ပြတာပေါ့။ တင်ပြတာလည်း ဘာမှမထူးဘူး။ အဒေါ်တို့လယ်က ၄ ဧက ၊ ယာက ၁၅ ဧကကျော်ရှိတယ်။ စစ်တပ်တွေ ဘာတွေနဲ့လာတယ်။ ဘယ်ကတပ်လဲလို့ မေးကြည့်တော့ နေပြည်တော် ရွာတော်ဘက်ကလို့ ပြောတယ်။ လယ်တွေစိုက်နေတုန်းကို အခုဖယ်ပေးရမယ်လို့လုပ်တာ။ သူတို့ကြတော့ သရက်ပင်လေးတွေစိုက်ပြီး ဘာမှလုပ်တာ မဟုတ်ဘူး။ ဘာမှမပေးခင်ကတည်းက စူးကြိုးတွေ ခတ်ကုန်ပြီ။ ကိုယ့်လယ်ထဲကို ၀င်တာထွက်တာကိုပဲ ၀င်ခွင့်မပေးချင်ဘူး။ ကျွဲကများတော့ တဲကို (၆)ပင်တဲဆောက် ထားတာ။ ဦးမြင့်ဆိုရင် သနားစရာကောင်းတာ တအားပဲ။ ကျွန်တော်တို့ကို ပေးထားတာ တပြားမှမရှိသေးဘူး လေတဲ့။ မဆိုင်ဘူးတဲ့။ ထွက်ဆိုအခုထွက်တဲ့။ သားသမီးက (၄)ယောက်ရှိတယ်။ နောက်နားကမှ တစ်ယောက် အိမ်ထောင်ကျသွားတယ်။ အကုန်လုံးကျောင်းသားတွေချည်းပဲ။ အဲဒီလယ်တွေက တစ်နှစ်ကို စပါး (၃၀၀)ကျော်၊ (၄၀၀) တစ်နှစ်ပတ်ကို အလောက်ပဲ။ တခြားသီး နှံတွေနဲ့ဆို ပိုလျှံတာပေါ့။ အရင်တုန်းက ကျောင်းသားတွေအတွက်လိုတယ်ဆို ရှိတဲ့သီးနှံလေး ရောင်းပေးလိုက်အဆင်သင့်ပဲ။ အခုကြတော့ ကြပ်သွား တာပေါ့။\nစီးပွားရေး အခြေအနေကတော့ အဆင်ပြေတာပေါ့။ ၀မ်းစာဆိုလည်း စပါး (၄၀၀)(၅၀၀) ထည့်ပြီး အဆင်ပြေတယ်။ လယ် ၊ ယာ အပြင် ဘာစီးပွားရေးမှ မရှိဘူး။ ဒီလယ်ယာလေးပဲ လုပ်ကိုင်စားသောက်ရတယ်။ မိသားစု (၉)ယောက်ရှိတယ်။ သားသမီး (၇)ယောက်။ သားသမီးတွေကို (၇)တန်း (၈)တန်းအထိပဲ ထားနိုင် တယ်။ လက်ရှိက (၅)ယောက်။ အိမ်ထောင်သည် (၂)ယောက်။\nသူတို့ကို သီးနှံတွေထဲ ဘာကြောင့်ဝင်လုပ်တာလဲ။ မစိုက်ဖို့ပြောတယ်။ အဲဒီလိုပြောတဲ့အချိန်မှာ တောအုပ်ကြီး ဦးသိန်းဟန်က အဘက (ဗိုလ်ချုပ်ကြီးဝေလွင်)ပေါ့နော်။ အဘက နစ်နာအောင် မလုပ်ဘူးလို့ ပြောပြီး စိုက်သွား တယ်။\nသူတို့က ယာတွေဘာတွေ သိမ်းဆည်းပြီးတဲ့အခါကြတော့ အလုပ်မရှိလို့ ရောင်းတယ်။ အလုပ်လုပ် ကိုင်စားသောက်စရာ မရှိတော့တဲ့အတွက် မိသားစု စားဝတ်နေရေးအတွက် နှစ်လုံးထီ ရောင်းစားရင်း ထောင်ကျ သွားတယ်။ အဲဒီလိုကျွန်မ ထောင်ထဲမှာ နေတဲ့အချိန်မှာပဲ ဒီလယ်ကို မုန့်ဖိုးဆိုပြီး လယ်(၃)ဧက အတွက် ငွေ (၆)သိန်း ကျွန်မယောက်ျားကို ခြိမ်းခြောက်ပြီး ခေါ်ပေးပါတယ်။ အဒေါ်ယောက်ျားကတော့ ကြောက်တဲ့အခါကြတော့ ၊ သစ်တောမြေလယ်တွေဖြစ်တဲ့ တရားမ၀င်ဘူး ဆိုတော့ ကြောက်လို့ သူက ယူထား လိုက်တာ။ အဲဒီနောက်ပိုင်းမှာ ဒီလယ်တွေကို ထွန်ရှင်းငှားတွေနဲ့ လာရှင်းပါတယ်။ အဲဒီအချိန်မှာ ကျွန်မ သားတွေ နေ့စားလိုက်ဖို့ သွားပြောပါတယ်။ လယ်ပိုင်ရှင်ရဲ့ သားသမီးတွေကို နှစ်ရစ်နဲ့ ဦးမြင့်ဝေဆိုတဲ့ စစ်သားက လယ်ပိုင်ရှင်ရဲ့ သားသမီးတွေ နေ့စားမငှားဘူးဆိုပြီး ပြောလွှတ်ပါတယ်။\nအဲဒီနောက်ပိုင်းမှာ လယ်တွေ ရိတ်သိမ်းပြီးတော့ ကျွန်မတို့လယ်မှာ နွေရာသီ မတ်ပဲ အကြဲမခံနိုင် တော့ဘူးဆိုပြီး ငုတ်တိုင်တွေစိုက်ပြီး ခြံခတ်ပစ်လိုက်တယ်။ ကျွန်မတို့က တန်ရာတန်ကြေးလည်းမရ ၊ ယာဖိုး လည်း မရ။ လယ်ဖိုးကြတော့လည်း တစ်ဧကမှ (၂)သိန်းလေး ပေးထားတာမို့လို့ ကျွန်မတို့ တန်ရာတန်ကြေး မရဘူးလို့ ပြောတဲ့အခါကြတော့ ဦးမြင့်ဝေက ဒါက ဗိုလ်ချုပ်ဝေလွင် ရဲ့ စီးပွားရေးမဟုတ်ဘူးတဲ့။ တပ်အတွက် ၀မ်းစာလို့ ပြောတယ်။ တပ်ဝမ်းစာလို့ ပြောပြီးစပါးသိမ်းသွားပြီးတဲ့အခါမှာ ပိတ်လိုက်တာ။ ပိတ်ပြီးတဲ့ အချိန်မှာ ဦးဝင်းဌေး(ပိတောက်ကုန်း ဥက္ကဌ)ကနေပြီးတော့မှ ခေါ်ပြောတယ်။ အမ ငွေယူထားတာ ။ ပြဿနာဖြစ်ရင် အမယောက်ျား ထောင်ကျလိမ့်မယ်တဲ့။ ကိုယ့်လယ်ကို အ၀င်မခံနိုင်တော့လို့ ခြံခတ်ထားတာကို သူက ပြန်ဖွင့် ခိုင်းတာ။ ကျွန်မတို့ ကျေးရွာအုပ်ချုပ်ရေးမှူးကို သွားဖွင့်ခိုင်းတာ။ သူ(မြင့်ဝေ)ကိုယ်တိုင် ကျွန်မတို့ဆီ မလာတော့ဘူး။\nယုပန်းမြိုင်ဝယ်ထားတယ်ဆိုတာကို ဦးဝင်းဌေးဆီသွားတော့မှ သိရတာ။ လာစိုက်တုန်းက စစ်တပ် အင်အားနဲ့ လာစိုက်တယ်။ အဲဒီကနေ ကျွန်မတို့ ခြံခတ်ထားတာလေးကို ဖွင့်ပေးလိုက်ရတာ။ ကျေးရွာ အုပ်ချုပ် ရေးမှူးက ပြောတာဆိုတော့လည်း ကောင်းစေချင်လို့ ပြောတာပဲဆိုပြီး ဖွင့်ပေးလိုက်ရတာ။ အဲဒီဥက္ကဌကလည်း ကျွန်မတို့ သိမ်းဆည်းခံရတာတွေနဲ့ ပတ်သက်ပြီး ဘာမှ ကူညီတာမရှိဘူး။\nအခုကျွန်မက ဒီလယ်တွေကို ထိုက်တန်သလောက် အနားလေးဘက်လေးလံ ကုမ္ပဏီတွေဆိုရင် ထိုက်သင့်တဲ့ ငွေကြေးပမာဏကို ပေးပြီး နှစ်ဦးသဘောတူ ကျေကျေနပ်နပ်လုပ်တာ။ ကျန်တဲ့ကုမ္ပဏီတွေက။ အဲဒီလို တန်ရာတန်ကြေးမရခဲ့သည့်အတွက် လာမယ့်သီးနှံချိန်မှာ လယ်ရော ၊ ကုန်းရော ကျွန်မကိုယ်တိုင် ဆင်းလုပ်တော့မှာ။ ကျန်တဲ့သူတွေကလည်း တဲဝင်ဆောက်ပြီး လုပ်ကြမယ့်သူတွေချည်းပဲ။ ကျွန်မလယ်ကိုသာ သူတို့စိုက်နေတာ။ ကုန်းကွက်(ယာ)ကိုကြတော့ အစိုက်မခံလို့ စစ်သားတွေလည်း မစိုက်ရဲဘူး။ ကျွန်မ ကုန်း (၂)ဧကလောက်က ၂၀၁၀လောက်က သိမ်းလိုက်တာ ။ အခု(၂၀၁၃) အထိ ကျွန်မတို့လည်း ဘာမှ မစိုက်ရဘူး။ သူတို့လည်း ဘာမှ မစိုက်ဘဲနဲ့ မြေလစ်ဟင်းနေပါတယ်။\nမန်ကျီးကုန်းဇာတိပဲ။ လယ်က နည်းနည်းလေးပဲ ပါတယ်။ တစ်ဧက ကျော်တယ်။ ယာက (၆)ဧက ရှိတယ်။ ကိုယ်တိုင်တောတိုးထားတာတွေပါ။ တောထိုးထားတာ နှစ်ပေါင်း (၄၀)ကျော်လောက်ရှိပြီ။ ညီကို (၂)ယောက်လုပ် ထားတာ။ အခုတော့ ဦးလေး(၁)ယောက်ပဲ ဆက်လုပ်တာ။ အခုဗိုလ်ချုပ်ဝေလွင်ဆောက်ထားတဲ့ ဗိုလ်တဲနေရာက ပဲစိုက်တဲ့နေရာ တည့်တည့်ပဲ။ ငှက်ပျောပင် တွေရှိတာ လည်း မခုတ်ရဲ။\nလယ်လေးက တစ်နှစ်ကို စပါး(၈၀)လောက်ရတယ်။ အဆင်ပြေတဲ့နှစ်ဆိုရင် (၉၀)လောက်အထိ ရတယ်။ နွေစပါးပါ လုပ်တာ။ အဲဒါဆိုရင် စပါး(၁၀၀)ကျော်လောက်အထိ ရတယ်။ ယာတွေမှာတော့ ပဲလည်း အသင့်အတင့် ၊ နှမ်းလည်းရတယ်။ တစ်နှစ်စာဖူလုံအောင် ရတယ်။ ကလေးတွေလည်း ကျောင်းထားနိုင်တယ်။ အခုချိန်မှာတော့ သမီးနှစ်ယောက်ကလည်း မုန့်လုပ်ရောင်းနေရတယ်။ ဦးလေးဆိုလည်း ဓရံယက်ရတယ်။ အရင်တုန်းက အဲဒါတွေ ဘယ်လုပ်ရလိမ့်မတုန်း။ မိသားစုက (၆)ယောက်ရှိတယ်။ အခုကျောင်းတစ်ယောက်ပဲ ထားနိုင်တော့တယ်။ ကျန်တာတွေ အကုန်ထွက်ပေါ့။ အိမ်ထောင်ကျတဲ့သူလည်း ကျကုန်ပြီ။\nသစ်တောက ဦးသိန်းဟန်က ကိုယ်တိုင်မဟုတ်ဘူး။ သူ့နေ့စားသမားတွေကို ပြောခိုင်းတာ။ ခင်ဗျားတို့ တဲ (၃)(၄)ရက်အတွင်း ရွှေ့ရင်ရွှေ့၊ မရွှေ့ရင် မီးရှို့ခံရမလား။ အဖျက်ခံရမလားပဲ ဆိုတော့ ကိုယ်လည်း အပစ် လွတ်အောင်ဆိုပြီး ဖျက်လိုက်ပါတယ်။ အဲဒီကတည်းက ပြန်ကို မဆောက်နိုင်တော့တာ။ ဦးကုလားကြီးတို့နဲ့ တောက်လျှောက်လိုက်တယ်။ လယ်တွေ ပြန်ရချင်လို့ လိုက်တာ။ ကုန်းဖိုးတွေလည်း မရ။ လယ်ကလည်း တန်ရာ တန်ကြေးမဟုတ်။\nနဂိုမူအတိုင်းပဲ မြေတွေပဲ ပြန်လိုချင်တယ်။ ကိုယ့်လယ် ကိုယ့်မြေ ပြန်လုပ်စားမယ်။ ၀မ်းစားလည်း မထည့်နိုင်တော့ဘူး။ ကြာပြီ။ အခုကြတော့ ဆန်ဆိုလည်း တစ်ပြည်ဝယ်စား ၊ နှစ်ပြည်ဝယ်စား လုပ်နေရတယ်။ ဒီကိုလာဖို့တောင်ခဲခဲယင်းယင်းလာရတာပါ။\nကျွန်တော့်မိန်းမ နာမည်က မမုန်းတဲ့။ သူကတော့လည်း ပြန်ပြီးလုပ်စားချင်တာ။ ခံစားမှုတော့ စိတ်ရှုပ် စိတ်ညစ်ဖြစ်ပြီး လယ်အကြောင်း ယာအကြောင်းပြောတိုင်း ငိုတာပဲ။ ဦးလေးတို့ကတော့ သူတို့ဗိုလ်တဲတွေကို ကြည့်ကို မကြည့်ချင်တာ။ အဖြစ်သာလို့နေကြရတာပဲ။ ကိုယ့်လယ်ကိုယ့်အတိုင်း ပြန်လုပ်စားဖို့ပဲ။\nဒေါ်မုန်း (ဦးဖိုးထူး၏ ဇနီး)\nတောင်သူတွေလေ။ ဓားမဦးချလုပ်ထားတဲ့ လယ်တွေ။ ဒီအတိုင်းသိမ်းပြစ်တဲ့ အခါကြတော့ ဒီအတိုင်း ထွက်ရတာ။ လုပ်ကိုင်စားလာတာ နှစ်(၄၀)ကျော်ပြီ။ သိမ်းတာက (၃)နှစ်ကျော်ပြီ။ သိမ်းတုန်းက သူတို့က ဒီတဲ ကိုဖျက်တဲ့။ မဖျက်လို့ရင် သူတို့က မီးရှို့မယ်ဆိုပြီး တော့တောင် လုပ်တာ။ အဲဒီတော့ ကြောက်လို့ ထွက်ပစ်ရတာပါ။ ဘာမှ ပြန်မပြောရဲတော့ တဲလေးကို ဖျက်ပုံပြီးတော့ လှဲလေးနဲ့ ရွာကို ပြန်တင်လာရတာပါ။\nလာပြောတာက ဦးသိန်းဟန်တဲ့။ ဒီမြေပဲခင်းတွေက ဘာလို့စိုက်တာတုန်း ၊ ငှက်ပျောပင်တွေလည်း ခုတ်လှဲပစ်ပြီး ဒီတဲတွေက ဖျက်မှာလား မဖျက်ဘူးလား။ မီးအရှို့ခံရမယ်နဲ့ အဲဒီလိုလုပ်တာ။ အဒေါ်တို့က ယာထဲ မယ်ပဲအမြဲနေကြတာ။ လယ်တွေယာတွေအတွက်ကို နစ်နာကြေး ထိုက်ထိုက်တန်တန်မပေးဘဲ မုန့်ဖိုးပါဆိုပြီး တစ်ဧက ကျော်တဲ့လယ်ကို တစ်ဧကပဲထားပြီး ၂သိန်းပဲပေးတယ်။ ယာရောဆို (၇)ဧကကျော်တယ်။\nအစ ကနဦးလာတာက ဦးသိန်းဟန် လာပြီးသိမ်းတာ။ နောက်ကြမှ ဗိုလ်ချုပ်ဝေလွင်ပါလာတာ။ တစ်ခါမှလည်း ဗိုလ်ချုပ်ဝေလွင်နဲ့ ထိပ်တိုက်မတွေ့ပါဘူး။ အခုလိုအသိမ်းခံရပြီးတော့ အယ်ဒီယာလေးတွေ မြင်ရင်မျက်ရည်ကျမိလို့ သွားကိုမသွားတော့ဘူး။\nကျွန်တော်က ဂူနှစ်လုံး ဆယ်စုကျေးရွာမှာ နေပါတယ်။ အဓိက အလုပ်အကိုင်က တောင်သူပါပဲ။ အခုတော့လက်မဲ့ဖြစ်နေပြီပေါ့။ ကျွန်တော့် မှာ ယာ (၇)ဧက။ လယ်(၁)ဧက။ ဗိုလ်ချုပ်ဝေလွင် သိမ်းတဲ့ အထဲမှာ အကုန်ပါသွားပါတယ်။ လယ်တွေ ယာတွေ က မိဘလက်ထပ်ကတည်းကပါ။ နှစ်(၄၀)ကျော်ပါပြီ။ မိဘတွေက ပြန်ခွဲပေးတာပဲ နှစ်(၂၀)ကျော်သွားပြီ။\nပြဿနာစတက်တာက သစ်တောက ဦးသိန်းဟန်က ၂၀၁၀ခုနှစ် (၆)လပိုင်းထဲမှာ ဗိုလ်ချုပ်ဝေလွင် အာဏာနဲ့ သိမ်းသွားပါတယ်။ သိမ်းစဉ်အခါမှာ ဗိုလ်ချုပ်ဝေလွင်ကို ကျွန်တော်တို့ မေးပါတယ်။ လယ်ယာ မြေ အခြေအနေလေး ပြောပြပါအုံးဆိုတော့ သစ်တောကို ကုန်းကွက်တွေနဲ့ ပတ်သက်ပြီး ပေးပြီးသားလို့ ပြောပါ တယ်။ လယ်တွေအတွက်ကို တောင်သူတွေ စိတ်မဆင်းရဲအောင် သူ့ဘက်က ၀န်ဆောင်မှုပေးမယ်လို့ ပြောတယ်။\nဒါပေမယ့် သူပြောတာနဲ့ အဆင်မပြေဘူး။ သူပြောတဲ့စကားနဲ့လည်း မညီဘူး။ ၂၀၁၂ခုနှစ် (၁)လပိုင်း (၉)ရက်နေ့ ကျွန်တော်တို့ တောင်သူ အားလုံးကို ဒက္ခိဏ(လယ်ဝေး)အုပ်ချုပ်ရေးမှူးရုံးကို ခေါ်တယ်။ ခေါ်ပြီး တော့ ကျွန်တော်တို့ တောင်သူတွေကို မုန့်ဖိုးသဘောမျိုးနဲ့ ငွေချေပေးမယ်။ ကျွန်တော်တို့တောင်သူတွေက ကာလတန်ကြေးမရတော့ မယူဘူးလို့ပြောသေးတယ်။ လက်မခံဘူးပေါ့ဗျာ။ ဒက္ခိဏအုပ်ချုပ်ရေးမှူး ဝေလွင်ဖြိုး က ခေါ်ပြောတာ။ ခင်ဗျားတို့ မယူရင်လည်း အကွက်ထဲမဆင်းရတော့ဘူး။ မယူရင်ငွေလည်းဆုံးမယ် အကွက် လည်းဆုံးမယ်ပေါ့ဗျာ။ အမျိုးမျိုးခြိမ်းခြောက်ပြီးပြောတော့ တစ်အုပ်စုလုံးပေးတာလေးယူပြီး ပြန်လာခဲ့ရတာ။ အဲဒီလိုလုပ်တာကိုလည်း တိုင်စာတွေ ထပ်တင်တယ်။ ဘာမှမထူးခြားဘူး။ ကနေ့အထိပဲ။\nလယ်လုပ်တုန်းကတော့ မိသားစုအခြေအနေက အဆင်ပြေတယ်။ အခုကြတော့ လက်မဲ့ဘ၀တွေ ရောက်ကုန်တယ်။ အခုကြတော့ ကြုံရာလုပ်စားနေရတယ်။ သားသမီးနှစ်ယောက်ရှိတယ်။ ဒီအခြေအနေဆိုရင် ရှေ့ဆက်ကျောင်းမထားနိုင်တော့ဘူး။ လာမယ့်နှစ် အလယ်တန်းစတက်ရမယ်။ ဒီပုံစံအတိုင်းဆိုရင် စဉ်းစားမယ့် အခြေအနေဖြစ်လာပြီ။\nကျွန်တော်တို့ဖြစ်ချင်တာက အလားတူ သိမ်းဆည်းခံရတဲ့ တောင်သူတွေ အများကြီးရှိပါတယ်။ အဲဒီ ပတ်ဝန်းကျင်က တောင်သူတွေနဲ့ ကုမ္ပဏီတွေက ညီမျှသွားကြပြီ။ ဗိုလ်ချုပ်ဝေလွင်သိမ်းတဲ့ ကျွန်တော်တို့ (၁၈) ဦးပဲ ကျန်နေတယ်။ ဒီလိုမှ မဟုတ်ရင်တော့ (၂၀၁၃)ခုနှစ်မှာ ကိုယ့်လယ်ကိုယ့်ယာ ပြန်လုပ်ချင်တယ်။ သူတို့ ဘက်က မကျေနပ်ပါဘူးဆိုရင် သူတို့မုန့်ဖိုးပေးထားတာကို ကျွန်တော်တို့ တောင်သူတွေက ပြန်ပေးလို့ရတယ်။ သူတို့လက်ရှိပေးထားတာက ဒဿမ ၂၀ ဖိုးလောက်ပဲ ရှိတယ်။\nအဘဇာတိက မန်ကျီးကုန်း။ လယ် (၅)ဧကရှိတယ်။ ယာ(၉)ဧက လောက်ရှိပါတယ်။ ဒီအဖွဲ့ထဲမှာ သိမ်းခံရတာ အများဆုံးကတော့ ဦးမြင့်(အဘ) နဲ့ ဦးကုလားပါပဲ။ မိဘလက်ထက်က တောတိုးလာတဲ့ လယ်တွေပါ။ အဘ လုပ်ကိုင်စားလာတာ (၄၇)နှစ်လောက်ရှိပါပြီ။ တခြားစီးပွားရေးမရှိပါဘူး။ ဒီလယ်ယာပဲ ရှိပါတယ်။ အခြေအနေကတော့ လယ်ယာသိမ်းပြီးကတည်းက တော်တော်ယိုင်သွားပါတယ်။ ဒီလယ်ယာ မသိမ်းခင်က အမြန်လမ်း ဖောက်တဲ့ နေရာမှာလည်း (၅)ဧက လောက်ပါ သွားသေးတယ်။ အဲဒီအတွက်လည်း ပိုက်ဆံမရသေး ပါဘူး။ ပေးမယ် လို့လည်း အသံမကြားရဘူး။\nမိသားစု(၉)ယောက်ရှိတယ်။ သားသမီး (၇)ယောက်။ အိုးကွဲ အိမ်ကွဲ (၄)ယောက်ဖြစ်သွားပါပြီ။ လက်ရှိ ကလေးတွေက တစ်ယောက်က (၇)တန်း၊ တစ်ယောက်က (၉)တန်းနဲ့ ကျောင်းထုတ်လိုက်ရပါတယ်။ အဘ နွေမိုးဆောင်း ဒီယာထဲမှာပဲ နေတာပါ။ ကလေးတွေက သွားချည်လာလှည့်နေကြတာပါ။ သူတို့လာပြောတော့ အဘနဲ့ ထိပ်တိုက်တွေ့တယ်။ အဘကို စစ်တပ်က လာပြောတာပါ။ ဗိုလ်ချုပ်ဝေလွင်ရဲ့ ဘက်စ်မန်းဇော်ဌေးက သုံးရက်အတွင်း ရွှေ့ရင်ရွှေ့ မရွှေ့ရင် တဲဖျက်ပစ်မယ်လို့ ပြောပါတယ်။ ၅ ရက်အတွင်းလို့ ခွင့်တောင်းတာမရ ဘူး။ ၃ ရက်အတွင်းပဲ ရွှေ့ပေးလိုက်ရပါတယ်။\nပြန်ပြောဖို့ဟာကြတော့လည်း မပြောရဲဘူး။ ရွာပြန်နေတယ်။ ကိုကျော်ဝင်းတို့ ကိုကုလားကြီးတို့နဲ့ လိုက်တိုင်ပါတယ်။ တိုင်တာတွေက ဘာမှမထူးခြားပါဘူး။ ကနေ့ထက်ထိ။ အခုကြတော့ ကလေးတွေ နေ့စား လိုက်နေရတယ်။ ကြဘမ်း ရာသီပေါ်အလုပ်ပေါ့။ လယ်တွေ ယာတွေလုပ်နေတုန်းက တစ်နှစ်ကို စပါး (၁၅၀) (၂၀၀)လောက်ပိုလျှံပါတယ်။ အခုမလုပ်ရတော့တဲ့အခါကြတော့ ၀မ်းစာထည့်မစားနိုင်တော့ဘူး။\nဖြစ်နိုင်မယ်ဆိုရင် ကိုယ့်လယ်ကိုယ့်ယာကို ပြန်လုပ်ချင်ပါတယ်။ သူတို့လုပ်သွားတာ ဥပဒေနဲ့ မညီပါဘူး။ သူတို့က ထွက်ပေးရင်ပေး ၊ မပေးရင် မီးရှို့မယ်လို့ တောအုပ်တွေက အစ ပြောတာပါ။ မသက်သာ တဲ့အဆုံး စစ်သားတွေနဲ့လာလို့ ရွှေ့ပေးလိုက်ရတာပါ။ အရှေ့ဘက်က ဦးစိမ်းတဲကြတော့ မီးရှို့ပစ်တယ်။ ဦးကုလားတဲကြတော့ ဖျက်စီးပြီး ချွတ်ပုံပစ်တာပါ။ အဘတဲလေးကိုတော့ ကိုယ်ဖာသာပဲ ဖျက်ယူသွားလိုက် တယ်။\nသူတို့ဒီဟာတွေ စိုက်တာက တောအုပ်ကြီးတွေ ခေါ်ပြီးစိုက်တာပါ။ ဆွေဆွေဦးရဲ့ ဆိုင်းဘုတ်တင် တယ်။ သူတို့က သစ်တောကို အကူအညီတောင်းပြီး စိုက်ခိုင်းတာ။ အခုတော့ ဒေါ်ဆွေဆွေဦး ဆိုင်းဘုတ်ကြီး ဖြုတ်ပစ်ပါပြီ။ အခုတော့ ဘာဆိုင်းဘုတ်မှ မရှိတော့ဘူး။ အဘဧရိယာကိုလည်း မိုးဦးကျမှာ စူးတွေနဲ့ ခတ်ပစ်ကုန်တယ်။ အ၀င်လည်း မခံပါဘူး။\nအဘကတော့ ဘယ်ကျေနပ်မတုံး။ အဘ ဒီလယ်ယာလုပ်စဉ်အခါက စီးပွားရေး အဆင်ပြေတယ်။ သူတို့အနိုင်ကျင့်ပြီး သိမ်းဆည်းသွားကာမှ ကျောင်းသားတွေလည်း ကျောင်းမထားနိုင်တော့ဘူး။ စီးပွားရေး လမ်းကြောင်းလည်း မတည့်တော့ပါဘူး။ ကိုယ်တိုင်ထွန် ၊ ကိုယ်တိုင်စိုက် အဲဒီတုန်းက အလုပ်ရှိတယ်။ အခု အလုပ်လက်မဲ့ဖြစ်သွားပြီ။ စိုက်ပျိုးနေတုန်းက ကျွဲ(၆)ကောင်ရှိတယ်။ ကျွဲ(၆)ကောင်လည်း ပြုတ်ပြီ။ လှည်းလည်း ပြုတ်သွားပါပြီ။\nအဘဖြစ်ချင်တဲ့အတိုင်းအတာကတော့ ကိုယ့်လယ်ကိုယ်ယာ ပြန်လုပ်ချင်တာပဲ။ ကိုယ့်လယ်ကိုယ်ယာ မှ ပြန်မလုပ်ရဘူးဆိုရင် ကာလပေါက်ဈေးပြန်လိုချင်တယ်။ သူတို့က ပတ်ဝန်းကျင်ဈေးအတိုင်း တန်ရာတန် ကြေးပေးမယ်ဆိုရင်တောင် တစ်ဖက်မှာ ဒီငွေနဲ့ လယ်ပြန်လုပ်လို့မရပါဘူး။ လယ်တွေရာတွေက ဧက(၇၀၀) လောက်တောင်သူတွေဆီက သိမ်းပစ်တော့ ၀ယ်ဖို့မလွယ်တော့ပါဘူး။ ဈေးမြင့်ကုန်ပါပြီ။\nအဘက ဒီပိတောက်ကုန်းဇာတိ။ မကျီးကုန်းနဲ့ မလှမ်း မကမ်းဘဲ။ အဘက လယ်မပါဘူး။ ကုန်းကွက်တွေချည်းပဲ။ အားလုံးမှ (၂ဧကခွဲ)လောက်ပဲရှိတယ်။ ဦးကုလားကြီးနဲ့ တစ်ဆက်တည်းပဲ။ အဲဒီ (၂ဧက ခွဲက ပဲတင်း(၅၀)လောက်ထွက်တယ်။ မိုးနှမ်းဆိုရင် တင်း (၁၀)လောက်ရတယ်။ ယာထဲမှာတော့ မနေဘူး။ သွားချည် ပြန်လှည့် ပေါ့။ အဲဒီကုန်းကွက်လေးမှာ လုပ်လာတာ ကြာပြီပေါ့။ နှစ်ပေါင်း (၄၀)ကျော်၊ (၅၀)ဖြစ်ပြီ။ ကိုယ်တိုင် တောခုတ်ထားတာပါ။\nဘယ်ကျေနပ်မတုံး။ ကြောက်လို့သာ ပေးရတာ။ ဒက္ခိဏရုံးကို ရောက်တော့ ဒီလောက်လေးနဲ့တော့ မယူနိုင်ဘူးလို့ပြောတယ်။ သူတို့က ယူလည်းဆုံးမှာပဲ မယူလည်း ဆုံးမှာပဲ လို့ပြောတယ်။ ဗိုလ်ချုပ်ဝေလွင်က ကိုယ်တိုင်မလာဘူးလေ။ သူ့တပည့်ကိုလွှတ်တာ။ တင်းလိုက် မာလိုက်ဖြစ်ပြီး ဇွတ်ပိုက်ဆံထုတ်ပေးပြီး လက်မှတ်ထိုးခိုင်းတာပဲ။ လက်မှတ်ထိုးတဲ့စာရွက်ကို မိတ္တူပြန်ပေးတာမျိုလည်းမရှိဘူး။\nဖြစ်ချင်တာကတော့ ကျွန်တော်တို့က ပြန်ပေးမယ်ဆိုလည်းပေး။ ဒါမှမဟုတ်ရင် တန်ရာတန်ကြေး လိုချင်တာပေါ့။ ဘာမှ ထူးမလာဘူးဆိုရင် ကိုယ့်ဟာကိုယ်တော့ ပြန်လုပ်ချင်တာပဲလေ။ သူတို့ကစစ်တပ်နဲ့ ချိန်း ခြောက်တော့ လူတွေက မလုပ်ရဲအောင် ဖြစ်နေတာ။\nရွာထဲမှာပဲနေတယ်။ မိုးဦးကျ ရောက်ရင် တဲလာထိုးတယ်။ အဘက ရှိတယ် မျက်စိမကောင်းတော့ဘူး။ လက်ရှိသားလေး တစ်ယောက် ၊ သမီးလေးတစ်ယောက်ရှိတယ်။ သူတို့နဲ့ လုပ်စားနေတာ။ အဘအလုပ်မလုပ် နိုင်တော့လို့ သားလေးနှစ်ယောက်ကို ခိုင်းတယ်။ အသိမ်းခံရမယ့်နှစ်က မိုးနှမ်းတွေ စိုက်ထားတယ်။ မိုးနှမ်းတွေ စိုက်ထားတဲ့ကြားထဲမှာ သရက်တွေ အတင်းဝင်စိုက်တယ်။ တို့ဒီအထဲမှာ လုပ်မစားရတဲ့အတူတူ နင်တို့အထဲမှာ နေ့စားထည့်မယ်ဆိုပြီး တစ်ရက်ဆင်းသွားတယ်။ နေ့စားဆင်းတဲ့အခါကြတော့ အကွက်ပိုင်ရှင်ကလေး ပါရင် မလုပ်ရဘူးဆိုပြီး ပြန်လွှတ်လိုက်ပါတယ်။\nအဖွားတို့က ပိုက်ဆံလည်းမရဘူး။ လုံးဝမခေါ်ဘူး။ ထားပစ်ခဲ့တာ။ ဘာလို့မခေါ်တာလည်းတော့ မသိဘူး။ အကွက်စာရင်တင်ထားပါလျှက်နဲ့ ထားပစ်ခဲ့တာ။ အခုနေ အဖွားအကွက်တွေသွားကြည့်ရင် မှတ်မိ တယ်။ အခုသရက်ပင်စိုက်ထားတာ ဘာမှ မဖြစ်ဘူး။ ငှက်ပျောဥယဉ်ထဲ ငှက်ပျောသွားခုတ်တော့ ခြံစောင့်က ခင်ဗျားကို ဘယ်သူဝင်ခုတ်ခိုင်းလို့လည်းလို့ ပြောတယ်။ အဖွားက တို့ပိုက်ဆံမှ မရသေးတာပဲ ၀င်ချင်ဝင် မှာပေါ့လို့ ပြောလိုက်တယ်။ ၀င်ခွင့်ပေးတယ်။ ခုတ်လို့ပြောပါတယ်။ အဖွားသွားခုတ်တုန်းက စစ်သားလေးတွေ စောင့်နေတာ။ အဖွားဥယဉ်လားတဲ့။ ကျွန်တော်တို့လည်း လယ်သိမ်းပြီးရင် ပြန်မှာပါလို့ ပြောတယ်။\nအဖွားကတော့ မကျေနပ်ဘူး။ သူများတွေ မုန့်ဖိုးရတယ်။ အဖွားတို့က မုန့်ဖိုးတောင်မရတဲ့လူတွေ။ အဖွား လိုမရတဲ့သူ (၇)ဦးလားပဲ။ အဖွားကတော့ ယာပြန်မရရင် တန်ရာတန်ကြေးလိုချင်တာပေါ့ကွယ်။ ကိုယ့်ယာ ကိုယ်ကတော့ လိုချင်တာပေါ့။ အဖွားယာကွက် သိမ်းတဲ့သူတွေကိုတော့ မကျေနပ်ဘူးပေါ့။\nအဒေါ်တို့က ပိတောက်ကုန်းဇာတိ။ အဒေါ်တုိ့ ကယာတွေချည်းပဲ (၅)ဧကလောက်ရှိတယ်။အမျိုးသား က ဦးပန်းမြိုင်။ အဓိက စီးပွားရေးက ဒီယာခင်းကွက် ကလေးပဲ လုပ်ကိုင်စားရတာ။ အရင်ကတော့ ဒီယာလေး လည်းလုပ်တယ်။ ဘေးဘာယီယလည်း လုပ်တယ်။ အခုဒီယာလေးသိမ်းဆည်းပစ်တော့ ဘေးဘာယီယပဲ လုပ်ကိုင်စားရတာပေါ့။ ယာတွေမှာ မြေပဲစိုက်တယ်။ နှမ်းစိုက်တယ်။ ဆောင်းတွင်းဘက်ဆိုရင် ကုန်းမတ်ပဲ တွေ စိုက်တယ်။\nမိဘက ကျွန်မအိမ်ထောင်ကျပြီးတော့ ဒါလေးလုပ်စားဆိုပြီး ပေးလိုက်တာ။ အဒေါ်တို့လုပ်စားတာပဲ (၂၅)ကျော်ပြီ။ အရင်က ဘာပြဿနာမှ မပေါ်ခဲ့ဘူး။ ၂၀၁၀မှာ သူတို့သိမ်းသွားတာပဲ။ အခုအဲဒီအကွက်ထဲမယ် မြေပဲတွေ စိုက်ထားတုန်း ကျွန်းတွေဆင်းစိုက်သွားတယ်။ သိမ်းမယ်လို့လည်း မပြောဘဲ ခြံခတ်သွားတယ်။ သိမ်း မယ့် ဆည်းမယ့်အကြောင်းမပြောဘူး။ နံဘေးက ပြောလို့ ဗိုလ်ချုပ်ဝေလွင် သိမ်းမယ်လို့ ပြောတယ်။ အထက်က အကြီးအကဲပဲ အရှင်းကြီးတော့ ထားမှာမဟုတ်ပါဘူးဆိုရင် နေလိုက်တာလေ။ ဗိုလ်ချုပ်ဝေလွင်ဘက်က ဘာမှ လုပ်ပေးတာမရှိဘူး။\nဒီယာလေးတွေ လုပ်မစားရတဲ့အခါကြတော့ မိသားစု စားဝတ်နေရေး ခက်ခဲတယ်။ ဘက်ကျေနပ် မတုန်း။ ကိုယ့်ယာခင်းကွက် ပြန်လုပ်စားရမယ်ဆိုလည်း လုပ်စားချင်တယ်။ ကာလတန်ကြေးပေးမယ်ဆိုလည်း ရချင်တာပေါ့။ အခုကတော့ တပြားမှ မရဘူး။ ပြောချင်တာကတော့ မကျေနပ်ဘူး။ ကြီးကဲတဲ့သူတွေ ကောင်း သလို ဖြေရှင်းပေးစေချင်တာပေါ့။\nဦးလေးဇာတိက ပိတောက်ကုန်း။ လယ်မပါ ဘူး။ ယာ(၅)ဧကရှိတယ်။ မိဘလက်ထက်က ဟာတွေ။ မိုးဘက်ဆိုရင် မိုးနှမ်းကြဲတယ်။ မြေပဲစိုက်တယ်။ ဆောင်းရာသီဆိုရင် ကြံစိုက်တယ်။ ဆောင်းနှမ်းကြဲတယ်။ မိဘ နဲ့အတူနေပြီးတော့ ပဲလုပ်လာတာ။ အမေက အသက်ကြီးပြီ။ အသက် (၉၀)ရောက်ပြီ။ အဖေက ဦးလေးတို့ ငယ်ငယ်က တည်းက ဆုံးသွားတာ။ မွေးချင်း ညီကိုမောင်နှမ (၉)ယောက်ရှိတယ်။\nအရင့်အရင်ကတော့ ဘာမှ မဖြစ်ခဲ့ဘူး။ ဒီ ၂၀၁၀လောက်ကြမှ သိမ်းတယ်ဆိုတာကို သိရတာ။ သိမ်း တယ်ဆိုပေမယ့် ဘာအမိန့်နဲ့ သိမ်းတယ်လို့ ဘာမှကို မသိရဘူး။ သိမ်းဆည်းကြောင်း စာရွက်စာတမ်း ထုတ်ပြ တာမျိုး ဘာမှမရှိဘူး။ ဘယ်သူမှလည်း လာပြီး အသိမပေးဘူး။ ယာကွက်ထဲကို ပတ်ဝန်းကျင်ပြောသံကြားနဲ့ သွားကြည့်လိုက်တော့ ကျောက်တိုင်တွေစိုက်ပြီး သံစူးကြိုးတွေ တန်းကာပစ်ပြီ။ သွားပြီးတော့လည်း မပြောရဲ ဘူး။ ဦးလေးက သီးနှံလေးသိမ်းထားပြီး အကွက်ပြောင်ပဲရှိသေးတယ်။ သူတို့က ၀င်သိမ်းတာ။\nသိမ်းပြီးဆိုတော့ ဒီယာလေး လုပ်စားနေရစဉ်ကတော့ မိသားစုအဆင်ပြေတာပေါ့။ အခုဆို ဦးလေးတို့ နေ့စားလိုက်လုပ်နေရတယ်။ ကလေးတွေရောပဲ။ ဘာမှတော့ လာမပြောဘူး။ စာရင်းလာတောင်းတဲ့အခါကြ တော့ပြောလိုက်တယ်။ စာရင်းပါမလာဘူး။ လယ်ဝေး(ဒက္ခိဏ)ရုံးကိုသွားတော့လည်း စာရင်းမပါလို့ဆိုပြီး လိုက်မသွားတော့ဘူး။\nအခုတော့ သူတို့ ယာကွက်ထဲမှာ ဆောင်းဘက်က နှမ်းကြဲပြီး အခုဘာပင်မှ မရှိဘူး။ ဦးလေးဖြစ်ချင် တာကတော့ မိသားစုအတွက် ဒီယာကွက်ကလေး လုပ်စားရဆိုတော့ ပြန်လုပ်စားရမယ်ဆိုရင်လည်း လိုချင် တာပေါ့။ အကွက်ပြန်မပေးဘူး။ ကာလတန်ကြေးပေးမယ်ဆိုရင်လည်း လိုချင်တာပေါ့။ သူတို့လုပ်တာ ဥပဒေနဲ့ မညီဘူးလို့ပဲ ထင်ပါတယ်။ ဦးလေးခန့်မှန်းတာတော့ သစ်တောပိုင်တဲ့ မြေဆိုပြီးမှ တောအုပ်ဦးသိန်းဟန်က သိမ်းပေးတာပဲ။ နောက်ပြီးတော့မှ ဗိုလ်ချုပ်ဝေလွင်ခြံဆိုပြီးတော့ပဲ သိရတယ်။\nရွာထဲမှာပဲ နေတာ။ ယာလုပ်ချိန်ကြမှ တဲလေးလာထိုးပြီးနေတယ်။ သီးနှံလေးသိမ်းပြီးရင် ရွာပြန်နေ တယ်။ ဗိုလ်ချုပ်ဝေလွင်တို့နဲ့လည်း တစ်ခါမှ ထိပ်တိုက်မတွေ့ဘူး။ ဦးလေးပြောသလိုပေါ့။ ကာလတန်ကြေး လေးပေးမယ်ဆိုရင်လည်း လိုချင်တာပေါ့။ ကိုယ့်အကွက်ကိုယ် ပြန်လုပ်စားဆိုရင်လည်းလိုချင်တာပေါ့။ မကျေ နပ်ပေမယ့် ကြောက်လို့နေကြရတာ။\nမြေပဲတို့ နှမ်းတို့ ကြံတို့ မတ်ပဲ တို့အဓိကစိုက်တယ်။ ကျွန်တော်တို့က ယာထဲမှာနေတာများတယ်။ ကျွန်တော့်ကို ဘာမှ မပြောဘူး။ သိမ်းမယ်ဆည်းမယ်ဆိုတာလည်း မသိလိုက်ရဘူး။ နောက်ပိုင်း စစ်တပ်ဝင် လာတယ်။ ပိုက်ဆံလည်း တစ်ပြားတစ်ချပ်မှ မရဘူး။ သူတို့ဝင်လာတဲ့အချိန်က ယာထဲမှာ နေတဲ့အချိန်။ တဲတွေ ရွှေ့ရမယ်ဆိုလို့ ရွာကိုပြန်ရွှေ့ရတယ်။\nသူတို့က ရွှေ့ရမယ်ဆိုတော့လည်း ဘာကြောင့်ဘယ်လိုမမေးမိဘူး။ ကြောက်လို့။ အခုယာမရှိတော့ နေ့စားပဲလိုက်စားနေရတယ်။ ယာလုပ်နေစဉ်က အစစအရာရာ အဆင်ပြေတယ်။ ယာမလုပ်ရတော့ အဆင်မ ပြေဘူး။\nကျွန်တော်တို့ ယာကွက်လေးတွေ ပြန်လုပ်စားခွင့်ရှိမယ်ဆိုရင် ပြန်လုပ်စားချင်တယ်။ တန်ရာတန်ကြေး ပေးမယ်ဆိုရင်လည်း ကျေနပ်ရမှာပေါ့။ သူတို့လုပ်သွားတာကိုအနိုင်ကျင့်တယ်လို့ပဲ ထင်တယ်။\nဇာတိက ပိတောက်ကုန်းရွာ။ ကျွန်တော် က လယ်မရှိဘူး။ ယာ (၂)ဧကတင်ရှိတယ်။ ဦးကုလားကြီးတို့နဲ့ ကပ်ရပ်ပဲ။ မိဘပိုင်ပေါ့။ အမေမလာနိုင်လို့ ကျွန်တော်လာရတာ။ လယ်က ရွာနားမှာ နည်းနည်းရှိတယ်။ ယာကွက်ရှိတာ လေးကတော့ သိမ်းသွားတာပေါ့။\nကျွန်တော်တို့ကို သူတို့က ဒီအကွက် ကိုဆင်းမလုပ်နဲ့လို့ပြောပြီးသူတို့က စူးလိမ်ကြိုး ကာတယ်။ ကျွန်တော်တို့ကလည်း ကြောက်တော့ ပြန်မမေးရဲဘူး။ သူတို့ကာထားတဲ့အထဲ ဆင်းမ လုပ်ရဲဘူး။ ဗိုလ်မှူးဝေလွင် ကာခိုင်းလို့ တခြား လူက ကာတာပေါ့။ အဲဒါတော့ သိပါတယ်။ လယ်ဝေး (ဒက္ခိဏ)ကို ခေါ်တော့လည်း ကျွန်တော်တို့မလိုက်ရပါဘူး။ ကျွန်တော်တို့ကိုလည်းမခေါ်ဘူး။ ဦးကုလားကြီးတို့နဲ့ တိုင်တဲ့အထဲမှာပါတယ်။ တိုင်စာတင်တာ (၃)ခါလောက်ရှိပြီ။ ဘာမှမထူးခြားဘူး။ ဒီလိုပဲ ပြီးသွားတာပါ။\nမကျေနပ်တာတော့ ယာကွက်ကလေးမှ အဆင်းရတော့ စားဝတ်နေရေး မပြေလည်ဘူးပေါ့။ ကျွန်တော် တို့က ဘာမှ ပြောချင်တာတော့မရှိဘူး။ လုပ်ပိုင်ခွင့်ရှိမယ်ဆိုရင် ဒီယာကွက်ကလေးကို ဆင်းလုပ်ချင်တယ်။ လုပ် ပိုင်ခွင့်မရှိဘူးဆိုရင်လည်း တန်ရာတန်ကြေးလိုချင်တယ်။ အခုသိမ်းထားတဲ့အကွက်တွေကို ခြံပြီး သွပ်စူးကြိုး ကာထားတယ်။\nအဖွားက မကျီးကုးန်ဇာတိ။ အဖွားအခု အသိမ်း ခံရတာက (၅)ဧက။ အမြန်လမ်းဘက်ကို ပါတာလည်း အများကြီးရယ်။ အမြန်လမ်းထဲမယ် (၅)ဧက။ ဗိုလ်ချုပ်ဝေလွင် သိမ်းတဲ့အထဲမယ် (၅)ဧက။ လယ်မပါဘူး။ အမြန်လမ်းအတွက် အသိမ်းခံရတာလည်း ပိုက်ဆံမရဘူး။ ဗိုလ်ချုပ် ဝေလွင်သိမ်းတာက (၂၀၁၀)ခုနှစ်မှာ။ သိမ်းတဲ့ အချိန်မှာ အဖွားတို့ ပဲစိုက်ထားတယ်။ ယာစပါးစိုက် ထားတယ်။ အဖွားတို့ကို သိမ်းတာနဲ့ ပတ်သက်ပြီး ဘာမှမပြောဘူးလေ။ ဦးသိန်းဟန်ကနေပြီးတော့ မထွက်ပေးလို့ရင် ဒီလယ်တွေမီးနဲ့ရှို့ ပစ်မယ်ဆိုပြီး တော့ ပြောလို့ ထွက်ပေးရပါတယ်။\nအဖွားတို့က ရွာမှာနေပြီးတော့ တောင်ယာထဲကို သွားသွားလုပ်တာလေ။ အဖွားတို့က ဘာမှပြန်မပြော တတ်ဘူးလေ။ သူတို့ကဖယ်ဆိုလို့ ဖယ်ပေးရတယ်။ အဲဒီအချိန်အခါမှာ ချွေးမလုပ်တဲ့သူက ပိုးထိလို့ ဆေးရုံ တင်ထားရတဲ့အချိန်။ ဒီယာတွေကို အတူနေသားနဲ့လုပ်စားနေတယ်။ အဖိုးက ကျမ်းမာရေးမကောင်းလို့ မလုပ် နိုင်တော့ဘူး။ အဖွားတို့နဲ့ ဗိုလ်ချုပ်ဝေလွင် တစ်ခါမှ မတွေ့ပါဘူး။ လယ်ဝေး(ဒက္ခိဏ)ရုံးကိုသွားတော့ အဖွားတို့ မပါဘူး။ စာရင်းထဲမှာ ဦးမောင်မောင်လို့ ခေါ်ပေမယ့် ဘယ်သူကမှ မခေါ်လို့ မပါသွားဘူး။ အဖွားတို့ဘာမှ ရထားတာလည်း မရှိသေးပါဘူး။\nအဖွားကလည်း အများတကာလိုပဲ ရသင့်ရထိုက်တာလေးတော့ လိုချင်တယ်ပေါ့လေ။ မြေလေးရမယ် ဆိုရင် မြေပြန်လိုချင်တယ်။ တန်ရာတန်ကြေးရမယ်ဆိုရင်လည်း လိုချင်တယ်။ စီးပွားရေးအခြေအနေကတော့ ပဲပေါင်း (ပဲပြုတ်)ရောင်းစားရတာပေါ့။ သူများလို နေ့စားလိုက်စားလို့ ရတဲ့အရွယ်လည်း မဟုတ်တော့ဘူးလေ။ သားသမီးတွေလဲ အိုးခွဲပြီး ကစဉ့်ကလျား လုပ်စားကြရတာပေါ့။ ယာလေးတွေရှိတုန်းကတော့ အဆင်ပြေ သေးတာပေါ့ကွယ်။ သမီးလေးက ဆယ်တန်းတက်နေတဲ့အချိန်။ သမီးလေးကတော့ ဆရာမဖြစ်သွားတယ်။ ဒီလိုပဲ ရှာဖွေပြီး ထားရတာပဲ။\nအဖွားကတော့ အနိုင်ကျင့်ပြီးသိမ်းတယ်လို့ပဲ ထင်တယ်။\nသိမ်းဆည်းခံထားရသော လယ် နှင့် ယာမြေများအတွင်း တောင်သူဦးကြီးများ နှင့် လယ်သမာများ၏ ဇနီး အဖွားအိုတို့လိုက်လံ ပြသသည်ကို မှတ်တမ်းလိုက်လံ ရယူစဉ်\nဒေါ်ခင်မာအေး မှ ၎င်းတို့မိသားစု သိမ်းဆည်းခံထားရသော လယ် နှင့် ယာမြေများကို လိုက်လံ ပြသနေစဉ်\nကိုမင်းအောင်မှ ၎င်း၏ ယောက္ခမဖြစ်သူ သိမ်းဆည်းခံထားရသော တဲလေး နှင့် ၎င်းကိုယ်တိုင် သိမ်းဆည်း ခံထားရသော ယာမြေပေါ်မှ တဲကို ဖျက်ဆီးပစ်လိုက်ကြောင်း ရှင်းပြနေစဉ်\nကိုမင်းရာ မှ ၎င်း၏ ယာကွက်ကို လက်ညှိုးညွှန်၍ ယခင်က ဆီဆုံကြီးထားရှိကာ ဆီကြိတ်တဲ့ နေရာ နှင့် ယခုသိမ်းဆည်း၍ သွပ်စူးကြိုးခပ်ထားသည်တို့ကို ရှင်းပြနေစဉ်\nသိမ်းဆည်းခံရသူ (၁၈)ဦးတွင် ဧကအများဆုံး သိမ်းဆည်းခံရသည့် ဦးကုလား မှ ၎င်း၏ လယ်မြေများကို လက်ညှိုးညွှန်၍ တမျှော်တခေါ်ရှိကြောင်း ရှင်းလင်းပြောဆိုနေခြင်း ဖြစ်သည်။\nညီဖြစ်သူ တပ်မတော် ၀န်ထမ်း (တပ်ကြပ်)၏ ဇနီးနှင့် တူ ၊ တူမလေးများအား လုပ်ကိုင်စားသောက်ရန် လယ်တစ်ဧကခွဲ နှင့် ယာ (၄)ဧက စိုက်ပျိုးလုပ်ကိုင်ရန် ခွဲပေးခဲ့ကြောင်း ပြောဆိုသည်။ တပ်မတော် ၀န်ထမ်းအချင်ချင်းပင် ဖြစ်သော်လည်း တပ်မတော်အကြီးအကဲ၏ လူပါးဝမှုအပေါ် ခံနေရသည်သာ ဖြစ်ကြောင်း ၊ လက်ရှိ သူ၏ လယ်မြေတွင် ဗိုလ်ချုပ် ဝေလွင်မှ သိမ်းဆည်းပြီး မြေပဲစိုက်ထားသည်ကို ရှင်းလင်းပြောဆိုနေခြင်း ဖြစ်သည်။\nပိတောက်ကုန်းကျေးရွာမှ ဦးသံချောင်းမှ ၎င်း သိမ်းဆည်းခံထားရသော ယာမြေပေါ်တွင် လုပ်ကိုင်စားသောက်ခွင့် မရတော့သည့်အခြေအနေကို ရှင်းလင်းပြောဆိုနေစဉ်။\nဦးပန်းမြိုင်၏ ဇနီး ဒေါ်သန်းမြင့်မှ ၎င်းတို့၏ ယာမြေအစပ်တွင် စည်းရိုးခတ်ထားကြောင်း ၊ ၎င်းတို့အနေဖြင့် လုပ်ကိုင် စားခွင့်မရသည်မှာ ၃ နှစ်ကျော်ပြီဖြစ်ကြောင်း ပြောဆို။\nဦးဖိုးထူး၏ ယခင်တဲနေရာဟောင်းတွင် ဗိုလ်ချုပ်ဝေလွင်၏ ဗိုလ်တဲ ဆောက်လုပ်ထားကြောင်း တောင်သူများ လိုက်လံ ပြသသည်။\nဗိုလ်ချုပ်ဝေလွင် ဆောက်လုပ်ထားသော ဗိုလ်တဲအား ဦးညွှန့်ဝင်း (တပ်ကြပ်ကြီး)၏သား ရဲကိုကိုနှင့် ဦးဖိုးထူးတို့မှ ဗိုလ်တဲဆိုသည့် ဗိုလ်ချုပ်ဝေလွင်၏ အဆောက်အဦးအား လိုက်လံပြသစဉ်\nဦးမောင်ရွှေမှ သရက်ပင်တည့်တည့်ကို လက်ညှိုးညွှန်၍ သူ၏ ယာကွက်ဖြစ်ကြောင်း ပြောဆို\nအဖွားဒေါ်မြလေးမှ ၎င်း၏ ခဲအို ဦးစိမ်း ၏ အကွက်အား လက်ညှိုးထိုး၍ တပါတည်း မှတ်တမ်းတင်သွားကြပါ ကလေးတို့ရယ်ဟု ပြောဆို။\nဦးစိုး၏ ဇနီး အဖွားဒေါ်ထွေးမှ ၎င်း၏ ယာကွက်အတွက် ငွေတစ်ပြားတစ်ချပ်မှ ရရှိခြင်း မရှိကြောင်း ပြောဆို၍ ယာခင်းထဲရှိ ငှက်ပျောပင်မှ ငှက်ပျောခိုင်သွားခုတ်ရာတွင် ခြံစောင့် မှ မ၀င်ရဘူးဟု ပြောဆိုသည်ကို ငါတို့ တပြားတချပ်မှ ယူထားတာမရှိဟု ပြန်လည်ပြောဆိုကာ ငှက်ပျောခိုင် ၀င်ခုတ်ခဲ့ကြောင်း ရှင်းပြသည်။\nဦးလေးမြင့်မှ ၎င်း၏အကွက်အတွင်း သိမ်းဆည်းပြီး စိုက်ပျိုးခြင်းမရှိသည့်အတွက် ပြန်လည် တောထနေသည် ကို နောက်ခံထား၍ သိမ်းဆည်းခံရသည့် ပမာဏမှာ အမြန်လမ်းမကြီးအနီးထိ ပါဝင်ကြောင်း ပြောဆိုသည်။ အမြန်လမ်းမကြီးဖောက်လုပ်ရာတွင်လည်း ၎င်း၏ လယ်မြေများ သိမ်းဆည်းခံရပြီး ငွေကြေးမရရှိခဲ့ကြောင်း ဆိုသည်။\nဦးမောင်မောင်၏ ဇနီး အဖွားဒေါ်မြလေးမှ ၎င်းတို့၏ ယာမြေများကို လက်ညှိုးညွှန်၍ ယာများကို ဒုက္ခအမျိုးမျိုးခံပြီး ခုတ်ထွင်ရှင်းလင်းလုပ်ကိုင်ခဲ့ကြောင်း ရှင်းလင်းပြောဆို\nကျွဲတင်းကုပ်အား အမြန်ဖြတ်ခိုင်းသည်ဖြစ်၍ တင်းကုပ်ကိုဖျက်၍ လွတ်ရာတွင် တိုင်များကို ရွှေ့ပုံထားရကြောင်း အဘ ဦးမြင့် ပြောဆို\nအထက်ပါ လယ်ယာသိမ်းဆည်းမှု ဖြစ်စဉ်သည် အရှင်းဆုံး သုံးသပ်ရမည်ဆိုလျှင် အာဏာအလွဲသုံး စားမှုဟု သာဆိုရမည်ဖြစ်သည်။ လယ်ယာမြေများကို သိမ်းဆည်းရယူရာတွင် နိုင်ငံတော်အကျိုးမှ တပါး အခြား ပေါ်ပေါက်သက်ရောက်ခြင်း မရှိစေရဟူသော သတ်မှတ်ချက်ကို ကျော်လွန်၍ နိုင်ငံတော်အကြီးအကဲတစ်ဦးမှ အာဏာနှင့် တပ်မတော်ကိုပါ အသုံးချ၍ သိမ်းဆည်းရယူသွားခြင်း ဖြစ်သည်။\nမတူကွဲပြားခြင်း နှင့် ငြိမ်းချမ်းရေးပါတီမှ သုံးသပ်တင်ပြခဲ့သမျှ လယ်ယာမှုခင်းများတွင် ဥပဒေနှင့် ညီညွတ်ခြင်း ရှိ / မရှိ။ နိုင်ငံတော် အနေဖြင့် အမှန်တကယ် အသုံးချခြင်း ရှိ / မရှိ။ လယ်ယာမြေကို လက်ငုတ် လုပ်ကိုင်နေသူများ နှင့် ပြေရာပြေကြောင်း ညှိနှိုင်းဆောင်ရွက်ခြင်း ရှိ / မရှိ ဟူသော ဥပဒေနှင့် ညီညွတ်ခြင်း ရှိ / မရှိ ဆိုသော အချက်အပြင် ကာယကံရှင် လက်ငုတ်လုပ်ကိုင်သူများနှင့် အဆင်ပြေပြေဆောင်ရွက်ခြင်း ဖြစ်လျှင် လည်း ဥပဒေပြင်ပ ဆိုသော်ငြား ကြိုက်ရောင်း / ကြိုက်ဝယ်သဘောမျိုးဖြစ်သဖြင့် တရားမျှတမှု ရှိသည်ဟု သုံးသပ်တင်ပြမြဲဖြစ်ပါသည်။\nလယ်ယာမြေမှုခင်းများကို လိုက်ပါဆောင်ရွက်ခဲ့ပေါင်း များလာသည့် အားလျှော်စွာ သိမ်းဆည်းရယူ သူတို့သည် အာဏာရှိ ၊ ရာထူးကြီး များ ဖြစ်သည့်အားလျှော်စွာ နစ်နာသူများဘက်မှ ရပ်တည်ဆောင်ရွက် ပေးရာတွင် လွယ်လင့်တကူပြီးမြောက်ခြင်း မရှိသည့်အတွက်လည်း များစွာ စိတ်မကောင်းဖြစ်မိသည်။ စေတနာ ရှေ့ထားဆောင်ရွက်ကြပါလျှင် ဖြစ်ပေါ်လျှက်ရှိသော လယ်ယာမှုခင်းများသည် ဥပဒေနှင့် ညီညွတ်စွာ ဆောင် ရွက်ခြင်းဖြင့်သော်လည်းကောင်း ၊ နှစ်ဦးနှစ်ဖက် ပြေရာပြေကြောင်း ညှိနှိုင်းဆောင်ရွက်၍သော်လည်းကောင်း ပြီးမြောက်ရမည်သာဖြစ်ပါသည်။\nနစ်နာသူများဘက်မှ ဥပဒေနှင့်အညီအညွတ်တင်ပြသော်လည်း အခြေအနေတို့သည်ထူးခြားမလာ။ နှစ်ဦး နှစ်ဖက်ပြေရာပြောကြောင်း ညှိနှိုင်းဖို့ အကြံပြုတင်ပြရာတွင်လည်း ဆောင်ရွက်ပေးခြင်း မရှိသည့် အလျှောက် နစ်နာသူများဖြစ်ကြသည့် တောင်သူလယ်သမားများမှ “စိုက်စားစရာ မရှိ ၊ တိုက်စားရမည့် အခြေ အနေ” သို့ ရောက်ရှိလာသည်။ ကျနော်တို့သည်လည်း နိုင်ငံရေးတာဝန်ကို ထမ်းဆောင်မည့်ဟု ဆုံးဖြတ်ထား သည့်အားလျှော်စွာ နစ်နာသူများ ပြေလည်မှုရသည်အထိ နည်းအမျိုးမျိုးဖြင့် လိုက်ပါကူညီဆောင်ရွက် ရမည်သာ ဖြစ်ပါသည်။\nအထက်ပါဖြစ်စဉ်နှင့် စပ်လျဉ်း၍ စဉ်းစား သုံးသပ်မည်ဆိုက ဘေးပတ်ဝန်းကျင်တွင်လည်း ကုမ္ပဏီများ၊ ပုဂ္ဂလိက လုပ်ငန်းရှင်များ ရှိနေသည်ကိုတွေ့ရသည်။ ထိုပုဂ္ဂလိက လုပ်ငန်းရှင်များသည် တောင်သူများနှင့် ညှိနှိုင်းကာ သင့်တော်သော ဈေးနှုန်းဖြင့် အသီးသီးရယူသွားသည့် အားလျှော်စွာ ပြဿနာ ပေါ်ပေါက်ခြင်း မရှိ ခဲ့ပေ။ ယခုသိမ်းဆည်းခံ (၁၈)ဦးသာလျှင် တခြားတောင်သူများကဲ့သို့ ထိုက်တန်သော နစ်နာကြေး ရရှိခြင်း မရှိဘဲ ယနေ့ထက်တိုင် မပြေလည်နိုင်ကြသေးပေ။\nသစ်တောမြေဟုဆို၍ တောခေါင်းမှ ဗိုလ်ချုပ်ဝေလွင်အတွက်ဟု ဆိုကာ သိမ်းဆည်းခြင်းဖြစ်သည်ဟု တောင်သူများကလည်း ဆိုသည်။ သစ်တောမြေနှင့် ပတ်သက်၍ ကျနော်တို့ လိုက်ပါဆောင်ရွက်ခဲ့သော ကသာ မြို့ ဖြစ်စဉ်ကိုသာ ပြန်လည်သုံးသပ်ပြလိုပါသည်။ ယခုဖြစ်စဉ်သည် ဧက (၁၀၀)ခန့် ၊ တောင်သူ (၁၈)ဦးမျှသာ ရှိပါသည်။ ကသာမြို့နယ် ၊ အင်းဒယန်းကျေးရွာ နှင့်အနီးတ၀ိုက်မှ သစ်တောမြေအတွင်း ကြံစိုက်တောင်သူများ အား ဂရိတ်ဝေါကုမ္ပဏီမှ သစ်တောဌာန အပါအ၀င် သက်ဆိုင်ရာတို့၏ အင်အားကို သုံးကာ တောင်သူများ လုပ်ကိုင်စားသောက်လျှက်ရှိသော မြေကို ရယူရန်ကြိုးပမ်းမှုတွင် ဧကပေါင်း (၃၀၀၀၀)ကျော် နှင့် တောင်သူ (၇၀၀)ခန့် ရှိပါသည်။ အဆိုပါဖြစ်စဉ်တွင် မတူကွဲပြားခြင်း နှင့် ငြိမ်းချမ်းရေးပါတီ ဥက္ကဌ ဦးနေမျိုးဝေမှ နိုင်ငံတော် ဟူသည် (မြေကြီး + ပြည်သူ) ဟု ရှင်းလင်းပြောဆို၍ နိုင်ငံသူ နိုင်ငံသားတို့၏ စားဝတ်နေရေး ၊ ဘ၀ရပ်တည် ရေးအတွက် ဒီမြေပေါ်မှာမှ လုပ်ကိုင်စားသောက်ခွင့် မရလျှင် မည်သို့ လုပ်ကိုင်စားသောက်ရမည်နည်း။ ဧရာဝတီတိုင်း နှင့် နှိုင်းချိန်ထိုး၍ မြစ်ချောင်းများ ဘေးတစ်လျှောက်မှ သစ်တောများအတွင်း ၀င်ရောက်၍ တောတိုးလုပ်ကိုင်ခြင်းကြောင့် လယ်မြေပေါင်းများစွာ တိုးပွားလာရခြင်းဖြစ်ကြောင်းနှင့် အခြေမဲ့ အနေမဲ့ လက်လုပ်လက်စားတို့မှာ တောတောင်များအတွင်း ဒုက္ခခံ၍ နိုင်ငံတော်အကျိုး ကို တစ်ဖက်တစ်လမ်းမှ ဆောင်ရွက်သူများ အဖြစ်သာ ရှုမြင်သင့်ကြောင်းဖြင့် သုံးသပ်ပြောဆိုခဲ့ပါသည်။ ယခုဖြစ်စဉ်ကိုလည်း ထိုနည်း တူစွာပင် သုံးသပ်ရပါမည်။\nတောင်သူများသည် မိမိတို့ ဘ၀ရပ်တည်ရေးအတွက် တောတိုးခုတ်ထွင် လုပ်ကိုင်လာခြင်း ဖြစ်သကဲ့ သို့ နိုင်ငံတော်မှ ပေးအပ်သည့် တာဝန်များကိုလည်း ကျေပွန်စွာ ထမ်းဆောင်ခဲ့ကြသည်။ သစ်တောမြေဟု ဆို၍ သိမ်းဆည်းရာတွင် ယခင်နှစ်ပေါင်းများစွာက ထိုသို့ ပြောဆိုခြင်းမျိုးတစ်ကြိမ်တစ်ခါမျှ မရှိခဲ့ပါပဲလျှက် ယခုအခါ ဗိုလ်ချုပ်ဝေလွင် မျက်စိကျပါမှ သစ်တောဟူသော နာမ်စားသုံးကာ ရယူသွားခြင်းမျိုးဖြစ်ရကား လွန်စွာမှပင် အရုပ်စိုး အကျည်းတန်သော လုပ်ရပ်ပင် ဖြစ်ပါသည်။\nနိုင်ငံတော်အစိုးရအနေနှင့် တိုင်းသူပြည်သားများ၏ အကျိုးစီးပွားကို ရှေးရှုသည်ဟု ဆိုပါလျှင် နိုင်ငံတော် အကြီးအကဲတို့သည် ဖြစ်သည့်အတွက်ကြောင့် ထိုသို့သောလုပ်ရပ်မျိုးကို လုပ်ရသနည်း ဟု မေးဖွယ်ဖြစ်လာပေမည်။ အချီနိဒါန်းတွင် ပြောဆိုထားသကဲ့သို့ နိုင်ငံတော်သမ္မသည် မိမိတာဝန်ထမ်းဆောင် သည့် အစိုးရလက်ထပ်တွင် လယ်ယာမြေသိမ်းဆည်းမှုများမရှိဟု ပြောဆိုထားသော်ငြား ယခုဖြစ်စဉ်သည် နိုင်ငံတော်အစိုးရသစ်လက်ထပ်ပေါ်ပေါက်သော အမှုဖြစ်၍ ဖုံးဖိထားခြင်း ကြောင့်သာလျှင် နိုင်ငံတော်သမ္မတ မသိရှိခဲ့ခြင်းဖြစ်မည်။ ထို့အတွက်လည်း မိမိ၏ အစိုးရလက်ထက် လယ်ယာမြေသိမ်းဆည်းမှု မရှိဟု ပြောဆိုမိ ခြင်းဖြစ်ပေလိမ့်မည်။\nနိုင်ငံတော်သမ္မတ မသိရှိသော နိုင်ငံတော်အစိုးရသစ်လက်ထက် လယ်ယာမြေသိမ်းဆည်းမှုများ နေပြည်တော်အနီးတ၀ိုက်ရှိနေသေးသည်ဟု အရိပ်အမြွက်မျှ ပြောကြားလိုပါသည်။ ဖုံးဖိထားခြင်း ကြောင့် ပေါ် ပေါက်မလာခြင်း ဖြစ်ပေမည်။ ပြည်သူတို့၏ တင်ပြတိုင်ကြားစာများကို ရှေးယခင်နည်းအတိုင်း အမှိုက်ပုံး သို့မဟုတ် ဖျေက်ဖျက်ခြင်းကြောင့်လည်း နိုင်ငံတော်သမ္မတ မသိရှိလိုက်ရခြင်း ဖြစ်ပေမည်။\nယခုဖြစ်စဉ်ပါ တောင်သူများ ရင်ထုမနာဖြစ်ရသည်မှာ ယုံကြည်အားကိုး၍ မဲပေးလိုက်ကာမှ လယ်ယာမြေတွေ ပတ်သိမ်းနေခြင်းအပေါ် အယုံအကြည်မဲ့လာကြခြင်း ဖြစ်သည်။ မည်သူ့မျှ အားကိုးမရသည့် အခြေအနေသို့ ရောက်ရှိလာသည်ဖြစ်၍ တုံးတိုက်တိုက် ကျားကိုက်ကိုက် ရင်ဆိုင်ဖို့အထိ ဆုံးဖြတ်ထားကြပေ ပြီ။ တောင်သူများမှ ယခုနှစ်စိုက်ပျိုးရာသီအမီ တောင်သူများ၏ နစ်နာမှုအား တန်ရာတန်ကြေး ပေးလျှော်ခြင်း မရှိလျှင် မိမိအကွက်မိမိ ပြန်လည်စိုက်ပျိုးတော့မည် ဟု ဆုံးဖြတ်ထားကြပေပြီ။ ထိပ်တိုက်ရင်ဆိုင်မှုများ ဖြစ်ပေါ် လာပါက ပြည်သူများပင် အထိနာမည်ကို စိုးရိမ်မိပေသည်။\nလက်ရှိမြေပြင်အခြေအနေတွင် တောင်သူများလုပ်ကိုင်စဉ်က နှစ်စဉ်မပျက် စိုက်ပျိုးခဲ့သော နေရာများ တွင် စိုက်ပျိုးလုပ်ကိုင်ခြင်းမရှိသည့်အတွက် ခြံနွယ်ပိတ်ပေါင်းများပင် ထူထပ်နေပေပြီ။ လယ်ယာလက်မဲ့ဖြစ် သွားသော လယ်သမားများအား ၎င်းတို့သိမ်းဆည်းရယူသွားသည့် လယ်ယာမြေထဲတွင် နေ့စားလုပ်သားအဖြစ် ပင် ပြန်မခိုင်းနိုင်လောက်အောင် ပြတ်သားသော အာဏာရှိသူကိုလည်း လွန်စွာမှ နားကျည်းနေကြပေသည်။\nစုံစမ်းရေးကော်မရှင် စစ်ဆေးခြင်း မပြုနိုင်အောင်ပင် တားဆီးထားသည်ဟု သတင်းကြားသိရသဖြင့် ယခုဖြစ်စဉ်ပါ လယ်သမားများအရေး မည်သူက ဆောင်ရွက်ပေးမည်နည်း မည်သို့စီစဉ်ပေးမည်နည်းဟု မည်သူ့ကိုမေးရမည်ကိုပင် မသိနိုင်လောက်အောင်ဖြစ်ရပါသည်။\nလမ်း၏ တဖက်တွင် ယုဇနကုမ္ပဏီမှ လယ်သမားများနှင့် ညှိနှိုင်းကာ တန်ရာတန်ကြေးပေး၍\nယခုဖြစ်စဉ်အား မီဒီယာများမှ ကျယ်ကျယ်ပြန်ပြန်ဖော်ပြလျှင် နိုင်ငံတော်အကြီးအကဲတစ်ဦး၏ ဂုဏ် သိက္ခာကို ချိုးနှိမ်ရာရောက်ပေတော့မည်။ သို့ဖြစ်ပါသောကြောင့် နစ်နာသူလယ်သမားများအရေး ဆောင်ရွက် ပေးမည်ဆိုကလည်း အလွယ်တကူပင်ပြီးမြောက်နိုင်ပါသည်။ အတွေ့အကြုံ နှင့် အကြားအမြင် ရှိလာပြီဖြစ် သော တောင်သူများ တောင်းဆိုသကဲ့သို့ အများနည်းတူ တန်ရာတန်ကြေးပေး၍ တောင်သူများ၏ နစ်နာမှု အတွက်ဆောင်ရွက်ပေးခြင်းဖြင့်လည်း ပြီးမြောက်နိုင်ပါသည်။\nတောင်သူများတောင်းဆိုသည့် ဒုတိယနည်းလမ်းမှာ မိမိတို့လယ်ယာမြေ မိမိတို့ ပြန်လည်လုပ်ကိုင် စားသောက်ခွင့်ရရှိရေး ဟုဆိုကြသည်။ ထိုတောင်းဆိုမှုအတွက် မြေလွပ်မြေလပ်နှင့်မြေရိုင်းများ စီမံခန့်ခွဲရေး ဆိုင်ရာ ဥပဒေနှင့် နှိုင်းချိန်ပြလိုပါသည်။ မြေလွတ်မြေလပ်ဟု ဆိုသော်ငြား တောင်သူများ စိုက်ပျိုးလာသည်မှာ ဆယ်စုနှစ်ပေါင်းများစွာ ကြာမြင့်ပြီဖြစ်ကြောင်း သတိချပ်ရမည်။ မြေလွတ်မြေလပ်နှင့် မြေရိုင်းများ စီမံခန့်ခွဲရေး ဆိုင်ရာ ပြဌာန်းချက်အရလည်း လက်ငုတ်လုပ်ကိုင်နေသူများရှိပါက လက်ငုတ်လုပ်ကိုင်သူနှင့် လျှောက်ထား လုပ်ကိုင်လိုသူ နှစ်ဦးနှစ်ဖက်ကို မြေယာစီမံခန့်ခွဲရေး ကော်မရှင်အနေဖြင့် ညှိနှိုင်းဆောင်ရွက်ပေးရမည်ဟူ သောအချက်ပါရှိပြီး ဖြစ်ပါသည်။ ယခုလယ်မြေသိမ်းဆည်းခံ အမှုမှာ အာဏာသုံး၍ ရယူသွားခြင်း ဖြစ်ကြောင်း နိဂုံးချုပ်အနေဖြင့် သုံးသပ်၍ အမြန်ဆုံး ညှိနှိုင်းဖြေရှင်ဆောင်ရွက်ပေးနိုင်ပါရန် သုံးသပ်တင်ပြခြင်း ဖြစ်ပါသည်။\nvery easy,all farmers' children try to become army officers and then after they grow up, can occupy back for their parents fields. Same the way, every body want to get democracy, all must go in army and keep wishing and then fighting back that will get back what they want. If keep in army about 20years, now really can get democracy.


ပန်ဒိုရာ: ၀ိုင်မြစ်ချိုထဲမှာ မျှောလိုက်တယ် ဂျွန် -၂\nPosted by pandora at 1:33 PM\nကျနော်က တိုက်တိုက်ဆိုင်ဆိုင် အခုတလော Band of brothers ဇာတ်လမ်းတွဲကြီးကို အကြိမ်ကြိမ် ပြန်ကြည့်နေမိတယ်။\nသင်ခန်းစာ ယူစရာတွေပါသလို၊ စစ်အကြောင်းကို လည်း ဆင်ခြင်နေမိတယ်။ တချိန်က ဥရောပဟာ အချင်းချင်း စစ်ခင်းခဲ့ရာ၊ ပထမ ကမ္ဘာစစ်၊ ဒုတိယ ကမ္ဘာစစ်၊ စစ်အေးတိုက်ပွဲတွေ ဆင်ခဲ့ရာ၊ အခု တော့ ကွာခြားနေတယ်။\nအလိုရှိတဲ့အချိန်မှာ မရပ်စဲနိုင်ခဲ့တာ စစ်ပွဲတွေပဲ.. တဲ့" ဟုတ်လိုက်လေ...\nကျနော်တို့လည်း ဘယ်တော့များမှ စစ်တွေရပ်ရပါ့။\nရှုံးပြီး ရှင်ကျန်သူတွေကို ကူတိုက်ဖို့ တတ်အားသရွေ့ ပါဝင်ပါရစေ ပန်ပန်ရေ..\nကိုယ်တိုင်ရေးတာနော်။ မယုံနိင်ဘူး။ ဒီလိုရေးတတ်တယ်။ လူလေး နုနုနယ်နယ်နဲ့။\nအလိုရှိတဲ့အချိန်မှာ မရပ်စဲနိုင်ခဲ့တာ စစ်ပွဲတွေပဲ..\nအထက်က မောင်လေး တစ်ယောက် ပြောသလို ပဲ\nကောင်းတယ် လို့ ချီးကျူး ရမှာ အားနာတယ်\nဒိထက်ပိုကောင်းတဲ့ စကားလုံးလေး ရှာမတွေ့ လို့ပါ\nတဆက် ထဲ..ကျမတို့ ရင်ထဲများ.. အချစ် နဲ့ အလွမ်း ကဗျာတွေ ပဲ ရှိနေတတ်တာ..ဒီကဗျာလေး ဖတ်ပြီး\nအပြင်းစားဖြစ်နေတယ် ဒါပေမယ့် ဒါ ပန်ဒိုရာဆိုတဲ့\nနာမည်နဲ့တွဲမိနေတဲ့အရေးအသားပါပဲ..CARRY ON !!\nအလိုရှိတဲ့အချိန်မှာ မရပ်စဲနိုင်ခဲ့တာ စစ်ပွဲတွေပဲ.. တဲ့...\nသိပ်မှန်တာပဲဗျာ...ဒီထက်ပိုပြီး ဘာမှမပြောတတ်တော့ဘူး မပန်ရေ...\nဂျွန် ၁ ကို အရင်သွားဖတ်ဖြစ်တယ်ဗျ နောက်တော့ ဒီကဗျာလေးလာပြန်ဖတ်တယ် ဖော်ကျူးထားတာလေး မိုက်တယ် ကဗျာက ဟန်နဲ့ မာန်နဲ့ ဖတ်ရတာ ကောင်းတယ် သတိရမိသေး သဲအောက်က ဓားလား သေချာမမှတ်မိလို့ အဲ့ကဗျာလေးထဲက ဒီလိုလက်ရာလေးတွေ သတိထားမိတယ် ။\nကိုယောဟန်အောင်က ဟုတ်လိုက်လေလို့ ပြောတဲ့ ကဗျာနှစ်ကြောင်းကိုပဲ ကိုးကားမလို့ ညီမပန်ရေ။ သူက ဦးသွားပြီ ... ။ အလိုရှိတဲ့အချိန်မှာတောင် မရပ်စဲနိုင်တဲ့ စစ်ပွဲတွေကြားမှာ ငြိမ်းချမ်းရေးဆိုတာကို ရှာဖွေနေမိတာ ဆိုတော့ ကိုယ့်ကိုယ်ကိုယ် ရူးများနေပြီလားလို့ စဉ်းစားမိတယ်။\nခုတလော..ကဗျာသမားတွေကလည်း ခက်ခက် ခဲခဲ ဆို့ဆို့နင့်နင့်တွေပဲ စပ်နေကြပါလား။း(\nစိတ်ကူးတေးသီ ကနေပြန်လာတော့ ရင်မောလာတယ်... ဟိုသည် လျှောက်သွားရင်းနဲ့ မွန့်ရဲ့ အော်သံကို တိုးတိုးတိတ်တိတ် ကြားလိုက်ရပြီးတဲ့နောက်\nရှင်သန်ခြင်းတွေ ဖြန့်ခင်းထားတဲ့နေရာကို အရောက်မှာ စစ်ပွဲတွေနဲ့ တွေ့လိုက်တော့ အမောဆို့သွားတယ်...\n၀ိုင် နှစ်ခွက်လောက် တိုက်စမ်းပါဗျာ...\nဒီကဗျာကိုလဲ ဂျွန် ၁ လိုပဲကူးသွားလိုက်ပါတယ်..\nသွေးစက်တွေကြားကိုပဲ ပြန်သွားလိုက်ကြပါစို့ ဂျွန်ရယ်..။""\nအစ်မပန်ရေ ကဗျာလေးခံစားသွားတယ်ဗျာ နက်နက်ရှိုင်းရှိုင်း ကြိုက်တယ် ကောင်းသောနေ့ပါဗျာ :)\nအချိန်ကာလသည်ကား သွေးစက်တွေဆီပြန်သွားဖို့ ဦးတည်နေလေ၏... လို့များ အစချီရလေမလားပဲ..။ သေချာတာကတော့ စစ်တွေ မပြီးနိုင်သေး။ အဲဒီအခါ ဂျွန်နဲ့ လိုက်ရမယ်လားဟင်..။ ၀ိုင်နီနီတွေ ကြိုက်ပေမဲ့ သွေးနီနီတွေတော့ ကြောက်တယ်..။ ခက်တယ်နော်..။\nရှုံးပြီး ရှင်ကျန်သူတွေကို ကူတိုက်ဖို့ သွေးစက်တွေကြားက စစ်မြေပြင်ကို\nပြန်သွားတဲ့အခါကျ အားလုံး အတူတူ\nသွားကြတာပေါ့ လေ.. နော်...\nကမ္ဘာဟာ စစ်ကို မလိုအပ်ပဲ ရရနေတယ်\nစစ်ဟာ ကမ္ဘာကို လိုအပ်ပေမယ့်\nကမ္ဘာဟာ စစ်ကို မလိုအပ်ခဲ့ဘူး။\nဆိုတဲ့ သူငယ်ချင်းကဗျာဆရာရဲ့ စာသားလေးကိုပဲ ရေးပေးလိုက်ပါတယ်။ မပန်ရဲ့ကဗျာလေးကိုလည်း ကြိုက်သွားပြီ။ ခင်မင်လေးစားလျက်။\nပြီးတော့ မနော်လိုပဲ `ဂျွန်ကပြောတယ်အားလုံးမြစ်ဆီသို့´ ဆိုတဲ့ ကဗျာလေးကို ပြေးသတိရလိုက်မိသေးတယ်။ ဆရာရာမျိုးလားမသိဘူး။ ရေးတာက။ အဲဒီကဗျာလေးထဲက `ဂျွန်ရေ ကိုယ့်လက်ကို ယုံကြည်မှုရှိခဲ့ရင် တစ်နှစ်သုံးကိုရေမယ်၊ ငါတို့ ဟာ အညံ့စားတွေ မဟုတ်ဘူး´ ဆိုတဲ့ စာသားလေးကိုတောင်မှတ်မိနေသေးတယ်။\nငါတို့ ရင်ဘတ်တွေနဲ့ တွန်းတွန်းပြီး စစ်မြေပြင်ကို သွားကြမယ်…\nပန်… ဂျွန်ဖတ်တိုင်း ရင်ထဲမှာ ခံစားရလွန်းလို့ ….\nရယ်မောဖို့ စောင့်ရတာ မျက်လုံးတွေတောင် ညောင်းလို့ ....\nအသုံးလေးလှတယ် ။ ၀ိုင်မြစ်ချိုထဲမှာ မျှောလိုက်တယ် ဂျွန် -၁ ကိုပါ ခံစားသွားပါတယ် ။း)\nမပန်ရေ ကျွန်တော်မှားသွားလို့ ဗျာ။ အပေါ်မှာ ရေးထားတဲ့ 'ဂျွန်က ပြောတယ် အားလုံးမြစ်ဆီသို့ဆိုတဲ့ကဗျာက မောင်သိန်းဇော် ရေးတာပါ။ ပြီးတော့ စာသားတွေကလည်း လွဲနေတယ်။ မောင်သိန်းဇော်ရဲ့ကဗျာလေးကိုတော့ တပိုင်းတစ ရပေမယ့်မရေးလိုက်တော့ပါဘူး။ အဲဒါလေး လာပြောတာပါ။\nကဗျာထဲက ပုံရိပ်တွေကို ချရေးကြည့်မိပါတယ်..\nအခုအထိတော့ ဘာမှ လုပ်လို့မရသေးဘူး....\nသတင်းတွေကလည်း မထူးသေးပါလား ကွယ်\nငါတို့ရဲ့ ဒါဏ်ရာတွေကိုပဲ အရည်ဖျော်လို့ ပြည်သူတွေ သောက်သုံးမဲ့ အချိန်ကို စောင့်နေသတဲ့ကွယ်။\nဆိုတော့ အချိန်တိုင်း မမြင်ရဘူးဆိုတဲ့အရာဟာ စက္ခုအာရုံမြင်ကွင်းတွေ သက်သက်တော့မဟုတ်တော့ဘူး။ အ၀ိဇ္ဖာမျက်လုံးနဲ့ နှလုံးသားတွေနဲ့ ခင်းကျင်းတဲ့စစ်ပွဲတွေ..ကြောင့် ကန်းနေတဲ့အချိန်တွေ နေ့ ည တွေ ကိုမြင်လာရတဲ့ ကဗျာစကားလုံးတွေဆီက သွေးညှီနံ့ တောင်ရလိုက်သလို..\nမှားတဲ့ဘက်မှာလည်း အသက်နဲ့ရင်းပြီး လိုက်ဖို့လိုတာပဲ..\nလူအသက်တစ်ချောင်းဟာ လူတွေပညတ်ထားတဲ့ အမှန်အမှားဆိုတဲ့စကားလုံးတွေ၊သတ်မှတ်ချက်တွေ လောက်တန်ဖိုးမရှိတော့ဘူး..\nအားကြီးတဲ့တစ်ဘက်က တောရိုင်းဥပဒေသနဲ့ အနိုင်ယူတယ်။ အားနည်းတဲ့ ရှုံးနိမ့်သူဘက်ကအသက်တွေနဲ့ လဲရတယ်။ အားကြီးသူရော အားနည်းသူရော ကလူသားတွေဖြစ်နေတယ်။\nနိုင်သူရော ရှုံးသူရော နှစ်ဘက်စလုံးမှာပေးဆပ်မှုတွေရှိနေတာပဲ။ ၀မ်းနည်းစရာကောင်းတာက မျိုးဆက်သစ်ကလေးတွေအတွက်စဉ်းစားမှု ဆိုတာတွေမပါဘူး..\nဒီကဗျာ ကို ဒီကွန်မန့် ရေးဖို့ အကြိမ်ကြိမ်လာဖတ်ခဲ့ကြောင်းပါ။


ဗုဒ္ဒဘာသာဝင်တစ်ယောက်အနေနဲ့ - ပခန်းကျော်\n၂။ ဒီပင်္ကရာမြတ်စွာဘုရား၏ နောက်အဖို့၌ ကောဏ္ဍညမည်သော မြတ်စွာဘုရား သည် တစ်ခုသော သာရကမ္ဘာ၌ တစ်ဆူတည်းသာလျှင် ပွင့်တော်မူ၍ များစွာသော သတ္တ၀ါအပေါင်းကို (နိဗ္ဗာန်သို့) ကယ်တင်တော်မူ၏။\n၃။ ထိုဒီပင်္ကရာမြတ်စွာဘုရားနှင့် ကောဏ္ဍညမြတ်စွာဘုရားတို့၏ အကြား၌ ကမ္ဘာ တို့ကို ဂဏန်း (သင်္ချာ)အားဖြင့် မရေတွက်နိုင်ကုန်။\n၄။ ကောဏ္ဍညမြတ်စွာဘုရား၏ နောက်အဖို့၌ မင်္ဂလမည်သော မြတ်စွာဘုရား သည် ပွင့်တော်မူ၏၊ ထိုမြတ်စွာဘုရားတို့၏ အကြား၌လည်း ကမ္ဘာတို့ကို ဂဏန်း (သင်္ချာ) အားဖြင့် မရေတွက်နိုင်ကုန်။\n၅။ မင်္ဂလမြတ်စွာဘုရားသည် လည်းကောင်း၊ သုမနမြတ်စွာဘုရားသည် လည်း ကောင်း၊ ရေ၀တမြတ်စွာဘုရားသည် လည်းကောင်း၊ သောဘိတမြတ်စွာ ဘုရား သည် လည်းကောင်း စက္ခု (ငါးမျိုး) ရှိတော်မူကုန်သော အလင်းရောင်ကို ပြုတော် မူတတ်ကုန်သော ထိုမြတ်စွာဘုရားတို့သည်လည်း တစ်ခုသော သာရမဏ္ဍကမ္ဘာ၌ ပွင့်တော်မူကြကုန်၏။\n၆။ သောဘိတမြတ်စွာဘုရား၏ နောက်အဖို့၌ များသော အခြံအရံရှိသော အနောမ ဒဿီ မြတ်စွာဘုရားသည် ပွင့်တော်မူ၏၊ ထိုမြတ်စွာဘုရားတို့၏ အကြား၌လည်း ကမ္ဘာတို့ကို ဂဏန်း (သင်္ချာ) အားဖြင့် မရေတွက်နိုင်ကုန်။\n၇။ အနောမဒဿီမြတ်စွာဘုရားသည် လည်းကောင်း၊ ပဒုမမြတ်စွာဘုရားသည် လည်းကောင်း၊ နာရဒ မြတ်စွာဘုရားသည် လည်းကောင်း သစ္စာလေးပါးကို သိတော်မူကြကုန်သော အမိုက်မှောင်၏ အဆုံးကို ပြုတတ်ကုန်သော ထိုမြတ်စွာ ဘုရားတို့သည်လည်း တစ်ခုသော ၀ရကမ္ဘာ၌ ပွင့်တော်မူကုန်၏။\n၈။ နာရဒမြတ်စွာဘုရား၏ နောက်အဖို့၌ ပဒုမုတ္တရမည်သော မြတ်စွာဘုရားသည် တစ်ခုသော သာရကမ္ဘာ၌ ပွင့်တော်မူလျက် များစွာသော သတ္တ၀ါအပေါင်းကို (နိဗ္ဗာန်သို့) ကယ်တင်တော်မူ၏။\n၉။ နာရဒမြတ်စွာဘုရားနှင့် ပဒုမုတ္တရမြတ်စွာဘုရားတို့၏ အကြား၌လည်း ကမ္ဘာတို့ ကို ဂဏန်း (သင်္ချာ)အားဖြင့် မရေတွက်နိုင်ကုန်။\n၁၀။ ကမ္ဘာတစ်သိန်းထက်၌ လောကသုံးပါးကို သိတော်မူသော ပေးလှူဖွယ်ပစ္စည်း ၀တ္ထုတို့ကို ခံတော်မူထိုက်သော ပဒုမုတ္တရမြတ်စွာဘုရားသည် တစ်ဆူတည်းသာ ပွင့်တော်မူ၏။\n၁၁။ ပဒုမုတ္တရမြတ်စွာဘုရား၏ ဤမှာဘက်ဖြစ်သော ကမ္ဘာသုံးသောင်းထက်၌ သုမေဓမြတ်စွာဘုရား သည် လည်းကောင်း၊ သုဇာတမြတ်စွာဘုရားသည် လည်းကောင်း နျစ်ဆူသော မြတ်စွာဘုရားတို့သည် ပွင့်တော်မူကြကုန်၏။\n၁၂။ သုဇာတမြတ်စွာဘုရား၏ ဤမှာဘက်ဖြစ်သော ကမ္ဘာ တစ်ထောင့်ရှစ်ရာထက် ၌ (နိဗ္ဗာန်သို့) ပို့ဆောင်တော် မူတတ်ကုန်သော ပိယဒဿီ အတ္ထဒဿီ ဓမ္မဒဿီ အားဖြင့် သုံးဆူသော မြတ်စွာဘုရား တို့သည် ပွင့်တော်မူကြကုန်၏။\n၁၃။ သုဇာတမြတ်စွာဘုရား၏ ဤမှာဘက်၌ ကိုယ်တိုင် သစ္စာလေးပါးကို သိတော် မူကုန်သော ခြေနှစ်ချောင်းရှိသူ နတ်လူတို့ထက် မြတ်တော်မူကုန်သော လောက၌ ပြိုင်ဘက်ပုဂ္ဂိုလ် ရှိတော် မမူကုန်သော ထိုပိယဒဿီစသော မြတ်စွာဘုရားတို့သည် တစ်ခုသော ၀ရကမ္ဘာ၌ ပွင့်တော်မူကြကုန်၏။\n၁၄။ ဤကမ္ဘာမှ ကိုးဆယ့်လေးကမ္ဘာထက်၌ လောကသုံးပါးကို သိတော်မူသော (ကိလေသာ) ငြောင့်ကို နုတ်ပယ်တော်မူတတ်သော အမြတ်ဆုံးပုဂ္ဂိုလ် ဖြစ်တော်မူ သော သိဒ္ဓတ္ထမြတ်စွာဘုရားသည် တစ်ဆူတည်းသာ ပွင့်တော်မူ၏။\n၁၅။ ဤကမ္ဘာမှ ကိုးဆယ့်နှစ်ကမ္ဘာထက်၌ တူသောသူ ရှိတော် မမူကုန်သော ပြိုင်ဘက်ပုဂ္ဂိုလ် ရှိတော် မမူကုန်သော တိဿမြတ်စွာဘုရားသည် လည်းကောင်း၊ ဖုဿမြတ်စွာဘုရားသည် လည်းကောင်း နှစ်ဆူသော မြတ်စွာဘုရားတို့သည် ပွင့်တော်မူကြကုန်၏။\n၁၆။ ဤကမ္ဘာမှ ကိုးဆယ့်တစ်ကမ္ဘာထက်၌ ၀ိပဿီမည်သော မြတ်စွာဘုရားသည် ပွင့်တော်မူ၏၊ သနားခြင်း ကရုဏာ ရှိတော်မူသော ထိုမြတ်စွာဘုရားသည်လည်း သတ္တ၀ါတို့ကို သံယောဇဉ်အနှောင်အဖွဲ့မှ လွတ်စေတော်မူ၏။\n၁၇။ ဤကမ္ဘာမှ သုံးဆယ့်တစ်ကမ္ဘာထက်၌ တူသောပုဂ္ဂိုလ် ရှိတော်မမူသော ပြိုင်ဘက်ပုဂ္ဂိုလ် ရှိတော် မမူကုန်သော သိခီမြတ်စွာဘုရားသည် လည်းကောင်း၊ ဝေဿဘူမြတ်စွာဘုရားသည် လည်းကောင်း နှစ်ဆူသော မြတ်စွာဘုရားတို့သည် ပွင့်တော်မူကြကုန်၏။\n၁၈။ ဤဘဒ္ဒကမ္ဘာ၌ ကကုသန်မြတ်စွာဘုရားသည် လည်းကောင်း၊ ကောဏာဂုံ မြတ်စွာဘုရားသည် လည်းကောင်း၊ ကဿပမြတ်စွာဘုရားသည် လည်းကောင်း သုံးဆူသော မြတ်စွာဘုရားတို့သည် ပွင့်တော်မူကြကုန်၏။\n၁၉။ ယခုအခါ ငါသည် ဘုရားဖြစ်တော်မူ၏၊ မေတ္တေယျမြတ်စွာဘုရားသည်လည်း (နောက်၌) ပွင့်တော်မူလတ္တံ့၊ ပညာရှိတော်မူကုန်သော လောကကို အစဉ် သနား စောင့်ရှောက်တော် မူတတ်ကုန်သော ဤငါးဆူသော မြတ်စွာဘုရားတို့သည်လည်း ဤဘဒ္ဒကမ္ဘာ၌ပင် ပွင့် တော်မူကြကုန်၏။\n၂၀။ ဤတရားမင်း မြတ်စွာဘုရားတို့၏ လည်းကောင်း၊ အကုဋေမကများစွာသော အခြား တစ်ပါးသော မြတ်စွာဘုရားတို့၏ လည်းကောင်း ထိုဗုဒ္ဓ၀င် အကျင့်လမ်းကို ဟောကြားပြီးလျှင် ထိုမြတ်စွာဘုရားတို့သည် တပည့်သာဝကနှင့်တကွ ပရိနိဗ္ဗာန် ပြုတော်မူကြလေကုန်ပြီ။\nဂေါတမ ဘုရားရှင် ဖြစ်လာမည့် သုမေဓါ ရှင်ရသေ့အား နောင် ဘဒ္ဒကမ္ဘာ တွင် ဂေါတမ အမည်ဖြင့် ဘုရားဖြစ်မည် ဟု ဗျာဓိတ်ပေးသော “ ဒီပင်ကရာ” ဘုရားရှင် ပွင့်တော်မူသော သာရမဏ္ဍကမ္ဘာ တွင် ပွင့်တော်မူကြသော ဘုရားရှင်များ မှ ဂေါတမ ဘုရားရှင်အထိ ဘုရားရှင် ၂၈ - ဆူ ရှိလေသည်။ ဤဘုရားရှင်များကို နှစ်ကျိပ်ရှစ်ဆူဘုရားများ ဟုခေါ်ဝေါ် ပူဇော်ကြပါသည်။\nဂေါတမ ဘုရားလောင်း ဗျာဒိတ်ခံယူသော ကမ္ဘာမှစ၍ ပွင့်တော်မူသော ဘုရားရှင်များ၏ အမည်တော်တို့ဖြစ်သည်။\n(၁) တဏှင်္ကရာဘုရား - ဒုက္ကရစရိယာ ၇-ရက်၊ စရီးပင် (တောင်မရိုးပင်) ဗောဓိ၊ သက်တော်တစ်သိန်း နေတော်မူ၏။\n(၂) မေဓင်္ကရာဘုရား-ဒုက္ကရစရိယာ ၁၅-ရက်၊ ပေါက်ပင် ဗောဓိ၊ သက်တော် ကိုးသောင်း။\n(၃) သရဏင်္ကရာဘုရား-ဒုက္ကရစရိယာ တလ၊ သခွတ်ပင် ဗောဓိ၊ သက်တော် ရှစ်သောင်း။\n(၄) ဒီပင်္ကရာဘုရား-ဒုက္ကရစရိယာ ၇-ရက်၊ ညောင်ကြပ်ပင် ဗောဓိ၊ သက်တော် တစ်သိန်း။\n(၅) ကောဏ္ဍညဘုရား-ဒုက္ကရစရိယာ ဆယ်လ၊ ကြောင်လျှာပင် ဗောဓိ၊ သက်တော် တစ်သိန်း။\n(၆) မင်္ဂလဘုရား-ဒုက္ကရစရိယာ ရှစ်လ၊ ကံ့ကော်ပင် ဗောဓိ၊ သက်တော် ကိုးသောင်း။\n(၇) သုမနဘုရား-ဒုက္ကရစရိယာ ဆယ်လ၊ ကံ့ကော်ပင် ဗောဓိ၊ သက်တော် ကိုးသောင်း။\n(၈) ရေ၀တဘုရား-ဒုက္ကရစရိယာ ၇-လ၊ ကံ့ကော်ပင် ဗောဓိ၊ သက်တော် ခြောက်သောင်း။\n(၉) သောဘိတဘုရား-ဒုက္ကရစရိယာ ၇-ရက်၊ ကံ့ကော်ပင် ဗောဓိ၊ သက်တော် ကိုးသောင်း။\n(၁၀) အနောမဒဿီဘုရား-ဒုက္ကရစရိယာ ဆယ်လ၊ ထောက်ကြံ့ပင် ဗောဓိ၊ သက်တော် တစ်သိန်း။\n(၁၁) ပဒုမဘုရား-ဒုက္ကရစရိယာ ရှစ်လ၊ ကြောင်လျာပင် ဗောဓိ၊ သက်တော် တစ်သိန်း။\n(၁၂) နာရဒဘုရား-ဒုက္ကရစရိယာ ၇-ရက်၊ ကြောင်လျာပင် ဗောဓိ၊ သက်တော် ကိုးသောင်း။\n(၁၃) ပဒုမုတ္တရဘုရား-ဒုက္ကရစရိယာ ၇-ရက်၊ ထင်းရူးပင် ဗောဓိ၊ သက်တော် တသိန်း။\n(၁၄) သုမေဓာဘုရား-ဒုက္ကရစရိယာ ၁၅-ရက်၊ ထိန်ပင် ဗောဓိ၊ သက်တော် ကိုးသောင်း။\n(၁၅) သုဇာတဘုရား-ဒုက္ကရစရိယာ ကိုးလ ၊ ၀ါးပင် ဗောဓိ၊ သက်တော် ကိုးသောင်း။\n(၁၆) ပီယဒဿီဘုရား-ဒုက္ကရစရိယာ ခြောက်လ၊ ရေခတက်ပင် ဗောဓိ၊ သက်တော် ကိုးသောင်း။\n(၁၇)အတ္တဒဿီဘုရား-ဒုက္ကရစရိယာ ရှစ်လ၊ စကားပင် ဗောဓိ၊ သက်တော် တစ်သိန်း။\n(၁၈) ဓမ္မဒဿီဘုရား-ဒုက္ကရစရိယာ ၇-ရက်၊ လိပ်ဆူးရွှေပင် ဗောဓိ၊ သက်တော် တစ်သိန်း။\n(၁၉) သိဒ္ဓတ္ထဘုရား-ဒုက္ကရစရိယာ ဆယ်လ၊ မဟာလှေကားပင် ဗောဓိ၊ သက်တော် တစ်သိန်း။\n(၂၀) တိဿဘုရား-ဒုက္ကရစရိယာ ရှစ်လ၊ ပိတောက်ပင် ဗောဓိ၊ သက်တော် တစ်သိန်း။\n(၂၁) ဖုဿဘုရား-ဒုက္ကရစရိယာ ခြောက်လ၊ သျှိသျှားပင် ဗောဓိ၊ သက်တော် ကိုးသောင်း။\n(၂၂)၀ိပဿီဘုရား-ဒုက္ကရစရိယာ ရှစ်လ၊ သခွတ်ပင် ဗောဓိ၊ သက်တော် ရှစ်သောင်း။\n(၂၃) သိခီဘုရား-ဒုက္ကရစရိယာ ရှစ်လ၊ သရက်ဖြူပင် ဗောဓိ၊ သက်တော် ခုနစ်သောင်း။\n(၂၄) ဝေဿဘူဘုရား-ဒုက္ကရစရိယာ ခြောက်လ၊ အင်ကြင်းပင်ဗောဓိ၊ သက်တော် ခြောက်သောင်း။\n(၂၅) ကကုသန်ဘုရား-ဒုက္ကရစရိယာ ရှစ်လ၊ ကုက္ကိုပင် ဗောဓိ၊ သက်တော် လေးသောင်း။\n(၂၆) ကောဏဂုံဘုရား-ဒုက္ကရစရိယာ ခြောက်လ၊ ရေသဖန်းပင် ဗောဓိ၊ သက်တော် သုံးသောင်း။\n(၂၇) ကဿပဘုရား-ဒုက္ကရစရိယာ ၇-ရက်၊ ပညောင်ပင် ဗောဓိ၊ သက်တော် နှစ်သောင်း။\n(၂၈) ဂေါတမဘုရား-ဒုက္ကရစရိယာ ခြောက်နှစ်ကြာ၊ ညောင်ဗုဒ္ဓဟေပင်ရင်း၌ ပွင့်တော်မူသည်၊ သက်တော် ရှစ်ဆယ် နေတော်မူသည်။\n( ဂေါတမမြတ်စွာဘုရားသခင်သည် အကုသိုလ်ပေါများ၊ ဆန်းပြားသော ဒိဠိအယူအဆမျိုးစုံတို့ ပေါများသော ကာလတွင် ပွင့်တော်မူရသော ဘုရားဖြစ်သည်။)\n” ဘဒ္ဒ ကမ္ဘာ ” တွင် ပွင့်ရန် ကျန်သေးသော အရိမေတ္တေယျဘုရားရှင်သည် လူ့သက်တမ်း တစ်သိန်းတွင် ဒုက္ကရစရိယာ ( ၆ ) ရက်သာကျင့်ကာ ဗောဒိကံကော်ပင်အောက်တွင် ဘုရားဖြစ်တော်မူမည်။ နှစ်ကျိပ်ရှစ်ဆူ ဘုရားများတွင် မပါဝင်ပါ။\nကျမ်းကိုး - (ဗုဒ္ဓ၀ံသပါဠိတော်နှင့် ဆရာတော် ရှင်ဥာဏိသာရ )၊ ( ဒီဃနိကယ် ၊ ပါထိက၀ဂ် - စက္က၀တ္တိသုတ်တော် )\nတ မေ သ ဒီ ကော မံ သု ရေ ၊ သော အ ပ နာ ပ ၊ သု သု ပိ။\nအ ဓံ သိ တိ ဖု ၀ိ သိ ဝေ ၊ က ကော က ဂေါ နမာမဟံ ။\nနှစ်ကျိပ်ရှစ်ဆူသော ဘုရား ကိုယ်တော်မြတ်များသည် တနင်္ဂနွေသား (၄) ဆူ ၊တနင်္လာသား(၄)ဆူ …(၇)နေ့ မှာ ၄-ဆူစီ အတိအကျ ဖြစ်နေကြသည်။\nတနင်္ဂနွေ သား (၄) ဆူ - မေဓင်္ဂရာ ၊ သောဘိတ ၊ ပိယဒဿီ ၊ သိခီ ။\nတနင်္လာ သား (၄) ဆူ - သရဏှင်္ဂရာ ၊ အ နောမဒဿီ ၊ အတ္ထဒဿီ ၊ ဝေဿဘူ ။\nအင်္ဂါ သား (၄) ဆူ - ဒီပင်္ကရာ ၊ ပဒုမုတ္တရ ၊ ဓမ္မဒဿီ ၊ ကကုသန် ။\nဗုဒ္ဓဟူး သား (၄) ဆူ - ကောဏ္ဍည ၊ နာရဒ ၊ သိဒ္ဓတ္ထ ၊ ကောဏဂုံ ။\nကြာသပတေး သား(၄) ဆူ - မင်္ဂလ ၊ ပဒုမုတ္တရ ၊ တိဿ ၊ ကဿပ ။\nသောကြာ သား (၄) ဆူ - သုမန ၊ သုမေဓာ ၊ ဖုဿ ၊ ဂေါတမ ။\nစနေ သား (၄) ဆူ - တဏှင်္ကရာ ၊ ရေ၀တ ၊ သုဇာတာ ၊ ၀ိပဿီဘုရား ။\n(၁)မာရ် ငါးပါး ကို အောင်မြင်တော်မူပြီးသော (မေဓင်္ဂရာ မြတ်စွာဘုရား ၊ သောဘိတ မြတ်စွာဘုရား ၊ ပိယဒဿီ မြတ်စွာဘုရား ၊ သိခီ မြတ်စွာဘုရား) တို့သည် (တနင်္ဂနွေနေ့)တွင် ဖွားမြင်တော်မူခဲ့ကြကုန်၏ ။ ထို (တနင်္ဂနွေနေ့ဖွား) ရှင်တော်မြတ် ဘုရားတို့ကို တပည့် တော်သည် ရိုသေစွာဖြင့် ဦးညွတ်ရှိခိုးပါ၏ အရှင်ဘုရား ။\n(၂)ထိုသို့ ဦးညွတ် ရိုကျိုးရှိခိုးရခြင်းအကြောင်းကြောင့် ရှေးကစီမံ မကောင်းကံသည် အမှန်ကွယ်ပျောက် ကောင်းကျိုးရောက်ပါစေသတည်း ။ထိုလေးဆူကုန်သော(တနင်္ဂနွေနေ့ဖွား) ရှင်တော်မြတ် ဘုရားတို့၏ တန်ခိုးတေဇော် အာနုဘော်တော်ကြောင့် တပည့်.တော်အား အခါခပ်သိမ်း ကိုယ်စိတ်နှစ်ဖြာ ချမ်းသာခြင်းစင်စစ် ဖြစ်ပါစေ သတည်း ။\n(ကျန်နေ့များ ထို့အတူ သင့်တော်သလိုပြောင်းပြီးမှတ်ရန်)\nဘုရားရှင်တို့၏ ဥာဏ်တော်များနှင့် အသုံးချတော်မူပုံ\n(၁) အကြောင်းဟုတ်၊မဟုတ်ကို သိသော ဌာနာဌာန ကောသလ္လ ဥာဏ်တော် (သတ္တ၀ါ တစ်စုံတစ်ယောက် အာသဝေါတရား ကုန်နိုင်၊မကုန်နိုင်(သို့) ရဟန္တာ ဖြစ်နိုင်၊မဖြစ်နိုင်ကို ဤဥာဏ်ဖြင့် ဆင်ခြင်တော်မူသည် ။)\n(၂)ကောင်းကျိုး ၊ မကောင်းကျိုး ကို သိသော ၀ိပါက ဥာဏ်တော် (ပုဂ္ဂိုလ်တစ်ယောက်တွင် ဈာန်၊မဂ်ဖိုလ်ရမှု၌ အန္တရာယ် (အဟိတ် ၊ ဒွိဟိတ်ပဋိသန္ဓေနေမှု ) ရှိ၊ မရှိကို ဤဥာဏ်ဖြင့် ဆင်ခြင်တော်မူသည် ။)\n(၃)သတ္တ၀ါတို့လားရာ ၊ရောက်ရာကို သိသော သဗ္ဗတ္ထ ဂါမိနီပဋိပဒါ ဥာဏ် (ပုဂ္ဂိုလ်တစ်ယောက်တွင် ဈာန်၊မဂ်ဖိုလ်ရမှု၌ ပဉ္စာနန္တိရိယကံ ရှိ၊ မရှိ ကို ဤဥာဏ်ဖြင့် ဆင်ခြင်တော်မူသည် ။)\n(၄) အထူးထူးသော ဓာတ်သဘောများကို သိသော အနေကဓာတု နာနာဓာတု ဥာဏ်တော် ( အထက်ပါ ဥာဏ်(၃)မျိုးနဲ့ ကြည့်ပြီး အန္တရာယ်ကင်းပါမှ ကျွတ်နိုင် ချွတ်နိုင်သော စရိုက်နှင့် ကိုက်ညီမည့် တရားဟော (၀ါ) ကမ္မဋ္ဌာန်းပေးရန် ဤဥာဏ်ဖြင့် ဆင်ခြင်တော်မူသည် ။)\n(၅) သတ္တ၀ါတို့၏ ဆန္ဒအလိုကို သိသော နာနာဓိမုတ္တိက ဥာဏ် (သတ္တ၀ါတို့၏ နှလုံးသွင်းတတ်မှု သဘောထားကို သိပြီး သင့်လျော်သောတရားဟောရန် ဤဥာဏ်ဖြင့် ဆင်ခြင်တော်မူသည် ။)\n(၆) လူတို့၏ ဣနြေ္ဒအနုအရင့်ကို သိသော ဣနြ္ဒိယပရောပရိယတ္တဥာဏ် (သတ္တ၀ါတို့၏ သဒ္ဓါတရားကောင်း၊မကောင်း ကို ဤဥာဏ်ဖြင့် ဆင်ခြင်တော်မူသည် ။)\n(၇) ဈာန်၊၀ိမောက္ခ ၊ သမာဓိ ၊သမာပတ် စသည်တို့၏ ညစ်ညူးကြောင်းကို သိသော ဈာန၀ိမောက္ခ သမာဓိ သမာပတ္တိဥာဏ် တော် (ဤဥာဏ်ဖြင့် ဆင်ခြင်တော်မူပြီးမှ ချွတ်သင့် သည်ဆိုလျှင် သေးကွာသော အရပ်သို့ပင် ကြွရောက် တော်မူပါသည် ။)\n(၈)ရှေးဖြစ်ဟောင်း ၊ဘ၀ခန္ဓာဖြစ်စဉ်ကို သိသော ပုဗ္ဗေနိဝါသာနုဿတိဥာဏ် ( ရှေးဘ၀ဖြစ်စဉ်နှင့် အထုံ ၊ပါဂမီစသည်တို့ကို ဤဥာဏ်ဖြင့် ကြည့်ရှု ဆင်ခြင်တော်မူသည် ။)\n(၉) သတ္တ၀ါတို့၏ ပဋိသန္ဓေနေခြင်း ၊ စုတေခြင်း တို့ကို သိသော စုတူပပါတ (၀ါ) ဒိဗ္ဗစက္ခု ဥာဏ်တော် ( သတ္တ၀ါတို့၏ လက်တလောစိတ်ဖြစ်စဉ်ကိုလဲ ဤဥာဏ်ဖြင့် ကြည့်ရှု ဆင်ခြင်တော်မူသည် ။)\n(၁၀) အာသဝေါတရား ကုန်ရာဖြစ်သော အာသ၀က္ခယ ဥာဏ်တော် (သတ္တ၀ါတို့ အား အရဟတ္တမဂ် တရားပေါက်အောင် တရားဟောရန်အလို့ငှာ ဤဥာဏ်ဖြင့် ကြည့်ရှု ဆင်ခြင်တော်မူသည် ။)\nဘုရားရှင်တို့၏ တူသော အချက်များ (၃၀) ရှိပါသည် ။\n(၁) အလောင်းတော်သည် နောက်ဆုံးသောဘ၀၌ မိခင်ဝမ်းကြာတိုက်တွင် ပဋိသန္ဓေ နေတော်မူသည်။ (ဒီမှာထူးခြားတာက နတ်ပြည်ကနေ စုတေကြတာပဲ ဖြစ်ပါတယ် ။ အလောင်းတော်တွေဟာ ဗြဟ္မာပြည်ကနေ စုတေပြီး ပဋိသန္ဓေ နေတော်မူတာမျိုးမရှိပါဘူး..တဲ့ ။ ဘာလို့လဲဆိုတော့ ဗြဟ္မာပြည်ကနေ လာရင် ကာမဂုဏ်ကို ရွံမုန်းတဲ့စိတ် အထုံ လူ့ပြည်ကို ပါလာမယ် ။ အိမ်ထောင်ပြုမှာ မဟုတ်ဘူး ။ (တချို. အပျိုကြီး ၊ လူပျိုကြီး တွေလဲ ဗြဟ္မာပြည်က လာလို့ အိမ်ထောင်မပြုတာလို့ ပြောတာပဲ…ဤကားစာကြွင်း)\nအလောင်းတော်တွေဟာ ဒီလို စောစောစီးစီး ကတည်းက ကာမဂုဏ်ကို ရွံမုန်းနေရင်လည်း မဇ္စိမပဋိပဋာ လမ်းစဉ်ကို တွေ့ဖို့ခက်မယ် လို့ ဆိုပါသည် ။\n(၂) မယ်တော်ဝမ်း၌ ထက်ဝယ်ပလ္ဘင်ဖွဲ့ခွေ၍ အရှေ့သို့ မျက်နှာမူပြီး နေပါသည် ။ (အလောင်းတော်တွေဟာ သာမန်လူ သန္ဓေသားတွေလို အမိဝမ်းမှာ ပြောင်းပြန်မနေပါ။ အတည့်ပဲနေပါသည်။ မယ်တော်ရဲ. ၀မ်းဗိုက်ဟာလည်း ပူထွက်လာခြင်းမရှိပါ ။ မယ်တော်ဟာ ကိုယ့်သားကို ဗိုက်ကနေ ကောင်းကောင်းမြင်နေရပါသည်။ ချင်ခြင်းတပ်ခြင်း ၊ နာကျင်အော့အန်ခြင်း မရှိပါ ။ အလောင်းတော်တွေဟာ မယ်တော်တွေကို ကိုယ်ဝန်ဆောင်ခြင်းဒုက္ခ မပေးကြပါ ။)\n(၃) အလောင်းတော်ကို မတ်တတ်ရပ်လျက် ဖွားသည် ။ (ညစ်ပေမှု မရှိပါ ၊ မိခင်လည်း ကျန်းမာစွာ ရှိရပါသည် ၊ နောက် (၇) ရက်မှာတော့ မိခင် ကံတော်ကုန်ရပါသည် ။ သကျသာကီဝင် ဆိုသည်မှာ ပင်ကိုယ်စွမ်းရည်ရှိသူဟု အဓိပ္ပာယ်ရသည့်အတိုင်း မွေးမွေးခြင်း ကိုယ့်ခြေထောက်ပေါ် ကိုယ်ရပ်ပါသည် ။ စောင့်ကြည့်နေကြသော နတ်၊ဗြဟ္မာတွေတောင် မျက်လုံးပြူးကုန်ကြသည်ဟု ဆိုသည်။(ဤကား။ အရှင် ဥာဏိသာရ၏ အဟော)\n(၄) တောအရပ်၌သာ ဖွားတော်မူပါတယ်။\n(၅) ဖွားပြီးပြီးခြင်း မြောက်အရပ်သို့ ခြေ (၇)လှမ်းကြွကာ…“ဤလောက၌ ငါသာ အမြတ်ဆုံးတည်း ၊ ငါ၏ နောက်ဆုံး ပဋိသန္ဓေ နေရခြင်းတည်း ၊နောက်ထပ် ပဋိသန္ဓေ နေစရာ မလိုတော့ပြီ ”ဟု ကြုံးဝါးတော်မူပါသည်။ (ထိုကာလတွင် အကိုးကွယ်ခံ ဘ၀သို့ ရောက်မှန်းမသိရောက်နေသော ဗြဟ္မာတွေကို အသိပေးကြုံးဝါးခြင်း ဟုဆို၏။ ဂေါတမ ဘုရားလောင်းသည် (၃) ဘ၀၌ ဖွားစမှာပင် စကားပြော၏ ။ မဟောသဓာ ၊ ဝေဿန္တရာ နှင့် နောင်ဆုံးဘ၀ -(သုခမှတ်စု))\n(၆) သူအို၊သူနာ၊သူသေ ၊ရဟန်း နိမိတ် (၄)ပါးမြင်၍ သား(၁)ယောက်ဖွားသော ညမှသာ တောထွက်တော်မူကြသည်။ (ထိုနိမိတ်ပြသော နတ်သားကို ဘုရားလောင်း၏ ဆရာ ၅-ယောက် တွင် ၁-ယောက် အပါအ၀င်ဟု သတ်မှတ်သည်။)\n(၇) အရဟတ္တဖိုလ်၏ တံခွန်ဖြစ်သော ရဟန်းအဖြစ်ကို ရယူပြီးမှ ဒုက္ကရစရိယကျင့်သည်။ (အရဟတ္တဖိုလ်၏ တန်ဖိုးသည် ရဟန်းမှ မည်သည့် အမျိုးနှင့်မျှ မတန်ဟုဆိုသည်။ လူဝတ်ကြောင် မှ အရဟတ္တဖိုလ်ရလျှင်လည်း ရဟန်းဝတ်ချင်ဝတ်၊ မ၀တ်ချင်လျှင် ပရိနိဗ္ဗာန်စံဝင်ကြရသည်။)\n(၈) ဘုရားဖြစ်မည့်နေ့ နွားနို့ဃနာဆွမ်း ဘုန်းပေးတော်မူကြသည်။ (ထိုဆွမ်းတွင် နတ်သြဇာပါတတ်ပြီး ဘုရားဖြစ်ပြီး (၇) ပတ် ၊ (၄၉) ရက်စာ အာဟာရဖြစ်သည်။ ဘုရားရှင်၏ ၀မ်းထဲတွင် အစာခြေလဲ မမြန် ၊ မြန်မြန်လဲ မဆာလောင်ပဲ သမာပတ်ဝင်စားခြင်း ၊ တရားတော်များကို ဆင်ခြင်သုံးသပ်ခြင်းများ အတွက် ကောင်းစွာ ထောက်ပံ့သည်။)\n(၁၀) အာနပါန ကမ္မဌာန်းကို စီးဖြန်းတော်မူကြသည်။ (ဘုရားရှင်တို့သည် အာနပါန ကမ္မဌာန်းဖြင့်သာ သဗ္ဗညုတဥာဏ်တော်ကို ရရှိကြသောကြောင့် ဂေါတမ ဘုရားရှင်သည်လည်း အာနပါန ကိုလွန်စွာ ချီးမွမ်းတော်မူသည်။ မဟာသတိပဌာနသုတ် ( ဒီ-၂ ၊ ၃၁ )၊ မဟာသတိပဌာနသုတ် ( မ-၁ ၊ ၇၀ )၊ တတိယပါရာဇိက ပါဠိ ( ၀ိ-၁ ၊ ၈၉ )၊ အာနာပါနဿတိ သုတ် ( မ-၃ ၊ ၁၂၂ )၊ မဟာရာဟုလောဝါဒသုတ် ( မ-၂ ၊ ၈၈ )၊ ကာယဂတာသတိသုတ် ( မ-၃ ၊ ၁၃၀ ) တို့၌ ဟောတော်မူခဲ့သည်။)\n(၁၁) မာရ်စစ်သည်ကို အောင်တော်မူသည် ။\n(၁၂) ဗောဓိပလ္လင်၌သာ ၀ိဇ္ဇာ(၃)ပါးစသော ဆအသာဓာရဏ …အစရှိသော ကျေးဇူးတရားအပေါင်းကို ရတော်မူကြပါသည်။\n(၁၃) ဗောဓိပင်ရဲ. ထက်ဝန်းကျင်၌သာ သတ္တ သတ္တာယ(၇) ဌာန ကျင့်တော်မူကြသည်။\n(၁၄) တရားဦးဟော စိမ့်သောငှာ ဗြဟ္မာမင်းက လျှောက်ရသည် ။ ၇-သတ္တဟ အပြီး ၅၀-ရက်မြောက်နေ့မှာ အဘယ်သူအား တရားဟောရမည်နည်း ၊ အဘယ်သူသည် ခက်ခဲနက်နဲသော ဤတရားများကို ခေတ်ကာလ၏ အယူဝါဒများမှ ခွဲထွက်၍ လျင်မြန်စွာ နားလည်နိုင်မည်နည်း ဟုဆင်ခြင် ကြည့်တော်မူပါသည်။ ဆင်ခြင်တဲ့ နေရာတွင် ဘုရားရှင်များသည် ပကတိမျက်စိကိုပဲ သုံးတော်မူကြတယ်လို့ ဟောသည်။ ပကတိမျက်စိနှင့် ကြည့်တော့ ပထမမှာ ဒီလောက် ခက်ခဲနေတဲ့ တရားတွေကို နားလည်သဘောပေါက်ပြီး စောစောစီးစီး တရားထူးရမယ့် သူကိုမတွေ့ဘူးလို့ ဆိုသည်။ ကိလေသာထူပြောလွန်းတဲ့ လောကကို တရားမဟော၊ တစ်ကိုယ်တည်း ဖိုလ် ချမ်းသာနဲ့ နေတော့မယ် ဆိုတဲ့ စိတ်အကြံလည်း ဖြစ်လာသည်။ ထိုအခါ ဗြဟ္မာမင်းက တရားဦးဟောရန်လျှောက်ရသည်။ ဂေါတမဘုရားရှင်ကိုတော့ မဟာသဟမ္ပတိ ဗြဟ္မာမင်းက တောင်းပန်သည် လို့ဆိုပါသည်။ ဒီဃန်ိကယ် မှာ ၀ိပဿီ ဘုရားရှင်လည်း ဒီလို ဖြစ်ခဲ့သည်ဟု အတိအလင်း ရေးထားသည်။)\n(၁၅) ဣတိပတနမိဂဒါဝုန်တော ၌သာ ဓမ္မစကြာတရားဦးကို ဟောတော်မူကြသည်။\n(၁၆) တပို့တွဲလပြည့်နေ့ ၌သာ ပါတိမောက် ပြတော်မူကြသည်။\n(၁၇) ဇေတ၀န်မည်သော ကျောင်းတော်၌သာ သီတင်းသုံးကြသည်။ (ပိဋကတ်တော်တွင် (၁၄) ၀ါမြောက်၊ ( ၂၁ ) ၀ါမှ ( ၄၄ ) ၀ါ အထိ (၂၅) ၀ါ ဇေတ၀န်ကျောင်းတော်မှာ သီတင်းသုံးပါသည်။ ဇာတိမြေ ကပိလ၀တ်မှ န်ိဂြောဓာရုံကျောင်းမှာ(၁၅) ၀ါမြောက် တစ်ဝါသာ သီတင်းသုံးတော်မူပါသည်။)\n(၁၈) သာဝတ္ထိမြို့၌သာ ယမိုက်ပြာဋိဟာ ပြတော်မူပါသည်။ ( ယမိုက်+ပြာဋိဟာ = အစုံစုံ + တန်ခိုး ။ ရေအစုံ၊ မီးအစုံ ဟုဆိုအပ်သော အစုံလိုက် အစုံလိုက် ဖြစ်ပေါ်စေသော တန်ခိုးတော် )\n(၁၉) တာဝတိသာ၌သာ အဘိဓမ္မာတရားဟောသည်။\n(၂၀) သင်္ကဿနဂိုရ်ပြည်၌သာ နတ်ပြည်မှ သက်တော်မူပါသည်။\n(၂၁) ဖလသမာပတ်ကို မပြတ်ဝင်စားတော်မူပါသည်။\n(၂၂) နံနက်အခါ ၊ ညဉ့်အခါ တို့၌ ကျွတ်ထိုက်သော ဝေနေယျကို ကြည့်ရှုတော်မူပါသည်။ (နေ့ (၃) ခါ ၊ ည (၃)ခါ ..၆ ခါ ကြည့် ပါသည်။)\n(၂၃) အကြောင်းရှိမှ ၀ိနည်းတရားတို.ကို ပညတ်တော်မူပါသည်။ ( ဒီဝိနည်းတွေကို စောစောကတည်းက ကြိုထုတ်ထားရင် ဘယ်သူမှ ရဟန်းဝတ်ရဲ/၀တ်ချင်မှာ မဟုတ်ဘူးဟု ဆိုသည်။ ထို့ကြောင့် ဖြစ်စဉ်ပေါ်လာမှ စည်းကမ်းထုတ်ခြင်း ဖြစ်သည်။)\n(၂၄) အတ္ထုပ္ပတ္တိ နဲ့ တိုက်ဆိုင်မှုရှိလျှင် အတိတ်မှ ဇာတ်တရားများကို ဟောသည်။\n(၂၈) နေ့စဉ် အခါခပ်သိမ်း ဗုဒ္ဓကိစ္စငါးပါး ကို ပြုတော်မူသည်။\n(၂၉) ပရိနိဗ္ဗာန်ပြုအံ့သောနေ့၌ သားပြွမ်းဆွမ်းကို ဘုဉ်းပေးတော်မူသည်။ (မြတ်စွာဘုရား နောက်ဆုံးဘုန်းပေးတဲ့ဆွမ်းသည် ၀က်သား (၀က်ပျိုသား) ( မဟာအဋ္ဌကထာ၊ PDS dictionary အရ ) နဲ့ မှို ဆိုပြီး (၂)မျိုး ရှိနေသည်။ ပါဠိလို “သူကရမက္တ၀” လို့ခေါ်တဲ့ အရာ(ဘောဇဉ်) ကို ဘုရားရှင် ဘုန်းပေးခြင်းဖြစ်သည်။ ကမ္ဘာပေါ်မှာ ပါဠ်ိ-အင်္ဂလိပ် အဘိဓာန် ၁ ခုကလွဲရင် အခြားသော ဘာသာပြန်တွေမှာ မှို လို့ပဲ အဓိပ္ပါယ် ဖွင့်ကြသည်။ အားလုံး အဘိဓာန် (၅)ခုက ဘာသာပြန်ထားသည်။ မှို ၊ ဆေးပေါင်းစုံဟင်း ၊နူးညံ့လှစွာသော မကြီးမငယ် ၀က်သား၊ ၊မျှစ် (ဥဒါန်းအဋ္ဌကထာအရ)၊ နွားနို့နဲ့ ချက်ထားတဲ့ ထမင်းစားဖွယ် စသည် (၅)မျိုး ရှိနေပါသည်။ မြန်မာဆရာတော်တွေက ထိုရာသီမှာ မှို မပွင့်သေးလို့ ၀က်သားကိုပဲ ယူသည်။ နိုင်ငံတကာမှာကတော့ မှိုကို ယူကြသည်။ အခါမဟုတ်မှိုကို ဘုန်းပေးပြီးတော့ အဆိပ်သင့်တာလို့ ဆိုကြသည်။ ထို့ကြောင့် “သူကရမက္တ၀”ဟာ ဘာသာပြန်ကွဲလွဲမှုရှိနေသည်။ ဘုရားရှင်တို့၏ တူရာ အချက် (၃၀) အရ သားပြွမ်းဆွမ်း ဘုဉ်းပေးတော်မူရမယ်ဆိုတော့ ၀က်သား ဟု ပြောရမှာပါ။)\n( ၁ ) လူ့အမည် - သိဒ္ဓတ္ထ\n( ၂ ) ဘုရားဘွဲ့ - ဂေါတမ\n( ၃ ) မိဘအမည် - သုဒ္ဓေါဒနမင်းနှင့် မာယာဒေ၀ီ\n( ၄ ) ကြင်ယာတော် - ယသောဓရာ ( ဘဒ္ဒကဉ္စနာ )\n( ၅ ) ရင်သွေးတော် - ရာဟုလာ\n( ၆ ) ယောက်ဖတော် - ဒေ၀ဒတ်\n( ၇ ) မိထွေးတော် - ဂေါတမီ\n( ၈ ) နေပြည်တော် - ကပိလ၀တ်ပြည် ( သက္ကတိုင်း၊ မဇ္ဈိမဒေသ )\n( ၉ ) ဖွားရာဌာန - လုဗ္ဗိနီဥယျာဉ် ( ကပိလ၀တ်နှင့် ဒေ၀ဒဟအကြား )\n( ၁၀ ) နန်းစံနှစ် - ၁၃ နှစ် ( သက်တော် ၁၆ နှစ်မှ ၂၉ နှစ် )\n( ၁၁ ) နိမိတ်ကြီးများ - သူအို ၊ သူနာ ၊ သူသေ ၊ ရဟန်း\n( ၁၂ ) ဗျာဒိတ်ခံယူသောဘ၀ - သုမေတာရသေ့ဘ၀\n( ၁၃ ) ဗျာဒိတ်ခံယူသောနေ့ - ကဆုန်လပြည့်နေ့\n( ၁၄ ) ဗျာဒိတ်ပေးသောဘုရား - ဒီပင်္ကရာမြတ်စွာဘုရား\n( ၁၅ ) ပါရမီဖြည့်ဖက် - သုမိတ္တာအမျိုးသမီး ( ယသောဓရာအလောင်း )\n( ၁၆ ) ပါရမီဖြည့်ကာလ - လေးသင်္ချေနှင့် ကမ္ဘာတစ်သိန်း\n( ၁၇ ) ပါရမီဖြည့်ရခြင်း၏ရည်ရွယ်ချက် - သတ္တ၀ါများအကျိုးဆောင်ရွက်ရန်\n( ၁၈ ) ဒုက္ကရစရိယာကျင့်ရသောနှစ် - ၆ နှစ် ( မဟာသက္ကရာဇ် ၉၇ ခုမှ ၁၀၃ ခုအထိ )\n( ၁၉ ) ဒုက္ကရစရိယာ ကျင့်သည့်နေရာ - ဥရုဝေဋ္ဋတော\n( ၂၀ ) ဘုရားဖြစ်ချိန်သက်တော် - ၃၅ နှစ်အရွယ်\n( ၂၁ ) ဘုရားပွင့်ရာလူသက်တမ်း - နှစ် ၁၀၀ တမ်း\n( ၂၂ ) အလုပ်အကျွေး - ပဉ္စ၀ဂ္ဂီငါးဦး ( ဒုက္ကရစရိယာကျင့်ခိုက် )\n( ၂၃ ) တရားဦးဟောသည့်နေရာ - ဗာရာဏသီ မိဂဒါဝုန်တော\n( ၂၄ ) ပထမဆုံးသာဝက - ပဉ္စ၀ဂ္ဂီငါးဦး\n( ၂၅ ) နောက်ဆုံးသာဝက - သုဘဒ္ဒပရိဗိုဇ်\n( ၂၆ ) လက်ယာရံအဂ္ဂသာဝက - အရှင်သာရိပုတ္တရာ\n( ၂၇ ) လက်ဝဲရံအဂ္ဂသာဝက - အရှင်မောဂ္ဂလာန်\n( ၂၈ ) အဆုံးအမသာသနာ - ပရိယတ္တိ ၊ ပဋ္ဋိပတ္တိ ၊ ပဋ္ဋိဝေဓ\n( ၂၉ ) ကျင့်စဉ်သိက္ခာ - သီလ ၊ သမာဓိ ၊ ပညာ\n( ၃၀ ) ချမှတ်သောလမ်းစဉ် - မဇ္ဈိမပဋ္ဋိပဒါ ( မဂ္ဂင်လမ်းစဉ် )\n( ၃၁ )သန္ဓေယူသောနေ့ - မဟာသက္ကရာဇ် ( ၆၇ ) ခု၊ ၀ါဆိုလပြည့် ၊ ကြာသပတေးနေ့\n( ၃၂ ) ဖွားမြင်သောနေ့ - မဟာသက္ကရာဇ် ( ၆၈ ) ခု ၊ ကဆုန်လပြည့် ၊ သောကြာနေ့\n( ၃၃ ) တောထွက်သောနေ့ - မဟာသက္ကရာဇ် ( ၉၇ ) ခု ၊ ၀ါဆိုလပြည့် ၊ တနင်္လာနေ့\n( ၃၄ ) ဘုရားဖြစ်သောနေ့ - မဟာသက္ကရာဇ် ( ၁၀၃ ) ခု ၊ ကဆုန်လပြည့် ၊ ဗုဒ္ဓဟူးနေ့\n( ၃၅ ) ဓမ္မစကြာဟောသောနေ့ - မဟာသက္ကရာဇ် ( ၁၀၃ ) ခု ၊ ၀ါဆိုလပြည့်နေ့ ၊ စနေနေ့\n( ၃၆ ) ပရိနိဗ္ဗာန်စံသောနေ့ - မဟာသက္ကရာဇ် ( ၁၄၈ ) ၊ ကဆုန်လဆုတ် ( ၁၂ ) ရက်၊ အင်္ဂါနေ့\n( ၃၇ ) တေဇောဓာတ်လောင်သောနေ့ - မဟာသက္ကရာဇ် ( ၁၄၈ ) ၊ ကဆုန်လဆုတ် ( ၁၂ ) ရက်


လက်ကား Flat Glass Sliver Spray ဗလာရေမွှေးပုလင်း 54ml 114ml ထုတ်လုပ်သည်။\n【Package Includes】 : အကြည်ရေမွှေးပုလင်း၊ လိုအပ်ပါက ရေမွှေးဖြည့်ရန် ပလပ်စတစ်အပေါက် ၃ ခု ထပ်ထည့်ပါမည်။\n【စွမ်းရည်】- ရေမွှေးပုလင်းကို စိတ်ကြိုက်လုပ်နိုင်ပါသည်။ခရီးတို ခရီးတို၊ ရုံးသွား၊ ဈေးဝယ်ထွက်၊ အလည်အပတ် နှင့် အခြား အချိန်အခါများတွင် သယ်ဆောင်ရလွယ်ကူသော အရွယ်အစား။\n【 FINE MIST PERFUME BOTTLE】- ထူထဲသောဖန်သား၊ ကြည်လင်ပြီး တာရှည်ခံပါသည်။ရေမွှေးအတွက် အံဝင်ခွင်ကျဖြစ်သော အမှုန်အမွှားများကို သန့်စင်ပေးသည့် သတ္တုမှုန်ရေဖျန်းမှုနှင့်အတူ၊\n【VERSATILE USE】: ကျွန်ုပ်တို့၏ အရည်အသွေးမြင့် ရေမွှေးပုလင်းကို ခန္ဓာကိုယ်ဖြန်းဆေး၊ DIY အိမ်လုပ်ဖြန်းဆေး၊ သဘာဝရေမွှေး၊ လေသန့်စင်စက်၊ ရေမွှေးနမူနာ၊ ရေမွှေးစုဆောင်းမှု အစရှိသည်တို့အတွက် အသုံးပြုနိုင်ပါသည်။\n【IDEAL GIFT】- သင့်သူငယ်ချင်းများ သို့မဟုတ် မိသားစုအား ပေးဆောင်ရန် ခမ်းနားသောလက်ဆောင်ကို သင်ရှာဖွေနေပါသလား။ကျွန်ုပ်တို့၏စတိုင်ကျသော ဖန်ခွက်ရေမွှေးပုလင်းတွင် အထူးကောင်းမွန်သော သန့်စင်စက်၊ ကြည်လင်သောကိုယ်ထည်၊ ထူထဲသောအောက်ခြေနှင့် ချစ်စရာဦးထုပ်ပါရှိပါသည်။သင့်မိသားစုနှင့် သူငယ်ချင်းများသည် ဤရေမွှေးပုလင်းကို နှစ်သက်ကြပါလိမ့်မည်။ ခရစ္စမတ်၊ ကျေးဇူးတော်နေ့၊ နှစ်သစ်ကူး၊ မွေးနေ့၊ ပါတီ၊ အဖေများနေ့၊ အမေများနေ့ လက်ဆောင်များအတွက် အထူးသင့်လျော်ပါသည်။\n32ml 53ml 102ml လက်ကားတန်ဖိုးကြီးထုပ်ပိုးမှုကို စိတ်ကြိုက်လုပ်ပါ ဗလာကျင်းထားသော Spray Glass Perfume Bottle၊\n【Package တွင်ပါဝင်သည်】- ကြည်လင်သောရေမွှေးပုလင်း atomizer ၊ လိုအပ်ပါက၊ ရေမွှေးဖြည့်ရန် ပလပ်စတစ်အပေါက်3ခု ထပ်ထည့်ပါမည်။\n【စွမ်းရည်】- ရေမွှေးပုလင်းအလွတ်များကို စိတ်ကြိုက်ပြုလုပ်နိုင်ပါသည်။ခရီးတို ခရီးတို၊ ရုံးသွား၊ ဈေးဝယ်ထွက်၊ အလည်အပတ် နှင့် အခြား အချိန်အခါများတွင် သယ်ဆောင်ရလွယ်ကူသော အရွယ်အစား။\n30ml 50ml စတုရန်းပယင်းစံမရှိမဖြစ်လိုအပ်သောဆီဖန်ခွက်ဖြန်းအနက်ရောင်ရေမွှေးပုလင်း\n【Package တွင်ပါဝင်သည်】- အကြည်ရေမွှေးပုလင်း atomizer ပုလင်း၊ လိုအပ်ပါက ရေမွှေးဖြည့်ရန် ပလပ်စတစ်အပေါက်3ခု ထပ်ထည့်ပါမည်။\nSquare Cosmetic Spray Perfume Bottles Matte Luxury 30ml 54ml 110ml ရေမွှေးပုလင်း\n【Package တွင်ပါဝင်သည်】- ကြည်လင်သောရေမွှေးပုလင်း atomizer၊ လိုအပ်ပါက၊ ရေမွှေးဖြည့်ရန် ပလပ်စတစ်အပေါက် ၃ ခုထည့်ပါမည်။\n30ml 54ml 110ml လက်ကားတန်ဖိုးကြီးထုပ်ပိုးမှုကို စိတ်ကြိုက်ပြင်ဆင်ပါ ဗလာကျင်းထားသော Spray Glass Perfume Bottle\nLuxury Round bottle PUMP SPRAYER Cylinder Glass Empty Perfume Bottles 53ml 101ml\n【စွမ်းရည်】- စိတ်ကြိုက်လုပ်နိုင်ပါသည်။ခရီးတို ခရီးတို၊ ရုံးသွား၊ ဈေးဝယ်ထွက်၊ အလည်အပတ် နှင့် အခြား အချိန်အခါများတွင် သယ်ဆောင်ရလွယ်ကူသော အရွယ်အစား။\nအခမဲ့နမူနာ 30ml 50ml Spray အားပြန်ဖြည့်နိုင်သော စိတ်ကြိုက်ရေမွှေးပုလင်း လက်ကား\n【Package များ ပါဝင်သည်】: လိုအပ်ပါက ရေမွှေးဖြည့်ရန် ပလပ်စတစ်အပေါက် ၃ ခု ထည့်ပေးပါမည်။\n【စွမ်းရည်】: ရေမွှေးပုလင်း စိတ်ကြိုက်လုပ်နိုင်ပါသည်။ခရီးတို ခရီးတို၊ ရုံးသွား၊ ဈေးဝယ်ထွက်၊ အလည်အပတ် နှင့် အခြား အချိန်အခါများတွင် သယ်ဆောင်ရလွယ်ကူသော အရွယ်အစား။\n【အမိုက်စား ရေမွှေးပုလင်း】: ထူထဲသော ဖန်ပစ္စည်း၊ ကြည်လင်ပြီး တာရှည်ခံသည်။ရေမွှေးအတွက် အံဝင်ခွင်ကျဖြစ်သော အမှုန်အမွှားများကို သန့်စင်ပေးသည့် သတ္တုမှုန်ရေဖျန်းမှုနှင့်အတူ၊\n【စွယ်စုံအသုံးပြုမှု】: ကျွန်ုပ်တို့၏ အရည်အသွေးမြင့် ရေမွှေးပုလင်းကို ခန္ဓာကိုယ်ဖြန်းဆေး၊ DIY အိမ်လုပ်ဖြန်းဆေး၊ သဘာဝရေမွှေး၊ လေသန့်စင်စက်၊ ရေမွှေးနမူနာ၊ ရေမွှေးစုဆောင်းမှု အစရှိသည်တို့အတွက် အသုံးပြုနိုင်ပါသည်။\n【စံပြလက်ဆောင်】: သင့်သူငယ်ချင်းများ သို့မဟုတ် မိသားစုကို ပေးဆောင်ရန် ခမ်းနားသောလက်ဆောင်ကို သင်ရှာနေပါသလား။ကျွန်ုပ်တို့၏စတိုင်ကျသော ဖန်ခွက်ရေမွှေးပုလင်းတွင် အထူးကောင်းမွန်သော သန့်စင်စက်၊ ကြည်လင်သောကိုယ်ထည်၊ ထူထဲသောအောက်ခြေနှင့် ချစ်စရာဦးထုပ်ပါရှိပါသည်။သင့်မိသားစုနှင့် သူငယ်ချင်းများသည် ဤရေမွှေးပုလင်းကို နှစ်သက်ကြပါလိမ့်မည်။ ခရစ္စမတ်၊ ကျေးဇူးတော်နေ့၊ နှစ်သစ်ကူး၊ မွေးနေ့၊ ပါတီ၊ အဖေများနေ့၊ အမေများနေ့ လက်ဆောင်များအတွက် အထူးသင့်လျော်ပါသည်။\n42ml 100ml 215ml Feel Frosted Glass Refillable Diffuser ပုလင်း၊ ငွေရောင်ထုပ်များ\n1. အဆင့်မြင့် ရနံ့ကုထုံးပုလင်း၊ ကျူပြူဆာပုလင်း၊ ကြော့ရှင်းပြီး စွယ်စုံရ၊ ကြည်လင်ပြတ်သားသည်။\n2. ရိုးရှင်းသောစတိုင်၊ အိမ်၊ ကား diffuser ပုလင်းများကိုအလှဆင်ပါ။ရနံ့ကုထုံးဖြင့် အနံ့ဆိုးများကို ဖယ်ရှားနိုင်သည်။\n3. OEM ဝန်ဆောင်မှုကို အမြဲရရှိနိုင်ပြီး ၎င်းတို့နှင့်သက်ဆိုင်သည့် ပုလင်းများကို ဒီဇိုင်းဆွဲရန် သုံးစွဲသူများကို ကျွန်ုပ်တို့ ကူညီပေးပါသည်။\n4. ပုလင်းများ၏ ပမာဏမှာ 30ML- 1000ML မှဖြစ်ပြီး သင့်အတွက် ရွေးချယ်စရာများ ပိုများသည်။\n5. ဦးထုပ်/ ကြိမ်ချောင်း/ ဖိုက်ဘာချောင်း ကဲ့သို့သော ဆက်စပ်ပစ္စည်းများကိုလည်း ရရှိနိုင်သည်။\n6. ကျွန်ုပ်တို့တွင် ပုံသဏ္ဍာန်အမျိုးမျိုးဖြင့် Diffuser ဖန်ပုလင်း 200 နီးပါးရှိပါသည်။ ကျွန်ုပ်တို့၏ဝဘ်ဆိုဒ် သို့မဟုတ် E-catalog မှ ပုလင်းများကို သင်ရွေးချယ်နိုင်ပါသည်။\nReed diffuser ပုလင်း, Glass Bbq Sauce ပုလင်းများ, ဖျော်ရည်အတွက် ဖန်အိုး, ဖန်ပုလင်းအချိုရည်, ဘီယာ ဖန်ပုလင်း, ဖန်ရည်ပုလင်းများ,


အလွဲတချက် အသဲရက်စက်တယ် | Myanmar Gazette News Media Forum Network\nHome » Aha! Jokes, Satire » အလွဲတချက် အသဲရက်စက်တယ်\nPosted by ဦးကြောင်ကြီး on Jul 17, 2017 in Aha! Jokes, Satire, Best Web Awards |7comments\nကြေးမုံဂျီး ရေရေလည်လည် တင်းနေသည်၊ သူ့အား ငမိုက်သား ကြောင်ကြီးမှ ရပ်ကွက်အုပ်ချုပ်ရေးမှုးဟု စော်စော်ကားကား နှိမ့်ချပြောဆို ခဲ့သောကြောင့်ဖြစ်၏။ ကြေးမုံဂျီးကား နှယ်နှယ်ရရမဟုတ် သွားလေသူ သမဒဂျီး ချီးမြှောက်ခဲ့သော မုံးဝန်းမြန်မာဂိုဏ်း၏ တပ်ချုပ်ဖြစ်သည်။ ဟူးကောင်းတောင်ကြားရှိ ကျားမျိုးတုန်းအောင် တရုတ်ပြည်သို့ အိပ်စ်ပို့လုပ်ခဲ့သောကြောင့် ကျားကြီးဟုလဲ အမည်နာမတွင်၏။ ထိုသို့သောသူအား မြန်မာပြည်တွင် လူမျိုး၁၃၅မျိုးသာရှိကြောင်း၊ မုံးဝန်းမြန်မာဆိုသည်မှာ သွားလေသူ ဘပြောင်ဂျီး မဲရအောင် တီထွင်ဖန်တီးခဲ့သည့် လူအုပ်စုတစုသာ ဖြစ်ကြောင်း၊ သောင်းဂဏန်း အနည်းငယ်သာရှိသဖြင့် ၄င်းဂိုဏ်းချုပ်အဆင့်သည် ရက်ကွက်အုပ်ချုပ်ရေးမှုးနှင့်ညီကြောင်း သို့သော် တရုတ်မကြိုက်သည်ကို သိသွားမည်စိုးရွေ့ ဟန်မပျက် ဖောရှောလုပ်နေရကြောင်း ကြောင်ဝံကြီးချုပ် ဦးကြောင်ကြီမှ ပမာမခန့် ပြောခဲ့လေသည်။ ကြေးမုံဂျီးတပည့်များကြား ကလားသိုက် ကျားဝင်ကိုက်သလို ဆူညံပွက်သွားရာ၊ စကပ်လှန်ပြသူ၊ စပ စပ၊ ဖလမ ပြောသူများနှင့် ပွဲတော်တမျှ စည်ကားနေပေတော့သည်။\nတရုတ်မကြိုက်သူ ကြောင်ကြီးကား ပြတာကြည့်လိုက်၊ ပြောတာနားထောင်လိုက်၊ ရေးတာဖတ်လိုက်နှင့် လျှာကြီးသပ်ခါ သွားရေတမြှားမြှား ဖြစ်နေပေတော့သည်။ မုံးဝန်းမြန်မာဂိုဏ်းမှလည်း ဂိုဏ်းချုပ် အိမ်တွင်မရှိခိုက် ငါးကြော်အလစ်ဝင်နှိုက်သည်ဟု ကန့်ကွက်စာထုတ်သည်။ ဟုတ်၏ ကြေးမုံဂျီးကား အိမ်တွင်မရှိ သစ်နှင့်ကျောက်စိမ်း မှောင်ခို အဖမ်းအဆီးများသောကြောင့် ကိုယ်တိုင် အပြင်ထွက် ကြီးကြပ်နေရပေသည်။ ကြောင်ကြီး မဖြုံမှန်း သိသည့်အခါ သူ့သခင်မထံ တိုင်တန်းလေသည်။ “ကြောင်ကြီးသခင်မ ဘွားဒေါ်ဂျီးရှင့် သာမီးဂို ငကြောင်ဂျီး စော်ဂါးသွားပါဒယ် (ပါးစပ်နဲ့ပါ)၊ လုကြောင်ကို ဝ စပဖဲ၊ ဒင်းကိုသတ် အရပ်ဝေပေးပါ။ ပုံ – မုံးဝန်းမြန်မာဂိုဏ်းချုပ် ကြေးမုံဂျီး”။ ကိုယ့်လူနာနာထောင်း သူ့လူသာယာကြောင်း ပေါ်လစီနှင့် ဘွားဒေါ်ခမြာ မနေသာပြီ၊ စကားနဲရန်စဲ ခလေးအငိုတိတ်စေရန်… ကြောင်ကြီးအား ချက်ခြင်း တောင်းပန်စာရေးခိုင်းတော့သည်။ ဘွားဒေါ်က အကောင်းပြောသော်လဲ ကြောင်ကြီးတမျိုးကြားသည်။ ကြောင်ကြီးကား ရုပ်မာသူတည်း၊ ကလေကဝတည်း၊ ၂ဗူးကြီးတည်း… ဆင်ခြင်တုံမဲ့သူတည်း။\nထို့ကြောင့် ကြောင်ဝန်ကြီးချုပ်ရာထူး ငှဲ့လျက် ရှေ့မျက်နှာနောက်ထား တောင်ပန်းရတော့သည်။ လူကိုယ်တိုင် တောင်ပန်းချင်သော်လည်း မဖွယ်မရာ ပြုကျင့်သည်၊ ညစ်ညမ်းသည်နှင့် ပိုမိုဆိုးရွားမည် စိုးသောကြောင် ခိုင်းသည့်အတိုင်း စာထဲတောင်ပန်း ရတော့သည်။ စာကား စိုစိုရွှဲလျက်… ပြွတ် ဖတ်….. ရေးရင်း ထွက်သောအသံဖြစ်သည်။……. (နှာရည်ပါ၊ မစိုးရိမ်နက်)။ စာအိတ်ကို အလွယ်ရသည့် ကော်ရည်နှင့်ပိတ်ရွေ့ အားခြင်းစာပို့ရန် စိုင်းပြင်းရတော့သည်။ သိတဲ့အတိုင်း စာရေးပြီးတော့ အားကုန်နေပြီ၊ ချက်ခြင်းပို့ရန် ဖြစ်သော်လည်း တရေးမှေးလိုက်သည်မှာ နိုးလာတော့ စာတိုက်ဖွင့်ချိန်လွန်သွားပြီ။ နောက်တနေ့မနက် စာတိုက်ကြီးသွားရာ ဝိုင်ဘီအက်စ် ဘတ်စ်ကားက မလာ၊ လာတော့လဲ လူပြွတ်သိပ်ကျပ်နေလို့ မတိုးနိုင်၊ ရပြန်တော့လည်း အဆင့်ဆင့်စီး…။ စာတိုက်ရောက်တော့ စာရေးမ အဟောက်အဟမ်းခံပြီး အမြန်ချောပို့ ဝယ်ရသည်။ ဒါတောင် စာတိုက် စာရေးမက မုံးဝန်း ဂိုဏ်းချုပ် မကြားဖူးဘူး၊ သိုင်းဝတ်ထုထဲကလားနှင့် မယုံသင်္ကာ ဖြစ်သောကြောင့် အတော်ရှင်းယူရသည်။\nကြေးမုံဂျီးကား လည်တစန့်စန့်နှင့် စာမျှော်နေပေသည်။ တရက်လည်း မလာ၊ နှစ်ရက်လဲ မလာ.. ဒီမှာ သစ်ကုလားအုပ် လည်ပင်းဖြစ်နေပြီ၊ ပြန်မတောင်းပန်မခြင်း အိမ်ပြင်မထွက်ဝံ့။ လူတွေ၏ အကြည့်ကို သူဘယ်လို ရင်ဆိုင်ရမလဲ။ တနေ့က အပြင်ထွက်တော့ လူတွေက.. ဧည့်စာရင်း မစစ်တော့ဖူး ဆိုတာ ဟုတ်လား ဥကဌ၊ ရက်ကွက်ထဲ မြောင်းပိတ်တာ လာကြည့်ပါဦး၊ ဓမာရုံ ရံပုံငွေ ရှင်းတမ်းထုတ်ဦးလေ စသဖြင့် ပြောင်ပြောင်တမျိုး၊ တီးတိုးတဖုံ ပြောကုန်ကြပြီ။ စာရမှ သူ့သိပ်ခါ ပြန်ဆည်နိုင်ပေမည်။\nဂျလောင် ဂျလောင်.. အိမ်ရှေ့ ခေါင်းလောင်းသံနှင့်အတူ စာဗျို့စာ… စာရောက်လာပြီ။ အမြန်ချောပို့သမားကား စိုင်းစိုင်းထက်ပင် ကြည့်ကောင်းသည်ဟု စိတ်ဝယ်ထင်မိသည်။ စောရီးဗျာ အိမ်လိပ်စာ ရှာမတွေ့လို့ နောက်ကျသွားတယ်။ လမ်းထိပ်ကွမ်းရာဆိုင်မေးမှ ရပ်ကွက်ဥကဌအိမ်မှန်းသိတယ်။ လမ်းဘေးအမှိုက်တွေလဲ ရှင်းပါဦး မြင်မကောင်းဘူး။ ကြေးမုံဂျီးခ တင်းသွားသည်မှာ ချက်ခြင်းပင် သကောင့်သားမျက်ခွက် ဗေလုဝထက် ဆိုးတယ် ပြောင်းသွားလေသည်။ နဂို စိတ်ကူးထားသော လဖက်ရည်ဖိုး ပေးရန်ဝေးစွ၊ စောင့်ကြီးအောင့်ကြီးနှင့် စာလက်ခံယူပြီး အိမ်တံခါး ဂျောင်းကနဲ စောင့်ပိတ်လိုက်သည်…။\nစာဖတ်လေပြီ…. “ခြစ်ကြေးကြေး… ကြောင်တောင်ပန်းပါတယ်၊ မထိန်းနိုင်လို့ ဖြစ်သွားတာပါ။ မယုံလျင် စာကို သေချာကြည့်ပါ၊ ကိုယ့်ရင်တွင်းဖြစ် တွေ့ပါမယ်။ ကိုယ်သိပ်ပင်ပန်းနေပြီ၊ ကျေနပ်ပါတော့။ လူခြင်းတွေ့ချင်တယ်၊ မီးပြတ်တဲ့ည ရှန်ဂရီလာဟိုတယ်မှာ တွေ့ရအောင်။ မှုံကြီး စိတ်ကြိုက်ဖြစ်စေ့မယ်။ အခြစ်များစွာနှင့် ကြောင်ကြောင်”။ ကျောက်စိုင်ကျောက်ခဲသို့ တင်းမာနေသော ကြေးမုံဂျီးဒေါသ အရည်ပျော်သွားပြီ၊ ဖတ်ရင်း ဖတ်ရင်း ပြုံးလာသည် ပျော်လာသည် နောက်ဆုံး ထကမိသည့်အထိပင်…။ ချက်ခြင်းပင် ကြောင်ကြီးထံ မက်ဆေ့ခ်ျ ပို့လိုက်သည်၊ ကြောင်ကြောင် ခွင့်လွှတ်ပါတယ်။ ဒီည မီးပျက်မယ်၊ စောင့်နေမယ်နော်။ ကြောင့်ရဲ့ခြစ်ကြေးမုံ…။\nတွေ့ကြပြီ….၊ ရှန်ဂရီလာညမို့ ဟိုတယ် dining room ဝယ် ဖယောင်းတိုင်မီးလဲ့လဲ ကိုယ်စီနှင့် စိတ်လှုပ်ရှားဖွယ်အတိ။ ကြေးမုံဂျီးကား မအေးသောင်းစတိုင် ဝတ်ဆင်လျက် ကြောင်သားစားရန် လာပေသည်။ ပစ်မှတ် တိုက်ရိုက်ထိပေသည်၊ မြန်မာဆန်ဆန် ဝတ်ထားသော ကြေးမုံဂျီးအား တွေ့လျင် ကြောင်ကြီးပါစပ်မှ မကြေးသောင်းဟု ယောင်ထွက်သွားမိသည် အထိပင်။ အလာပ သာလပ ပြောသည်မှာ လိုရင်း မရောက်နိုင်၊ အချိန်ကြာလွန်းသည် ထင်မိသည်။ အတန်ငယ်ကြာမှ… အနားကပ်ရွေ့ ပြောစရာရှိ မြန်မြန်ပြော စိတ်မရှည်တော့ဘူးနော်လို့ ကနွဲ့ကလျ ပြောလိုက်မှ…. ဒီလိုဗျာ၊ မီးပျက်တဲ့ည ရှန်ဂရီလာဟိုတယ်မှာ ချိန်းရတာ မြစ်ဆုံရေကာတာ စီမံကိန်း မရှိလည်း ကျနော်တို့တတွေ ပုံမပျက် စားနိုင်သောက်နိုင်တယ် ပြချင်လို့ပါ။ ကြေးမုံဂျီး ကိုယ်ကျိုးအတွက် မြစ်ဆုံ လော်ဘီလုပ်တာ ရပ်တန်းကရပ်ပါ… ဒါပါပဲ။ ကြေးမုံဂျီး စိတ်ဆိုးလိုက်သည်မှာ ဖလူးမ၊ ဂဒူးမ၊ စပ စပ အခါတသိန်း မိုးမွှန်အောင်ဆဲလျက် ငကြောင်ကြီး နင့်ကို ငါခွင့်မလွှတ်ဘူး၊ တရားစွဲမယ်၊ ထောင်ချမယ်။ သို့သော် နှောင်းခဲ့လေပြီ၊ ကြောင်ကြီးကား မခိုးမခန့်ရယ်လျင် ငျဲ ငျဲ ငျဲ ….. ဒီမက်ဆေ့ခ်ျလေးက ဘယ်သူပို့တာလဲ မသိညှော်.. မေ့နေရင် ဖတ်ပြမယ်… ကြောင်ကြောင် ခွင့်လွှတ်ပါတယ်တဲ့။။။။ အပွဲပွဲနွှဲခဲ့သမျ ကဗာပတ်လုပ်စားခဲ့သမျ ကြောင်နှင့်တွေ့မှခံရပြီ။ နှုတ်တရာ စာတလုံးမို့ တကွက်မှားသောကျား အစားခံရလေပြီ။ ထိုနေ့မှစရွေ့ ကျားဆရာကြောင်ဟု ဆိုရိုးစကား ပေါ်ထွန်းလာပေတော့သတည်း။ အီတွင် မဟုတ်တရုတ် ဇာတ်လမ်းပြီး၏။\nကြောင်ကြာကြာ ရေမငုပ်ဘူးပေါ့လေ ….\nကြောင်ကြေးသောင်.. အဲ မွှားလို့..\nသေပီအောက်မေ့နေတာ စာတော့ပြန်ရေးနိုင်သေးတာဖဲ :P:


သစ္စာအလင်း: Permaculture (5)\nမူရငျး အဓိပ်ပါယျ ၊ သယံဇာတ ကနျ့သတျမှု နှငျ့ Peak Oil Theory\nပါမာကပျလျခြား လို့ အသံထှကျ တဲ့ ဒီအင်ျဂလိပျစကားလုံး ကို စိုကျပြိုးရေးဘှဲ့ ရဖွဈတဲ့ ကြှနျမ ရငျးနှီးကြှမျးဝငျ ခဲ့သညျမှာ မကွာသေးပါ..။\nCulture = Agriculture ဆိုတဲ့ စကားလုံး (၂) လုံးပေါငျးစပျထားတာ တှရေ့မှာ ဖွဈပါတယျ…။\nမွနျမာ လို ပွနျကွတဲ့အခါ ကြှနျမတို့ဆရာ ဦးသိနျးဆုက အခွတေကြဥယြာဉျခွံစိုကျပြိုးရေး လို့ ဆီလြျောစှာဘာသာပွနျပေးထားပါတယျ..။\nကြှနျမတို့ ယနေ့ စိုကျပြိုးလုပျဆောငျကွတဲ့ စိုကျပြိုးရေး မှာ မွေ ကိုသီးနှံတဈရာသီအသုံးခြ လိုကျ၊ ရျိတျသိမျးလိုကျ ၊ပွနျထှနျယကျလိုကျ လုပျကွတဲ့ လယျစိုကျပြိုးရေး၊ ယာသီးနှံ (ပဲ၊ပွောငျး၊နှမျး၊ ဝါ၊ ဂုံလေြျှာ ၊) စတဲ့ သီးနှံတှေ မပါသလို နားလညျကွတာမြားပါတယျ..။\nကြှနျမတို့ စိုကျပြိုးရေးတက်ကသိုလျ ၊စိုကျပြိုးရသေိပ်ပံ တှေ မှာ ဘာစာရပျခှဲကွတဲ့အခါ မှာ လညျး၊ လယျယာသီးနှံ စိုကျပြိုးရေး၊ နှဈရှညျ သီးနှံစိုကျပြိုးရေး၊ စကျမှုကုနျကွမျးသီးနှံစိုကျပြိုးရေး ၊ ဥယြာဉျခွံ သီးနှံစိုကျပြိုးရေး ဆိုပွီး သီးနှံမြားကို အုပျစု ခှဲခွားကာ နညျးပညာကလညျးကှဲပွားသလို ဖွဈရပါတယျ…။\nPermaculture ရဲ့ အခွခေံ မူဝါဒတှကေိုရှငျးပွတိုငျး ခှဲခွား စိုကျပြိုးတတျတဲ့ ကြှနျမတို့တောငျသူတှကေ လကျမခံတတျပါဘူး..။ ဆရာမ ပွောသလို ဆို ဥယြာဉျခွံ ကွီးကွီး စိုကျမှ ဒီလိုကငျြ့သုံးနိုငျပါမယျ ..။ လယျ နဲ့ယာ မှာ ဆို ဒီစနဈ လုပျလို့မရဘူး လို့ ပဲ ပွောလရှေိ့တတျပါတယျ..။\nConventional Agriculture( တဈကှငျးတဈစပျတဈပွနျ့တဈပွော သီးနှံ တဈမြိုးတညျးစိုကျပြိုးခွငျး) နဲ့ ဓာတျမွသွေဇာ၊ ပိုးသတျဆေး ၊ပေါငျးသတျဆေး၊ မှိုသတျဆေး ၊လောငျစာဆီမြားစှာ သုံးစှဲ ပွီး အထှကျကိုရှရှေု့ လုပျဆောငျ တဲ့ ကာ က လညျး မှနျမွတျတဲ့ရညျရှယျခကျြနဲ့ ပါ..။ တိုးလာတဲ့ ပါးစပျပေါကျ တှကေို ဝလငျအောငျကြှေးမှေးဘို့ အထှကျတိုးမှ ဖွဈမယျ …။ဒါကွောငျ့ ဒီသတျဆေးတှေ သုံးတာ တရားတယျ၊လုပျသငျ့တယျ ဆိုတဲ့ ခံယူခကျြနဲ့ စိုကျပြိုးတဲ့ ကာလတှကွောခဲ့ပါပွီ..။\nMonoculture လို့ချေါတဲ့ သီးနှံ တဈမြိုး တညျးကို တဈကှငျးတဈစပျ ထဲ စိုကျပြိုးတဲ့စနဈဟာ ပွငျပ သှငျးအားစု မြားစှာ ကို အသုံးပွုရပါတယျ။ ပိုးကြ ရငျကသြလို..ရောဂါကရြငျကသြလို တောငျသူတှဟော ဝငျငှေ အဆုံးရှုံးမခံ လိုကွတာနဲ့ ဓာတု ဆေးမြားစှာ ကိုအသုံးပွုကွပါတယျ..။\nအဲဒီအခါ သဘာဝ ပတျဝနျးကငျြ ထိနျးသိမျးရေး မှာ အဓိက အရေးကွီး တဲ့ ဇီဝ မြိုးကှဲကွှယျဝမှု ကို ဆိုးရှားစှာ ထိခိုကျပါတော့တယျ..။ တကယျလို့ သွဂဲနဈ စိုကျပြိုးရေး ကိုကငျြ့သုံးခဲ့မယျ ဆိုရငျတောငျမှပဲ..သီးနှံ တဈမြိုးတညျးတကှငျးတဈစပျထဲ အားပွု စိုကျပြိုး ရေး မှာ သွဂဲနဈ သှငျးအားစု မြားစှာ အသုံပွု ရမှာ အမှနျပါပဲ။\nကမြ တို့ နမူနာ ပွု ရမဲ့ စိုကျပြိုးသဘာဝ ပတျဝနျးကငျြကတော့ သဘာဝ သဈတော ရဲ့ ဝနျးကငျြဖွဈပါတယျ..။ သဘာဝ သဈတောထဲမှာ မှီတငျးနထေိုငျကွတဲ့ သကျရှိ တှဟော အခငျြးခငျြး ညီညှတျမြှတစှာနထေိုငျကွတယျ..။ မြိုးစိတျတဈခု ကစှနျ့ထုတျတာ ဟာနောကျမြိုးစိတျ တဈခု အတှကျ လိုအပျလို့ သုံးစှဲ ရမဲ့အရာဖွဈနေ တတျပါတယျ..။\nသို့သျောလညျး ကမ်ဘာ့စိုကျပြိုးမွေ ရဲ့ ၉ ၀% ဖွဈတဲ့ မွဧေက သနျး ၁၅၀၀ ဟာ Monoculture လို့ချေါတဲ့ သီးနှံတဈမြိုးတညျးကို စိုကျပြိုးပွီး စိုကျပြိုးရေးအခွခေံတဲ့ စကျမှု လုပျငနျး အထောကျအကူပွု တဲ့မွနေရောတှေ ဖွဈနပေါတယျ.။\nမြားပွားလှစှာသောသှငျးအားစုတှကေိုလညျးအလြှံပယျ သုံးစှဲနကွေပါတယျ။ တဈကမ်ဘာ လုံးစားရရေိက်ခာ ထုတျလုပျမှုကို အားလုံး အနနေဲ့ ခွုံငုံကွညျ့မယျ ဆိုလြှငျ ကောကျပဲသီးနှံ၁၂ မြိုးနဲ့ ဟငျးသီးဟငျးရှကျ ၂၃ မြိုးကိုသာ အမှီပွု စားသုံးနကွေရပါတယျ။\nMonoculture လို့ချေါတဲ့ သီးနှံတဈမြိုးတညျးကို စိုကျပြိုးခွငျးဟာ ပိုးမှား ၊ ရောဂါ ကိုလကျယပျဖိတျချေါ သလို ဖွဈပွီး စိုကျခငျးထဲမှာ စှဲမွဲစပေါတယျ။ ရာသီဥတု ပွောငျးလဲမှုကို ပါ အကြိုးသကျရောကျမှု ရှိစပွေီး အိန်ဒိယ နဲ့ အိုငျယာလနျ နိုငျငံသမိုငျးတှမှော အကွီးအကယျြ ငတျမှတျခေါငျးပါးမှု ဖွဈစတေဲ့သမိုငျးကွောငျးတှရှေိခဲ့ဘူးပါတယျ..။\nကမ်ဘာ့လူထုကိုကြှေးမှေး ခငျြလို့ ဒီလို ဆေးတှေ သုံးစိုကျရတာပါဆိုရငျ..သူတို့ရဲ့ဘေးထှကျဆိုးကြိုးကွောငျ့ ဝလငျအောငျ မကြှေးမှေးနိုငျတော့ မဲ့ အနအေထားကို မှနျးဆ ကွညျ့လို့ရနပေါပွီ..။\nသိပ်ပံပညာရှငျ အိုငျးစတိုငျးက ပွောဘူးတယျ ကမ်ဘာမှာ ပြားမြိုးစိတျပြောကျကှယျ သှားပွီးရငျ လူသားမြိုးနှယျ ပြောကျဆုံး ဘို့က နောကျထပျ၎နှဈ ပဲခံ ပါလိမျ့မယျ တဲ့..။ထိုဇီဝမြိုးကှဲ တှကေို ထိနျးသိမျးဘို့..ဆိုတာ အရေးကွီး လှပါတယျ..။\nမွနျမာက ငါးပညာရှငျ တှကေတော့ပွောဘူးတယျ..။ တောငျသူတှေ ပေါငျးသတျဆေး သာ ဆကျလကျသုံးစှဲနမေယျ ဆိုရငျ မွနျမာ့ရခြေိုငါး မြိုးတုံးပြောကျကှယျ သှား နိုငျတယျ လို့ဆိုပါတယျ..။\nတောငျပျေါရဝေရေလှေဲ ဒသေ တှမှော သဈပငျ တှေ ခုတျခွငျး၊ တောငျယာမီးရှို့ခွငျး ဆိုတာကလညျး မွပွေနျ့ ကစိုကျပြိုးရေး အတှကျရကွေီးတာ…မိုးခေါငျ တာ တှအေဖွဈ ဆကျစပျ ပတျသကျနရေပွနျပါတယျ..။\nနောကျတဈခု က လူတိုငျးနဲ့ ဆိုငျတဲ့လောငျစာ ကိစ်စ၊ ကြှနျမတို့ စိုကျပြိုးရေး မှာ ရေ က အသကျပါ ရမေရှိရငျ ဘာမှ စိုကျပြိုးလို့ မရပါဘူး..။ မွအေောကျရေ ဖွဈဖွဈ၊ မွဈရတေငျ ဘို့ပဲဖွဈဖွဈ လောငျစာဆီတှေ အသုံးပွုရပါတယျ..။\nကြှနျမ ရဲ့ အတှအေ့ကွုံ အရ ဟငျးသီးဟငျးရှကျစိုကျတောငျသူတှေ ကို အငျတာဗြူးကွညျ့တဲ့အခါ ဒီဇယျ ဆီ ဘိုးစရိတျဟာ ပိုးသတျဆေး၊ ပေါငျးသတျဆေး၊ဓာတျမွသွေဇာ ၊ မြိုးစေ့ ဘိုးတှလေို တနျးတူ လညျဂုတျခှစီးသလို ဝနျတာပိနစေေ တာကို ကွားသိရဘူး ပါတယျ..။\nဒေးဗဈ နဲ့ ဆရာဘီလျ ဟာ Permaculture အကွောငျး စတငျခဲ့စဉျက ၁၉ ၇၀ ခုနှဈလောကျ\nမှာ စှမျးအငျ နဲ့ ပတျသကျပွီး ရှားပါးမှု ဒုက်ခ ရငျဆိုငျခဲ့ရတာ ကို သိသိမှတျမှတျခံစား ခဲ့ရတယျ..။\nစိုကျပြိုးရေး ကအသုံးပွု တဲ့ သဘာဝ အရငျးအမွဈတှေ ဟာ အကနျ့အသတျမြှသာရှိတယျ ..။ ပွနျလညျ ပွညျ့ဖွိုး မနဘေူး..။ တနေ့ မှာ ကုနျခမျးသှားမယျ ဆိုတော့ဘယျလို လုပျကွမလဲ ဆိုတာကိုလေးလေးနကျနကျ စဉျးစားပါတယျ..။\nရရှေညျ တညျတံ့ တာထကျပိုတဲ့ အရငျလို စိမျးစိုလနျးဆနျးတဲ့ကမ်ဘာကွီး ကိုပွနျလညျ ဖနျတီး ဘို့ စိုကျပြိုးနညျးဟာ အရေးကွီး ခဲ့ပွီ..။\nရရှေညျ တညျတံ့ ခွငျး ဆိုတဲ့ ရညျရှယျ ခကျြနဲ့ ဆောငျရှကျကွမယျ ဆိုလငျြ ယနမြေို့းဆကျတှအေတှကျ လတျတလော စဉျးစား တာ ဖွဈပွီး နောငျလာ နောကျသားတှအေတှကျ ခနျြရဈမဲ့ အမှေ….သယံဇာတ အမှေ…. ဖွဈဘို့ ထပျမံစဉျးစားစခေငျြတဲ့ နညျးစနဈလညျးဖွဈပါတယျ..။\nစှမျးအငျလောငျစာ တှေ နဲ့ ပတျသကျပွီး Peak oil ဆိုတဲ့ အယူအဆ ကို ဘူမိရူပဗဒေပညာရှငျ Marion King Hubbert က စတငျ ပွောဆိုခဲ့တာ ဖွဈပါတယျ..။ ကမ်ဘာ ရဲ့ ရနေံထုတျလုပျမှု ကိနျးဂဏနျး တှကေို Graph ဆှဲ မယျ ဆိုရငျ ခေါငျးလောငျးပုံ ကှေးကှေးကှေးကှေးလေဲးဖွဈပျေါနတောဖွဈတယျ။\nအမွငျ့ဆုံး ထုတျလုပျနိုငျတဲ့နှဈဟာ ၂၀၀၀ ဖွဈတယျ ..ဆကျလကျပွီးကဆြငျးနတေယျ လို့သူကဆိုပါတယျ…။ ဒီသော့ခကျြဟာ ကမ်ဘာ ပျေါရှိလူထုတှေ ရဲ့ လူနမှေု ဘဝတှကေို ထိခိုကျ လာမယျ ဆိုတာ လညျးပါဝငျ တယျ..။ Hubbert ကအမွငျ့ဆုံးသောရနေံသညျရနေံထုတျလုပျမှုအမြားဆုံးနှုနျးကို ရကျေရှိ ပွီး ကာ မှ စတငျကဆြငျးလာသညျ့အခကျြတဈခကျြဖွငျ့ Peak Oil Theory ကို ထုတျဖျေါ ခဲ့ပါတယျ..။\nရနေံအမွငျ့ဆုံးရောကျရှိခြိနျတှငျ ရနေံတှငျး အသဈမြားရှာဖှတှေရှေိ့မှုသညျလကျရှိတှငျး မြားရဲ့ ထုတျလုပျမှု ကဆြငျးခွငျးနှငျ့အမီလိုကျနိုငျ အုံးမညျမဟုတျပါ ။\nယနေ့ စိုကျပြိုးရေးနညျးစနဈမြားအတှကျ ရနေံနှငျ့သဘာဝဓာတျငှသေ့ညျမရှိမဖွဈလိုအပျသောကွောငျ့ကမ်ဘာလုံးဆိုငျရာရနေံတငျပို့မှုကဆြငျးခွငျးသညျလာမညျ့ဆယျစုနှဈမြားအတှငျးစားနပျရိက်ခာဈေးနှုနျးမြားနှငျ့မကွုံစဖူးအစာခေါငျးပါးခွငျးမြားကိုဖွဈပျေါစနေိုငျတယျ ဆိုတာ ကိုလညျး ခနျ့မှနျး ထား ခဲ့ပါတယျ..။\nတိုးလာမဲ့ပါးစပျပေါကျ တှအေတှကျ သီးနှံအထှကျနှုနျးတှေ တိုးရမယျ …. ရှိသမြှ ဆေးတှသေုံးပါ။ အထှကျနှုနျးသညျ အဓိက ( Production Oriented Agriculture) က တညျမှီခဲ့သော အခကျြသုံးခကျြဖွဈတဲ့..ရေ နှငျ့စှမျးအငျသညျ ထိုသို့ ပွောငျးလဲခဲ့ပါပွီ..။\nတတိယအခကျြကတော့ ရာသီဥတု ပွောငျးလဲခွငျး ပါ…။\nထို သို့အကွောငျးမြားစှာကို ကွိုတငျစဉျးစားပွီး မှPermaculture ရဲ့ အခွခေံမူဝါဒမြားခမြှတျခဲ့ခွငျးဖွဈပါတယျ..။\nမူရင်း အဓိပ္ပါယ် ၊ သယံဇာတ ကန့်သတ်မှု နှင့် Peak Oil Theory\nပါမာကပ်လ်ချား လို့ အသံထွက် တဲ့ ဒီအင်္ဂလိပ်စကားလုံး ကို စိုက်ပျိုးရေးဘွဲ့ ရဖြစ်တဲ့ ကျွန်မ ရင်းနှီးကျွမ်းဝင် ခဲ့သည်မှာ မကြာသေးပါ..။\nCulture = Agriculture ဆိုတဲ့ စကားလုံး (၂) လုံးပေါင်းစပ်ထားတာ တွေ့ရမှာ ဖြစ်ပါတယ်…။\nမြန်မာ လို ပြန်ကြတဲ့အခါ ကျွန်မတို့ဆရာ ဦးသိန်းဆုက အခြေတကျဥယျာဉ်ခြံစိုက်ပျိုးရေး လို့ ဆီလျော်စွာဘာသာပြန်ပေးထားပါတယ်..။\nကျွန်မတို့ ယနေ့ စိုက်ပျိုးလုပ်ဆောင်ကြတဲ့ စိုက်ပျိုးရေး မှာ မြေ ကိုသီးနှံတစ်ရာသီအသုံးချ လိုက်၊ ရ်ိတ်သိမ်းလိုက် ၊ပြန်ထွန်ယက်လိုက် လုပ်ကြတဲ့ လယ်စိုက်ပျိုးရေး၊ ယာသီးနှံ (ပဲ၊ပြောင်း၊နှမ်း၊ ဝါ၊ ဂုံလျှော် ၊) စတဲ့ သီးနှံတွေ မပါသလို နားလည်ကြတာများပါတယ်..။\nကျွန်မတို့ စိုက်ပျိုးရေးတက္ကသိုလ် ၊စိုက်ပျိုးရေသိပ္ပံ တွေ မှာ ဘာစာရပ်ခွဲကြတဲ့အခါ မှာ လည်း၊ လယ်ယာသီးနှံ စိုက်ပျိုးရေး၊ နှစ်ရှည် သီးနှံစိုက်ပျိုးရေး၊ စက်မှုကုန်ကြမ်းသီးနှံစိုက်ပျိုးရေး ၊ ဥယျာဉ်ခြံ သီးနှံစိုက်ပျိုးရေး ဆိုပြီး သီးနှံများကို အုပ်စု ခွဲခြားကာ နည်းပညာကလည်းကွဲပြားသလို ဖြစ်ရပါတယ်…။\nPermaculture ရဲ့ အခြေခံ မူဝါဒတွေကိုရှင်းပြတိုင်း ခွဲခြား စိုက်ပျိုးတတ်တဲ့ ကျွန်မတို့တောင်သူတွေက လက်မခံတတ်ပါဘူး..။ ဆရာမ ပြောသလို ဆို ဥယျာဉ်ခြံ ကြီးကြီး စိုက်မှ ဒီလိုကျင့်သုံးနိုင်ပါမယ် ..။ လယ် နဲ့ယာ မှာ ဆို ဒီစနစ် လုပ်လို့မရဘူး လို့ ပဲ ပြောလေ့ရှိတတ်ပါတယ်..။\nConventional Agriculture( တစ်ကွင်းတစ်စပ်တစ်ပြန့်တစ်ပြော သီးနှံ တစ်မျိုးတည်းစိုက်ပျိုးခြင်း) နဲ့ ဓာတ်မြေသြဇာ၊ ပိုးသတ်ဆေး ၊ပေါင်းသတ်ဆေး၊ မှိုသတ်ဆေး ၊လောင်စာဆီများစွာ သုံးစွဲ ပြီး အထွက်ကိုရှေ့ရှု လုပ်ဆောင် တဲ့ ကာ က လည်း မွန်မြတ်တဲ့ရည်ရွယ်ချက်နဲ့ ပါ..။ တိုးလာတဲ့ ပါးစပ်ပေါက် တွေကို ဝလင်အောင်ကျွေးမွေးဘို့ အထွက်တိုးမှ ဖြစ်မယ် …။ဒါကြောင့် ဒီသတ်ဆေးတွေ သုံးတာ တရားတယ်၊လုပ်သင့်တယ် ဆိုတဲ့ ခံယူချက်နဲ့ စိုက်ပျိုးတဲ့ ကာလတွေကြာခဲ့ပါပြီ..။\nMonoculture လို့ခေါ်တဲ့ သီးနှံ တစ်မျိုး တည်းကို တစ်ကွင်းတစ်စပ် ထဲ စိုက်ပျိုးတဲ့စနစ်ဟာ ပြင်ပ သွင်းအားစု များစွာ ကို အသုံးပြုရပါတယ်။ ပိုးကျ ရင်ကျသလို..ရောဂါကျရင်ကျသလို တောင်သူတွေဟာ ဝင်ငွေ အဆုံးရှုံးမခံ လိုကြတာနဲ့ ဓာတု ဆေးများစွာ ကိုအသုံးပြုကြပါတယ်..။\nအဲဒီအခါ သဘာဝ ပတ်ဝန်းကျင် ထိန်းသိမ်းရေး မှာ အဓိက အရေးကြီး တဲ့ ဇီဝ မျိုးကွဲကြွယ်ဝမှု ကို ဆိုးရွားစွာ ထိခိုက်ပါတော့တယ်..။ တကယ်လို့ သြဂဲနစ် စိုက်ပျိုးရေး ကိုကျင့်သုံးခဲ့မယ် ဆိုရင်တောင်မှပဲ..သီးနှံ တစ်မျိုးတည်းတကွင်းတစ်စပ်ထဲ အားပြု စိုက်ပျိုး ရေး မှာ သြဂဲနစ် သွင်းအားစု များစွာ အသုံပြု ရမှာ အမှန်ပါပဲ။\nကျမ တို့ နမူနာ ပြု ရမဲ့ စိုက်ပျိုးသဘာဝ ပတ်ဝန်းကျင်ကတော့ သဘာဝ သစ်တော ရဲ့ ဝန်းကျင်ဖြစ်ပါတယ်..။ သဘာဝ သစ်တောထဲမှာ မှီတင်းနေထိုင်ကြတဲ့ သက်ရှိ တွေဟာ အချင်းချင်း ညီညွတ်မျှတစွာနေထိုင်ကြတယ်..။ မျိုးစိတ်တစ်ခု ကစွန့်ထုတ်တာ ဟာနောက်မျိုးစိတ် တစ်ခု အတွက် လိုအပ်လို့ သုံးစွဲ ရမဲ့အရာဖြစ်နေ တတ်ပါတယ်..။\nသို့သော်လည်း ကမ္ဘာ့စိုက်ပျိုးမြေ ရဲ့ ၉ ၀% ဖြစ်တဲ့ မြေဧက သန်း ၁၅၀၀ ဟာ Monoculture လို့ခေါ်တဲ့ သီးနှံတစ်မျိုးတည်းကို စိုက်ပျိုးပြီး စိုက်ပျိုးရေးအခြေခံတဲ့ စက်မှု လုပ်ငန်း အထောက်အကူပြု တဲ့မြေနေရာတွေ ဖြစ်နေပါတယ်.။\nများပြားလှစွာသောသွင်းအားစုတွေကိုလည်းအလျှံပယ် သုံးစွဲနေကြပါတယ်။ တစ်ကမ္ဘာ လုံးစားရေရိက္ခာ ထုတ်လုပ်မှုကို အားလုံး အနေနဲ့ ခြုံငုံကြည့်မယ် ဆိုလျှင် ကောက်ပဲသီးနှံ၁၂ မျိုးနဲ့ ဟင်းသီးဟင်းရွက် ၂၃ မျိုးကိုသာ အမှီပြု စားသုံးနေကြရပါတယ်။\nMonoculture လို့ခေါ်တဲ့ သီးနှံတစ်မျိုးတည်းကို စိုက်ပျိုးခြင်းဟာ ပိုးမွှား ၊ ရောဂါ ကိုလက်ယပ်ဖိတ်ခေါ် သလို ဖြစ်ပြီး စိုက်ခင်းထဲမှာ စွဲမြဲစေပါတယ်။ ရာသီဥတု ပြောင်းလဲမှုကို ပါ အကျိုးသက်ရောက်မှု ရှိစေပြီး အိန္ဒိယ နဲ့ အိုင်ယာလန် နိုင်ငံသမိုင်းတွေမှာ အကြီးအကျယ် ငတ်မွတ်ခေါင်းပါးမှု ဖြစ်စေတဲ့သမိုင်းကြောင်းတွေရှိခဲ့ဘူးပါတယ်..။\nကမ္ဘာ့လူထုကိုကျွေးမွေး ချင်လို့ ဒီလို ဆေးတွေ သုံးစိုက်ရတာပါဆိုရင်..သူတို့ရဲ့ဘေးထွက်ဆိုးကျိုးကြောင့် ဝလင်အောင် မကျွေးမွေးနိုင်တော့ မဲ့ အနေအထားကို မှန်းဆ ကြည့်လို့ရနေပါပြီ..။\nသိပ္ပံပညာရှင် အိုင်းစတိုင်းက ပြောဘူးတယ် ကမ္ဘာမှာ ပျားမျိုးစိတ်ပျောက်ကွယ် သွားပြီးရင် လူသားမျိုးနွယ် ပျောက်ဆုံး ဘို့က နောက်ထပ်၎နှစ် ပဲခံ ပါလိမ့်မယ် တဲ့..။ထိုဇီဝမျိုးကွဲ တွေကို ထိန်းသိမ်းဘို့..ဆိုတာ အရေးကြီး လှပါတယ်..။\nမြန်မာက ငါးပညာရှင် တွေကတော့ပြောဘူးတယ်..။ တောင်သူတွေ ပေါင်းသတ်ဆေး သာ ဆက်လက်သုံးစွဲနေမယ် ဆိုရင် မြန်မာ့ရေချိုငါး မျိုးတုံးပျောက်ကွယ် သွား နိုင်တယ် လို့ဆိုပါတယ်..။\nတောင်ပေါ်ရေဝေရေလွဲ ဒေသ တွေမှာ သစ်ပင် တွေ ခုတ်ခြင်း၊ တောင်ယာမီးရှို့ခြင်း ဆိုတာကလည်း မြေပြန့် ကစိုက်ပျိုးရေး အတွက်ရေကြီးတာ…မိုးခေါင် တာ တွေအဖြစ် ဆက်စပ် ပတ်သက်နေရပြန်ပါတယ်..။\nနောက်တစ်ခု က လူတိုင်းနဲ့ ဆိုင်တဲ့လောင်စာ ကိစ္စ၊ ကျွန်မတို့ စိုက်ပျိုးရေး မှာ ရေ က အသက်ပါ ရေမရှိရင် ဘာမှ စိုက်ပျိုးလို့ မရပါဘူး..။ မြေအောက်ရေ ဖြစ်ဖြစ်၊ မြစ်ရေတင် ဘို့ပဲဖြစ်ဖြစ် လောင်စာဆီတွေ အသုံးပြုရပါတယ်..။\nကျွန်မ ရဲ့ အတွေ့အကြုံ အရ ဟင်းသီးဟင်းရွက်စိုက်တောင်သူတွေ ကို အင်တာဗျူးကြည့်တဲ့အခါ ဒီဇယ် ဆီ ဘိုးစရိတ်ဟာ ပိုးသတ်ဆေး၊ ပေါင်းသတ်ဆေး၊ဓာတ်မြေသြဇာ ၊ မျိုးစေ့ ဘိုးတွေလို တန်းတူ လည်ဂုတ်ခွစီးသလို ဝန်တာပိနေစေ တာကို ကြားသိရဘူး ပါတယ်..။\nဒေးဗစ် နဲ့ ဆရာဘီလ် ဟာ Permaculture အကြောင်း စတင်ခဲ့စဉ်က ၁၉ ၇၀ ခုနှစ်လောက်\nမှာ စွမ်းအင် နဲ့ ပတ်သက်ပြီး ရှားပါးမှု ဒုက္ခ ရင်ဆိုင်ခဲ့ရတာ ကို သိသိမှတ်မှတ်ခံစား ခဲ့ရတယ်..။\nစိုက်ပျိုးရေး ကအသုံးပြု တဲ့ သဘာဝ အရင်းအမြစ်တွေ ဟာ အကန့်အသတ်မျှသာရှိတယ် ..။ ပြန်လည် ပြည့်ဖြိုး မနေဘူး..။ တနေ့ မှာ ကုန်ခမ်းသွားမယ် ဆိုတော့ဘယ်လို လုပ်ကြမလဲ ဆိုတာကိုလေးလေးနက်နက် စဉ်းစားပါတယ်..။\nရေရှည် တည်တံ့ တာထက်ပိုတဲ့ အရင်လို စိမ်းစိုလန်းဆန်းတဲ့ကမ္ဘာကြီး ကိုပြန်လည် ဖန်တီး ဘို့ စိုက်ပျိုးနည်းဟာ အရေးကြီး ခဲ့ပြီ..။\nရေရှည် တည်တံ့ ခြင်း ဆိုတဲ့ ရည်ရွယ် ချက်နဲ့ ဆောင်ရွက်ကြမယ် ဆိုလျင် ယနေ့မျိုးဆက်တွေအတွက် လတ်တလော စဉ်းစား တာ ဖြစ်ပြီး နောင်လာ နောက်သားတွေအတွက် ချန်ရစ်မဲ့ အမွေ….သယံဇာတ အမွေ…. ဖြစ်ဘို့ ထပ်မံစဉ်းစားစေချင်တဲ့ နည်းစနစ်လည်းဖြစ်ပါတယ်..။\nစွမ်းအင်လောင်စာ တွေ နဲ့ ပတ်သက်ပြီး Peak oil ဆိုတဲ့ အယူအဆ ကို ဘူမိရူပဗေဒပညာရှင် Marion King Hubbert က စတင် ပြောဆိုခဲ့တာ ဖြစ်ပါတယ်..။ ကမ္ဘာ ရဲ့ ရေနံထုတ်လုပ်မှု ကိန်းဂဏန်း တွေကို Graph ဆွဲ မယ် ဆိုရင် ခေါင်းလောင်းပုံ ကွေးကွေးကွေးကွေးလေဲးဖြစ်ပေါ်နေတာဖြစ်တယ်။\nအမြင့်ဆုံး ထုတ်လုပ်နိုင်တဲ့နှစ်ဟာ ၂၀၀၀ ဖြစ်တယ် ..ဆက်လက်ပြီးကျဆင်းနေတယ် လို့သူကဆိုပါတယ်…။ ဒီသော့ချက်ဟာ ကမ္ဘာ ပေါ်ရှိလူထုတွေ ရဲ့ လူနေမှု ဘဝတွေကို ထိခိုက် လာမယ် ဆိုတာ လည်းပါဝင် တယ်..။ Hubbert ကအမြင့်ဆုံးသောရေနံသည်ရေနံထုတ်လုပ်မှုအများဆုံးနှုန်းကို ရေက်ရှိ ပြီး ကာ မှ စတင်ကျဆင်းလာသည့်အချက်တစ်ချက်ဖြင့် Peak Oil Theory ကို ထုတ်ဖေါ် ခဲ့ပါတယ်..။\nရေနံအမြင့်ဆုံးရောက်ရှိချိန်တွင် ရေနံတွင်း အသစ်များရှာဖွေတွေ့ရှိမှုသည်လက်ရှိတွင်း များရဲ့ ထုတ်လုပ်မှု ကျဆင်းခြင်းနှင့်အမီလိုက်နိုင် အုံးမည်မဟုတ်ပါ ။\nယနေ့ စိုက်ပျိုးရေးနည်းစနစ်များအတွက် ရေနံနှင့်သဘာဝဓာတ်ငွေ့သည်မရှိမဖြစ်လိုအပ်သောကြောင့်ကမ္ဘာလုံးဆိုင်ရာရေနံတင်ပို့မှုကျဆင်းခြင်းသည်လာမည့်ဆယ်စုနှစ်များအတွင်းစားနပ်ရိက္ခာဈေးနှုန်းများနှင့်မကြုံစဖူးအစာခေါင်းပါးခြင်းများကိုဖြစ်ပေါ်စေနိုင်တယ် ဆိုတာ ကိုလည်း ခန့်မှန်း ထား ခဲ့ပါတယ်..။\nတိုးလာမဲ့ပါးစပ်ပေါက် တွေအတွက် သီးနှံအထွက်နှုန်းတွေ တိုးရမယ် …. ရှိသမျှ ဆေးတွေသုံးပါ။ အထွက်နှုန်းသည် အဓိက ( Production Oriented Agriculture) က တည်မှီခဲ့သော အချက်သုံးချက်ဖြစ်တဲ့..ရေ နှင့်စွမ်းအင်သည် ထိုသို့ ပြောင်းလဲခဲ့ပါပြီ..။\nတတိယအချက်ကတော့ ရာသီဥတု ပြောင်းလဲခြင်း ပါ…။\nထို သို့အကြောင်းများစွာကို ကြိုတင်စဉ်းစားပြီး မှPermaculture ရဲ့ အခြေခံမူဝါဒများချမှတ်ခဲ့ခြင်းဖြစ်ပါတယ်..။\nစာရေးသူ သစ္စာအလင်း at 3:48 AM


၂ဝ၁၃ လည်ပြန်၊ ၂ဝ၁၄ ဟောကိန်း – ေဗဒင္သုတ\n၂ဝ၁၃ လည်ပြန်၊ ၂ဝ၁၄ ဟောကိန်း\nFebruary 7, 2018 October 30, 2020 Ak\tView : 958\nဒီနှစ် ၂ဝ၁၄ မှာ ဆရာ့ဆရာတွေရဲ့ ဟောကိန်းတွေကို လေ့လာကြည့်တော့ နှစ်လယ်ပိုင်း ဇွန်၊ ဇူလိုင်လတွေအထိကြားမှာ မကောင်းသေးဘဲ အခက်အခဲ အမျိုးမျိုး ရှိနေဦးမယ့် သဘောကို တွေ့ရပါတယ်။ ဖေဖော်ဝါရီမှာ အကျပ်အတည်းတစ်ခု ဖြစ်ပွားမယ်လို့လည်း မှတ်ချက် ပေးထားပါတယ်။ သုံးနှစ်မြောက်အဖြစ် တင်ဆက်သွားမယ့် ၂ဝ၁၄ ဟောကိန်းမှာ ခုတလော ရေပန်းစားနေတဲ့ ခြေဥ (ဖွဲ့စည်းပုံအခြေခံဥပဒေ) ပြင်ဆင်ပြီး ဒေါ်အောင်ဆန်းစုကြည် သမ္မတ ဖြစ်ရေးနဲ့ ၂ဝ၁၄ မြန်မာ့အခြေအနေ ဟောကိန်း တွေကို အလေးထား ဖော်ပြမှာ ဖြစ်ပါတယ်။\nဒီနေ့ခေတ် မြန်မာ့အရေး ကမ္ဘာ့အရေးတွေကို ဗေဒင်ပညာ ရှုထောင့်ကနေ အားပါးတရ ဟောပြောနေကြတဲ့ မီဒီယာသမားတို့ရဲ့ အချစ်တော် မြန်မာနိုင်ငံ နက္ခတ်သိပ္ပံအဖွဲ့က ဦးဇေယျာကိုနဲ့ ဆရာ စံဇာဏီဘို တို့ရဲ့ ဟောကိန်းတွေအပြင် ဆရာဘဲလားလေဘာတီရဲ့ ဟောကိန်းအချို့ကိုလည်း ကောက်နုတ် တင်ပြပေး ပါမယ်။\nနံပါတ်တစ် စိတ်ဝင်စားစရာ ဖြစ်တဲ့ ဒေါ်အောင်ဆန်းစုကြည် သမ္မတ ဖြစ်မှာလား အမေးကို ဦးဇေယျာကိုနဲ့ စံဇာဏီဘိုတို့က ဖြစ်ကို ဖြစ်မယ်လို့ သေချာပေါက် ဟောကိန်းထုတ်ထားတာ တွေ့ရပါတယ်။ ဆရာ ဘဲလားလေဘာတီကတော့ ဖြစ်၊ မဖြစ်ကို မပြောဘဲ ဖြစ်လာရင် ဘာတွေ ဆက်ဖြစ်နိုင်တယ် ဆိုတာကို အသားပေး ဟောပြောထားပါတယ်။\n၂ဝ၁၂ နှစ်ကုန်ပိုင်းက ရွှေတိဂုံဘုရားပေါ် လင်းတ နားသွားတဲ့ နိမိတ်ဆိုးနောက် ၂ဝ၁၃ နှစ်ဆန်းမှာ ကမ္ဘာသိ ဖြစ်ခဲ့ရတဲ့ မိထ္ထီလာ အဓိကရုဏ်းကြီး ဖြစ်ပွားခဲ့ပါတယ်။ တခြားသော မြို့နယ်တွေမှာလည်း ဘာသာရေး ပဋိပက္ခဆန်တဲ့ အဖြစ်မျိုး ကွက်ကျား ပေါ်ပေါက်ခဲ့တာကို သတင်းတွေမှာ ဖော်ပြခဲ့ကြပါတယ်။ ဒါ့အပြင် ဟိုနား ဗုံးတွေ့ ဒီနား ဗုံးကွဲ ရန်ကုန်မြို့လယ် ထရိတ်ဒါးဟိုတယ်အထိ တက်ဖောက် ခွဲတဲ့ ပေါက်ကွဲမှုတွေလည်း မြင်တွေ့ခဲ့ရပါတယ်။\nဒါ့အပြင် မထင်မှတ်တဲ့ တိုက်ဆိုင်မှုအဖြစ် ဆရာကြီး ဒဂုန်တာရာ၊ ဆရာမောင်ဝံသ၊ ဆရာမင်းလူ တို့အပါအဝင် အနုပညာနယ်ပယ်၊ စာပေဂီတ နယ်ပယ်က ထင်ရှားကျော်ကြားသူတွေ တဖြုတ်ဖြုတ် ကြွေလွင့်သွားတာ ကိုလည်း အမှတ်ရ အောင့်မေ့ဖွယ် ဖြစ်ခဲ့ရပါတယ်။\nဒီနှစ် ၂ဝ၁၄ မှာ ဆရာ့ဆရာတွေရဲ့ ဟောကိန်းတွေကို လေ့လာကြည့်တော့ နှစ်လယ်ပိုင်း ဇွန်၊ ဇူလိုင်လတွေအထိကြားမှာ မကောင်းသေးဘဲ အခက်အခဲ အမျိုးမျိုး ရှိနေဦးမယ့် သဘောကို တွေ့ရပါတယ်။ ဖေဖော်ဝါရီမှာ အကျပ်အတည်းတစ်ခု ဖြစ်ပွားမယ်လို့လည်း မှတ်ချက် ပေးထားပါတယ်။ ကဲ .. ကမာရွတ်မီဒီယာက အင်တာဗျူးထားတဲ့ ဆရာသမားတွေ ဟောကိန်းကို ဖတ်ကြည့်ရအောင်ဗျာ။ဆရာဘဲလားလေဘာတီ\nနိုင်ငံရေးနဲ့ ပတ်သက်ပြီးတော့ မတ်လ ၃ ရက်နေ့ကနေ စပြီးတော့ စနေဂြိုဟ်ရယ် အင်္ဂါဂြိုဟ်ရယ်ဟာ ဒီနှစ်ခု စုံတွဲက Retrograde Motion ပြန်ဆုတ်မယ်။ အဲဒါမျိုးက ကြုံတောင့်ကြံုခဲပါ။ မြန်မာ နိုင်ငံတော်ဇာတာ အပေါ်မှာရော သမ္မတကြီး ဇာတာအပေါ်မှာရော ဒေါ်အောင်ဆန်းစုကြည် ဇာတာရော သုံးခုစလုံးမှာ Effect ဖြစ်နေတယ်။ အဲဒါက ဇူလိုင် ၂ဝ၁၄ အထိ ဖြစ်နေမယ်။\nအဲဒီအတောအတွင်းမှာ ဒေါ်စုဘက်ကလည်း ဘာလုပ်လုပ် အောင်မြင်ဖို့ အခက်အခဲ ရှိမယ်။ နိုင်ငံတော်ဘက် ကလည်း ဘာလုပ်လုပ် အခက်အခဲ အများကြီး ရှိမယ်။ အတိုက်အခံနဲ့ နိုင်ငံတော်က ညှိနှိုင်းဆွေးနွေးဖို့ ခက်တယ်။ ဒါတွေကို အတင်းအဓမ္မကြီး လုပ်မယ်ဆို အဓိကရုဏ်းတွေ ပြန်ဖြစ်လာနိုင်တယ်။ လူမျိုးရေး ဘာသာရေးနဲ့ ပတ်သက်တာပေါ့။ ဇူလိုင်အတောအတွင်း မှာပေါ့။ ဒေါ်စုဆိုရင်လည်း accident ဖြစ်နိုင်တယ်။ လူအုပ် လူပရိတ်သတ်တွေကြားမှာ သိပ်သွားလို့ မသင့်ဘူး။ အန္တရာယ် ရှိနိုင်တယ်။\nဒီအတောအတွင်းမှာ Constitution ပြင်ဖို့ အတင်းလိုက်မယ်ဆိုရင် ဒေါ်စုဇာတာနဲ့ ငြိတဲ့အတွက် သူလုပ်တာနဲ့ ပြောင်းပြန် ဖြစ်သွားနိုင်တယ်။ မရနိုင်ဘူး ဖြစ်သွားနိုင်တယ်။ ဒီတော့ ဇူလိုင်အတောအတွင်းမှာ Constitution ပြင်ဖို့ အတင်း Rush လုပ်မယ်ဆိုရင် ကိုယ့်ကို အကြောင်းတရားက Allow မလုပ်တဲ့အတွက် အခက်အခဲ ရှိနိုင်ပါတယ်။\nအဓိက သမ္မတဦးသိန်းစိန်က နားတယ် မနားဘူး ဆိုတာ အတိအလင်း ကြေငြာဖို့ လိုတယ်။ အဲဒီပေါ်မှာ မူတည်တယ်။ သမ္မတ သိန်းစိန်က မနားဘူး ဆိုရင် ဒါ သေချာသွားပြီ သူပဲ ဖြစ်ရမယ်။ သူပဲ ဖြစ်ရမယ့်အတွက် Constitution က ပြင်မှာ မဟုတ်တော့ဘူး။ ဒေါ်စု ဖြစ်ဖို့က အလားအလာ မရှိတော့ဘူး\nဇွန် ၂ဝ နောက်ပိုင်းကျတော့ ကောင်းသွားပြီ။ ကောင်းသွားပြီ ဆိုတာ တိုင်းပြည်မှာ ပြည်သူတွေက အုပ်ချုပ်သူတွေကို အနိုင်ယူ လွှမ်းမိုးနိုင်မယ့် ကာလကို ရောက်လာပြီ။ အဲဒီတော့ ပြည်သူတွေက ဒီကာလတွေမှာ ကိုယ်တောင်းဆိုချင်တဲ့ အရာတွေကို လွတ်လွတ်လပ်လပ် စိတ်တိုင်းကျ တောင်းဆိုနိုင်တယ်။ အထူးသဖြင့် ပြည်သူတွေအနေနဲ့ ဖွဲ့စည်းပုံအခြေခံဥပဒေ ပြင်ဆင်ဖို့ ကိစ္စရပ်တွေ၊ ပြည်သူတွေ မျှော်မှန်းထားတဲ့ လူထုခေါင်းဆောင် သမ္မတ ဖြစ်ဖို့ ကိစ္စတွေကို အင်တိုက် အားတိုက် တောင်းဆိုနိုင်တဲ့ အချိန်ကာလကို ရောက်သွားပြီ။ ဒီလို တောင်းဆိုတဲ့ အခြေအနေကြောင့်လည်း အောက်တိုဘာလထဲမှာ ၂ဝဝ၈ ဖွဲ့စည်းပုံအခြေခံ ဥပဒေကို လက်ရှိအာဏာရ အစိုးရအဖွဲ့အစည်းက ပြုပြင်ပေးရတဲ့ အခြေအနေမျိုးတွေ ဖြစ်လာမယ်။\nဇွန် ၂ဝ မတိုင်ခင်တော့ မကောင်းတာတွေ တိုင်းပြည်မှာ ကျော်ဖြတ်ရမယ်။ အဲဒီမှာ လူမျိုးရေး ဘာသာရေး Crisis တစ်ခု ရှိသေးတယ်။ ဖေဖော်ဝါရီ ၂၂ မှာ မြန်မာနိုင်ငံရဲ့ နေရာဒေသတစ်ခုခုမှာ လူမျိုးရေး ဘာသာရေးနဲ့ ပတ်သက်တဲ့ အကြမ်းဖက်ဖြစ်စဉ်တွေ ပေါ်ပေါက်လာနိုင်တယ်။ ဒါက နောက်ဆုံးဖြစ်တဲ့ အခြေအနေပါ။ ကျန်တဲ့ကာလတွေကတော့ မရှိနိုင်တော့ဘူး။ နောက်တစ်ခုက လူတွေမှာကလည်း ဘာသာရေးပိုင်းဆိုင်ရာနဲ့ ပတ်သက်ပြီးတော့ ပဋိပက္ခ မဖြစ်ပွားနိုင်အောင် ကြာသပတေးဂြိုဟ်ကြီးက ဇွန် ၂ဝ နောက်ပိုင်းမှာ ကရကဋ်ရာသီကနေ ထိန်းကွပ်ပေးထားတယ်\nဆရာစံဇာဏီဘိုရဲ့ ၂ဝ၁၄ ဟောကိန်းကိုတော့ ကျွန်တော် လက်လှမ်းမမီတဲ့အတွက် ဒီနှစ်မှာ အသေးစိတ် မဖော်ပြနိုင်ပါဘူး။ ဒါပေမဲ့ ဆရာက ၂ဝ၁၅ မှာ ဒေါ်အောင်ဆန်းစုကြည် သမ္မတ ဖြစ်မယ်လို့ မကြာခဏ ဆိုသလို မီဒီယာတွေမှာ ပြောဆိုတာ တွေ့ရပါတယ်။\n၂ဝ၁၂ နှစ်ကုန်ပိုင်းက ဧရာဝတီမီဒီယာနဲ့ အင်တာဗျူးတစ်ခုမှာ\nMaybe after July 7, 2014, onwards Aung San Suu Kyi will become president. Before the next election, she will be the president. … There might beacoalition government or something like that and then she can get the post of president. Then in the 2015 election she will be elected as president again. လို့ ပြောထားပါတယ်။\nတကယ့် အပြောင်း အလဲကြီးတွေ ဟာ ၂ဝ၁၄ လောက်မှာ ဖြစ်နိုင်တယ်လို့ ဟောကိန်းထုတ်ပြီး ၂ဝ၁၄ ခုနှစ် ဇူလိုင်လ ရ ရက် နေ့နောက်ပိုင်း မြန်မာနိုင်ငံဟာ အရာရာ အကောင်းဘက်ကို ရောက်လာမှာဖြစ်ပြီး ၁၉၈၈ ခုနှစ်က အိပ်မက် တွေလည်း လက်တွေ့အကောင်အထည်ပေါ် လာနိုင်ဖွယ်ရှိတယ်လို့ ဆရာ စံဇာဏီဘိုက ဟောဆိုထားတယ်လို့လည်း ဧရာဝတီသတင်းမှာ ဖော်ပြထားပါတယ်။\nဒါဆိုရင် ဆရာတွေရဲ့ ၂၀၁၄ ဟောကိန်းတွေ ပြည့်စုံပြီလို့ ယူဆပါတယ်။ ကျွန်တော့်အနေနဲ့ ၂ဝ၁၄-၁၅ တွေထက် စိတ်ဝင်စားစရာ ဖြစ်နေတဲ့ ၂ဝ၁၈ အကြောင်းကို လျှာရှည်ချင်ပါသေးတယ်။ တကယ့်ကို ထိတ်လန့်စရာ ကြိုတင် သတိထားစရာ ဟောကိန်းမို့ မိတ်ဆွေတွေကို သိစေချင်တာပါ။\nမြန်မာပြည်ရဲ့ မြေပုံဟာ လက်ရှိအခြေအနေအတိုင်း အပြည့်အဝ မရှိနိုင်တော့ဘူး။ တနည်းအားဖြင့် မြန်မာပြည် မြေပုံထဲကနေ ခွဲထွက်တဲ့ ပြည်နယ်တွေ သေချာပေါက် မုချ ဖြစ်ပေါ်လာလိမ့်မယ်။ နောက်တစ်ခုက မြန်မာပြည်ရဲ့ လွတ်လပ်ရေးဇာတာက သက်တမ်းအားဖြင့် နှစ်ပေါင်း ရဝ ပဲ တည်တ့ံခိုင်မြဲမှာ ဖြစ်တယ်။ ဒီတော့ ၁၉၄၈ ကနေ နှစ်ပေါင်း ရဝ ပေါင်းလိုက်ရင် ၂ဝ၁၈ နောက်ပိုင်းဟာ မြန်မာပြည်ရဲ့ မြေပုံ အခုပိုင်ဆိုင်နေတဲ့ အခြေအတိုင်း ရှိဖို့ နည်းတယ်\n၂ဝ၁၈ ဆိုလို့ရှိရင် ၈၈ လို Angle လို ပြန်ရောက်သွားမယ်။ မြန်မာပြည်မှာ ၁၉၅၈ မှာ ဦးနုက စစ်အစိုးရကို အာဏာ လွှဲပေးရတယ်။ နောက် ၈၈ အရေးအခင်း ဖြစ်တယ်။ ၈၈ ကနေ နောက်ထပ် အနှစ်သုံးဆယ် Circle မှာ ဒေါ်စုက သမ္မတ တက်ဖြစ်မယ်ဆိုရင် အများကြီး ထိန်းသိမ်းဖို့ ခက်ခဲသွားမယ်။ သွေးချောင်းစီးမယ်။ ပြည်ထောင်စုကြီး ပြိုကွဲသွားနိုင်တယ်။ ကျွန်တော်တို့ နိုင်ငံဇာတာ MC ဆယ်တန့်မှာ Mars ရှိတယ်။ ကျွန်တော်တို့ နိုင်ငံမှာ စစ်နဲ့ မကင်းဘူး။ တကယ်လို့ ကင်းသွားမယ်ဆိုရင် ပြည်ထောင်စု ကွဲသွားပြီ။ ၂ဝ၁၈ မှာ Target ရှိတယ်။ စစ်တပ် အာဏာသိမ်းရင်လည်း အရင်လို မတည်ငြိမ်နိုင်တော့ဘူး လို့ တစ်ညီတစ်ညွှတ်တည်း ၂ဝ၁၈ ကို အနုတ်သဘောပြ ဟောဆိုထားကြပါတယ်။\nကျွန်တော့်အနေနဲ့ ဒီဟောကိန်းတွေကို စုစည်းဖော်ပြရာမှာ သာမန်လူတွေ နားရှုပ်စေနိုင်တဲ့ Astrological Terms တွေကို မပါအောင် အတတ်နိုင်ဆုံး ဖယ်ရှားထားတာက လွဲလို့ ဆရာတွေရဲ့ ဟောဆိုချက်တွေကို အတိအကျ ဖော်ပြထားပါတယ်။ စာဖတ်သူတွေဘက်က ဖြစ်ပါ်လာမယ့် နိုင်ငံရေး အပြောင်းအလဲတွေဟာ ကိုယ့်လူနေမှုဘဝ ကိုယ့်လမ်းကြောင်းကို ဘယ်လောက် ရိုတ်ခတ်ထိပါးလာနိုင်တယ် ဆိုတာ ကြိုတင် သတိထား ပြင်ဆင်ဖို့လည်း စေတနာအရင်းခံနဲ့ အသိပေးလိုက်ရပါတယ်။ဘာပဲဖြစ်ဖြစ် ၂ဝ၁၄ ဟာ ဆက်မလေးမယ့် .. ပျော်ရွှင်ဖွယ် ၂ဝ၁၄ ပဲ ဖြစ်ပါစေလို့ ဆန္ဒပြုလိုက်ပါတယ်။\nရင်ခုန် လှုပ်ရှား ၂ဝ၁၅ →\nထီကံ အေကာင္းဆံုး ရာသီခြင္မ်ား (97,433 views)\nျမန္မာေဗဒင္ထဲက ဘုမိၼစက္ကြင္းအေၾကာင္း (61,165 views)\nဘုရားပန္းအုိးေတြ လဲတဲ့အခါ… (48,594 views)\nေမြးရက္ဂဏန္းနဲ႔ မိတ္ဖက္ဂဏန္းမ်ား (47,506 views)\nဒီႏွစ္ ၁၃၈၁ ခုႏွစ္ထဲမွာ ေငြဝင္၊ ထီေပါက္ ကံေကာင္းမယ့္သူမ်ား (43,011 views)\nအိမ္ေဆာက္ သင့္၊ မသင့္ႏွင့္ လက္ဆန္းေဗဒင္ကိန္း


Rep Power0Re: MasterCAM\nIGES format ပြောင်းပြီး save လိုက်ပါ။ ပြီးရင် ကြိုက်တဲ့ CAD/CAM မှာဖွင့်လို့ရပါတယ်။ Reply With Quote 10-16-2010 02:28 PM\nအလဲ့ တယ်ဟုတ်ပါလား . ပုံအားလုံးရသည်ပေါ့. ကျေးဇူးပါ\nReply With Quote 01-24-2014 09:45 AM\nRep Power0Master CAM X5 crack လုပ်နည်းလေးသိရင်ပြောပြကြအုံးဗျာ.... X5 ကို crack file replace လုပ်လိုက်တာ .exe not valid error ဆိုပြီးပေါ်လာလို့\nတခြား crack လုပ်လို့ရမယ့်နည်းလေးဘာလေးသိရင် ပြောပြပေးကြပါအုံးနော်..\nReply With Quote 01-24-2014 10:22 AM\nRep Power0post not fond တဲ့.... အဆင်ပြေရင် ပြန်တင်ပေးပါအုံးနော်\nReply With Quote 12-20-2015 10:27 AM\nRep Power0Master CAM X6 ကို ဆိုင်က၀ယ်ပြီး Install လုပ်တာ .exe not valid error ဖြစ်နေလို့ပါ... အသုံးပြု သူများ ရှိရင် Install လုပ်နည်းလေး ပြန်လည် ဝေမျှပါအုံးဗျာ..\nAutoCAD မှ MasterCAM သို့\nBy Than Zaw in forum MasterCAM\nLast Post: 07-07-2010, 02:39 PM\nCNC Software Mastercam X4 - v13.0.3.31\nBy phoelapyae in forum MasterCAM\nAll times are GMT +6.5. The time now is 06:29 PM.


မြန်မာ့ရုပ်ရှင် အနုပညာ . . . အရည်အချင်း၊ အရည်အသွေး၊ အတတ်ပညာနှင့် အနာဂတ် - Popular\nမြန်မာ့ရုပ်ရှင် အနုပညာ . . . အရည်အချင်း၊ အရည်အသွေး၊ အတတ်ပညာနှင့် အနာဂတ်\nAugust 31, 2018 Asian Fame Media\nထိုင်းနိုင်ငံ ဂူထဲမှာ ပိတ်မိနေခဲ့တဲ့ တောဝက်ဘောလုံးအသင်းမှ နည်းပြနဲ့ ကလေးများအကို မိုင်းဖုန်း ဆရာတော်ရဲ့ မေတ္တာတရားနဲ့အတူ ဥရောပနိုင်ငံသားများနဲ့ ထိုင်းနိုင်ငံ ရေတပ်မှ ရေငုပ်ကျွမ်းကျင်သူများ က စွန့်စွန့်စားစား ခက်ခက်ခဲခဲကယ် ထုတ်အောင်မြင်ခြင်းသတင်းများက မြန်မာ့စာနယ်ဇင်းမီဒီယာ၊ ကမ္ဘာ့မီဒီ ယာများမှာ ဖော်ပြခံရမှုနဲ့ ကမ္ဘာ ကျော်အကြောင်းအရာတစ်ခု ဖြစ်ခဲ့ ခြင်းနဲ့အတူ အခုဟောလိဝုဒ်ရုပ်ရှင် လောကမှ အဲဒီအကြောင်း အဖြစ် အပျက်ကို ရုပ်ရှင်ရိုက်ကူးမယ်ဆိုတဲ့ သတင်းရုပ်သံသတင်းဌာနကနေ နား ထောင်လိုက်ရတယ်။ ဒါပဲလေ ရုပ် ရှင်ဆိုတာ ကြီးမားတဲ့အခက်အခဲ ကြားမှာ ပိတ်မိနေမှုကို စွန့်စားမှုများ နဲ့ သည်းထိတ်ရင်ဖိုကြိုးစားရပုံကို ဇာတ်လမ်းတစ်ပုဒ်အဖြစ် ရုပ်ရှင် ကြည့်ပရိသတ်များအတွက် ရိုက်ကူး ပြသနိုင်ခြင်းဟာ ရုပ်ရှင်ကြည့် ပရိ သတ်လူကြီးလူငယ်များကို လူသား လောကအတွက် လူ့အသက်များကို ရှင်သန်ခွင့်တန်ဖိုးထားရှိမှု၊ မေတ္တာ စိတ်စာနာစိတ်ထားရှိမှု၊ လူနဲ့ လူ အချင်းချင်း ကူညီမှုသရုပ်သဏ္ဌာန် ပြယုဂ်ပဲဖြစ်တယ်။ ရုပ်ရှင်အနုပညာ ရဲ့ ပြည်သူ့ပညာပေးအနု ပညာအမျိုး အစားလို့ ပြောရမှာဖြစ်တယ်။ ဒါ ကြောင့် ကမ္ဘာမှာ အောင်မြင်နေတဲ့ ဟောလိဝုဒ်ရုပ်ရှင်လောကရဲ့ အနု ပညာ ‘စံ’ပဲ လို့ ပြောရပါမယ်။\nမြန်မာ့ရုပ်ရှင်လောကရဲ့ ရုပ်ရှင် အနုပညာစံက အချစ်မပါ ရင်မရိုက် ကူးတတ်ကြသလို အချစ်ကို အမျိုးမျိုး ပုံစံနဲ့ ဖန်တီးရိုက်ကူးပြပြီး လူငယ်တွေ ကို ပညာပေးနေခဲ့ကြတာ ကြာခဲ့သလို ရုပ်ရှင်ကပေးတဲ့ အချစ်ပညာပေးမှု နဲ့ ဘဝတိုးတက်ရေးကို စွန့်ပစ်ပြီး အချစ်စွန့်စားမှုနဲ့ ဘဝပျက်ခဲ့ကြမှု တွေလည်း ဒုနဲ့ဒေး။ နောက်ပြီးတော့ မြန်မာ့ ရုပ်ရှင်က အချစ်နဲ့ပတ်သက်ပြီး စွန့် စားကြလို့ ဆင်းရဲဒုက္ခရောက်ကြပုံ ခဏမျှပြပြီး သူဌေးတစ်ယောက် လုပ် ငန်းရှင်တစ်ဦးကို လူဆိုးများ လက်က ကယ်တင်မိရာမှ ချက်ချင်းကျေးဇူး တင်လို့ သူကောင်းပြုခံရပြီး ဘဝ ပြောင်းလဲတိုးတက်လွယ်ပုံမျိုး အင်မ တန် လူ့လောက သဘာဝနဲ့ ခြားနား စွာ ရိုက်ကူးပြတတ်လေ့ရှိတယ်။ ပြောရရင်တော့ အချစ်ကို စွန့်စားရဲ အောင် မြှောက်ပေးနေသလို ဇာတ် လမ်းမျိုးတွေက ထပ်တလဲလဲ၊ ဆင်းရဲ တဲ့မင်းသားက သူဌေးသမီးနဲ့ အချစ် ဇာတ်လမ်းဖြစ်ဖို့၊ လူဆိုးက နှောင့် ယှက်၊ မင်းသားက ဝင်ကူညီကာ အချစ် ဇာတ်လမ်းဖြစ်ပုံတွေကလည်း မဆန်းပြားတဲ့ပုံစံတွေ များလွန်းနေ ပါပြီ။ ရုပ်ရှင်ထဲမှာ မင်းသားဖြစ်စေ၊ မင်းသမီးဖြစ်စေ ဆင်းရဲမှုမတာရှည် ဘဲ၊ အလွန်သူကောင်းပြုခံရပုံ လွယ် ကူမှု ဇာတ်လမ်းတွေလည်း အထပ် ထပ်အခါခါ။ အဲဒါတွေဟာ ရုပ်ရှင် ကြည့် လူငယ်ပရိသတ်များကို စိတ် ကူးယဉ် နစ်မျောနေစေခြင်းပါပဲ။\nဘဝဆိုတာ ကံတရားရဲ့ ချပေး တဲ့ ဇာတ်ရုပ်ပါပဲ။ အဲဒါကိုသိဖို့ အရေးကြီးသလို ချမ်းသာခြင်း၊ ဆင်း ရဲခြင်း၊ ပညာတတ်ခြင်း၊ ပညာမတတ် ခြင်း၊ အနိမ့်အမြင့်များနဲ့ ဖြစ်တည် တတ်ကြပေမယ့် လူရယ်လို့ ဖြစ်လာမှု အတွက် ပုံမှန်ရပ်တည်နိုင်ရေး၊ တွေး ဆကြံဆမှု Óဏ်၊ လုံ့လ၊ ဝီရိယ၊ ဇွဲ ကြိုးစားအားစိုက် မဖြစ်ဖြစ်အောင် ပြုလုပ်ချင်စိတ်များကို ပေါင်းစည်း နိုင်မှုတို့နဲ့ ဆင်းရဲတဲ့ဘဝကို ရှင်သန် ရပ်တည်ရေး တဖြည်းဖြည်းတိုးတက် ရေး ရှေးရှုကြရပါတယ်။ မြန်မာ့ရုပ် ရှင်ကားတွေရဲ့ ဖန်တီးမှုက ကယ်တင် ရှင်မျှော်ခိုင်းတဲ့ သဘောတရားတွေ သာဖြစ်နေတယ်လို့ ပြောရမယ်။ လူ့ ဘဝရဲ့ ရှိသင့်တဲ့ လုံ့လ၊ ဝီရိယ၊ ဇွဲဆို တဲ့ လူတို့မှာ ရှိသင့်တဲ့ မိမိကိုယ်ကိုယ် ယုံကြည်မှု အားကိုးမှုတို့ မှေးမှိန် ပျောက်ကွယ်စေတဲ့ ဇာတ်လမ်းအမျိုး အစားတွေပဲ ရိုက်ကူးခြင်းဟာ ရုပ် ရှင်နဲ့ ပြည်သူကို အကျိုးပြုမှု၊ တိုင်း ပြည်ကို အကျိုးပြုမှုတို့ ပျက်ပြားစေ ခြင်းမျိုးပဲ ဖြစ်တယ်ဆိုတာ မြန်မာ့ ရုပ်ရှင်ထုတ်လုပ်သူများ၊ ဒါရိုက်တာ များ သတိထားမိကြဖို့ လိုပါတယ်လို့ ပြောချင်ပါတယ်။\nပရိသတ်ဆိုတာ ပညာရှင်တို့ ရိုက်ကူးပြမှုကို ဖျော်ဖြေမှုနှင့် အထင် ကြီးလေးစားလို့ ကြည့်ကြခြင်းဖြစ် တယ်။ ပညာရှင်အနုပညာသမားတို့ ဟာ ဖျော်ဖြေရေးရုပ်ရှင်ဇာတ်ကားတစ်ကားကို သဘာဝပုံစံနဲ့ ပသာဒနဲ့ လှပအောင် တင်ပြရသလို ရသဖြစ် စေတဲ့၊ ပရိသတ်တို့ရင်ထဲမှာ တက်ကြွ မှု၊ အသိစိတ်ဖြစ်မှုစတဲ့ ခံစားစွဲကပ် စေအောင် အတတ်ပညာနဲ့ ဖန်တီး ပြုစားတဲ့ အတတ်ပညာပဲဖြစ်ပါတယ်။ အောက် လမ်းဆရာလို ကိုယ်ကျိုး စီးပွားအတွက် ပြုစားခြင်းမျိုးက တစ် ဖက်သား ဒုက္ခရောက်စေသလို ဖြစ် တတ်ခြင်းမျိုးပါ။ ပရိသတ်အတွက် မေတ္တာစေတနာနဲ့ အသိပညာတိုး တက်ရေးပြုစားနိုင်ခြင်းက ဂုဏ်သိက္ခာ လို့ပဲ ပြောရမယ်။ ဖျော်ဖြေရေးရှု ထောင့် တစ်မျိုးတည်းနှင့် ရိုက်ကူး ပြသခြင်းဟာ ရုပ်ရှင်ဆိုတဲ့ အနုပညာ ကို အသုံးချပြီး ထုတ်လုပ်သူတွေ၊ ဒါရိုက်တာတွေ ကိုယ်ကျိုးစီးပွား ဈေးကွက်ဖွင့်ခြင်းလို့သာ ပြောချင် မိတယ်။ အနုပညာသမားဟာ နေရာ တစ်ခုရဖို့ အပင်ပန်းခံ၊ အနစ်နာခံ ဆည်းပူးလေ့လာသင်ယူပြီးမှ အနု ပညာသမားရယ်၊ ဖြစ်တည်နိုင်ခဲ့ကြ တာပါ။\nထုတ်လုပ်သူများရဲ့ သား သမီးမျိုး၊ ငွေရှင် ကြေးရှင်တို့ရဲ့ သား သမီးမျိုးတွေကတော့ အနုပညာရဲ့ အနှစ်သာရ အတိမ်အနက်သိလို့ဖြစ် စေ၊ မသိလို့ဖြစ်စေ အနုပညာအလုပ် ကို ချက်ချင်း ထလုပ်လို့ရတယ်။ အဲဒီနေရာမှ ဆန္ဒနဲ့ ရည်ရွယ်ချက်ထား ရှိမှုမှာ ပြည်သူ့အတွက်၊ တိုင်းပြည် အတွက် ကောင်းစေလိုတဲ့ အသိပညာ နဲ့ အားမာန် သတ္တိပေးစွမ်းမှုစေတနာ မျိုး ရှိသင့်သလို လူသားချင်း စာနာ စိတ်အချက် ပြပုံသဏ္ဌာန်မျိုးတွေ လည်း အနုပညာ အနှစ်သာရတစ်မျိုး ဖြစ်စေခြင်း စိတ်စေတနာ မေတ္တာမျိုး လည်း ပါရပါတယ်။ အဲဒါ အနုပညာ သမားတိုင်းရဲ့ အနုပညာ တာဝန်ပဲ ဆိုတာ နားလည်ထားရမှာဖြစ်တယ်။ ဆိုပါစို့ ဟောလိဝုဒ်စစ်ကားတွေမှာ ရန်သူကို စစ်ရေးအရ မညှာမတာ တိုက်ခိုက်ကြပေမယ့်လည်း ရန်သူ ဘက်က မသေဘဲ ထိခိုက်ဒဏ်ရာနဲ့ လဲနေရင် အနိုင်ရတယ်ဆို အသေပစ် မသတ်ဘူး။ လက်နက်ကို သိမ်းပြီး၊ ဒဏ်ရာအနာတရကို ပြုစု ကုသပေး ခဲ့ပုံတွေ ကြည့်ရတော့ ရန်သူဆို ပေမယ့် တိုက်ပွဲဆိုတဲ့ တာဝန်အရ တိုက်နေရပေမယ့် လူ့အသက်တစ် ချောင်းကို တန်ဖိုးထားတတ်ပုံ၊ လူ သားချင်းစာနာ စိတ်မေတ္တာထားပုံ တို့ကို ပေါ်လွင်စေတဲ့ အနုပညာရသ ပဲဖြစ်တယ်။ ကိုရီးယား ဇာတ်လမ်း တွဲတွေမှာဆိုရင် ရင်းနှီး ခင်မင်စိတ်နဲ့ ဆင်းရဲလို့ ငွေကြေး ကူညီရင်တောင် လက်မခံဘဲ လိမ္မာစွာငြင်းဆိုပြီး ကိုယ့်အားကိုယ်ကိုး စိတ်မွေးတဲ့ ပြယုဂ်မျိုးတွေ ရိုက်ကူးပြလေ့ရှိတယ်။ ချက်ချင်းသူကောင်းပြု ခံရတာမျိုး မရှိဘူး။ အဲဒါကောင်းမွန်တဲ့ ရည် ရွယ်ချက်စေတနာရဲ့ ပြယုဂ်တွေပဲ ဖြစ်တယ်။\nမြန်မာဇာတ်ကားတွေမှာ အင် မတန် ရည်ရွယ်ချက်မဲ့ စေတနာမဲ့ ဖျော်ဖြေ ရေး ဟာသဇာတ်ကားတွေမှာ မိန်းမလျာ ဇာတ်ရုပ်တွေ ထည့်သုံးပြီး မောင်နဲ့နှမ၊ သားနဲ့အမိ၊ အိမ်မှာ အတူ မကြည့်သင့်တဲ့ စကားလုံး ခပ်ရိုင်းရိုင်းတွေကို သုံးနှုန်းပြီး ဖျော် ဖြေရေးဟာ သလုပ်ပုံတွေဟာ ဆင်ဆာလူကြီးမင်းများရဲ့ ခွင့်ပြုမှု ကိုပင် အံ့သြမိပါရဲ့လို့ ပြောချင်မိ တယ်။ ဘာကြောင့်လဲဆိုတော့ ရုပ် ရှင်တစ်ကားရဲ့ ရည်ရွယ်ချက် စေတနာမပါတဲ့ဇာတ်ကားမျိုးတွေကို အတော်ကြပ်မတ်စဉ်းစားသင့်ပြီလို့ လည်း ပြောချင်တယ်။ အဲဒီလိုသာ မကြပ်မတ်နိုင်ခဲ့ရင် မြန်မာ့ရုပ်ရှင် အဆင့်မြင့်လာရေး၊ တိုးတက် အနာ ဂတ်မဲ့ မြန်မာ့ရုပ်ရှင်လောကလို့ ပြော ရမှာပဲဖြစ်တယ်။ ဘာကြောင့်လဲဆို တော့ ကမ္ဘာကြီးကို ရင်ပေါင်တန်းချင် လို့ မြန်မာ့ယဉ်ကျေးမှုတွေ မေ့လျော့ ပြီး၊ မလုံမခြုံ မပေါ်တပေါ် ဝတ်ပြနေ ကြတဲ့ မော်ဒယ်လ်တွေ၊ မင်းသမီးတွေ ရဲ့ သတင်းတွေ ပျံ့လွင့်နေခဲ့တယ်။ ကဲ ပြောကြည့်ရအောင် . . .။\nဘောလိဝုဒ်အိန္ဒိယရုပ်ရှင်ဇာတ် ကားတွေဟာ ဟောလိဝုဒ်ကို ယှဉ် ပြိုင်တဲ့ ဇာတ်လမ်းမျိုးတွေ ရိုက်ကူး ယှဉ်ပြိုင်ခဲ့ကြပေမယ့် ရိုးရာယဉ်ကျေး မှုကို အလေးထားမှု အခြေပြုတာ သတိထားမိခဲ့တယ်။ ယှဉ်ပြိုင်ပါ။ ကမ္ဘာကြီးကိုလည်း ယှဉ်ပြိုင်ရပါမယ်။ အနုပညာအရည်အချင်းနဲ့ အတတ် ပညာအရည်အချင်းနဲ့ ယှဉ်ပြိုင်ကြရ ပါတယ်။ မပေါ်တပေါ် မြှူဆွယ်မှုဆို တာ အနုပညာအရည်အချင်းနည်းသူ တွေရဲ့ မက်လုံးပေးမှုပဲ ဖြစ်တယ်လို့ မြန်မာ့ရုပ်ရှင်လောကကြီး အနုပညာ အရည်အချင်း၊ အရည်အသွေးတိုးတက် စေချင်စိတ်နဲ့ ပြောလိုက်ပါရစေတော့ ။ ။\nတစ်ကိုယ်တော်အခွေကအဆို တော်တစ်ယောက်ရဲ့ ဘဝမှတ်တိုင်လို့ ယူဆထားသူအဆိုတော်ဇွဲပြည့်\nဂီတသက်တမ်း ၁၅နှစ် တိုင်ခဲ့ပေမယ့် အသစ်တစ်ယောက်လိုပါပဲဖြူဖြူကျော်သိန်း\nပန်းနုရောင်အလွမ်း 39 views